
	讗讬谉 讛诇讻讛 讻专讘讬 讬讛讜讚讛 砖讗诪专 诪砖讜诐 专讗讘''注. 讗诇讗 讛诇讻讛 讻专讘谞谉 讜讻谉 驻住拽 专''讞 讚诇讛讻讬 诪讬讬转讬 专讘讬 讗诪讬 讜专' 讗住讬 砖讛讬讜 诪转驻诇诇讬诐 讘讬讞讬讚 讻专讘谞谉 讘讬谞讬 注诪讜讚讬 讚讙专住讬 诇讗砖诪注讬谞谉 讚讛诇讻讛 讻专讘谞谉: 讜讛转谞讬讗 讟注讛 讜诇讗 讛讝讻讬专 砖诇 专''讞 讘注专讘讬转 讗讬谉 诪讞讝讬专讬谉 讗讜转讜. 诇''讙 诇讬讛 讚讛讗 讗诪专讬谞谉 讘住诪讜讱 讟注讛 讜诇讗 讛讝讻讬专 砖诇 专''讞 讗讬谉 诪讞讝讬专讬谉 讗讜转讜 诇驻讬 砖讗讬谉 诪拽讚砖讬谉 讻讜' 讗讬 谞诪讬 讗讬 讗讬转讗 讗讙讘 讗讞专讬谞讗 谞拽讟 诇讬讛: 讻诪讛 讬砖讛讛 讘讬谉 转驻诇讛 诇转驻诇讛. 讻讙讜谉 讗讚诐 砖讟注讛 讜专讜爪讛 诇讛转驻诇诇 砖谞讬转 讜讻谉 讘讬谉 转驻诇转 砖讞专讬转 诇转驻诇转 讛诪讜住驻讬谉: 讻讚讬 砖转转讞讜诇诇 讚注转讜 注诇讬讜. 讜诪驻专砖 讘讬专讜砖诇诪讬 讚讛讬讬谞讜 讻砖讬诇讱 讗专讘注 讗诪讜转: 诇驻讬 砖讗讬谉 诪拽讚砖讬谉 讗转 讛讞讚砖 讻讜'. 驻讬' 诇注讬诇 讘专讬砖 驻专拽讬谉 (讚祝 讻讜.) 诪讛 砖诪拽砖讬谉 讜转讬驻讜拽 诇讬讛 诪砖讜诐 专砖讜转 诪砖讜诐 讚讛讬讬谞讜 讚讜拽讗 诇注砖讜转 诪爪讜讛 讗讞专转 注讜讘专转 讜讬''诪 讚讜拽讗 讘诇讬诇讛 专讗砖讜谞讛 讗讬谉 诪讞讝讬专讬谉 讗讜转讜 诇驻讬 砖讗讬谉 诪拽讚砖讬谉 讛讞讚砖 讘诇讬诇讛 讗讘诇 讘诇讬诇讛 砖谞讬讛 诪讞讝讬专讬谉 讗讜转讜 砖讻讘专 诪拽讜讚砖 诪讬讜诐 砖诇驻谞讬讜 讜诇讗 谞专讗讛 诇讞诇拽: 诪住转讘专讗 诪讬诇转讗 讚专讘 讘讞讚砖 诪诇讗. 讻诇讜诪专 砖讛讬讛 讗讜转讜 砖诇驻谞讬讜 诪诇讗 讚讗讝 讬讻讜诇 诇讗讜诪专讛 讘注专讘讬转 砖诇 诪讞专 砖讛讜讗 注讬拽专 讜讛讬讛 讗讜诪专 讛''专 讬爪讞拽 诇讻诇 讚讘专 砖讗诪专讜 讞讻诪讬诐 讗讬谉 诪讞讝讬专讬谉 讗讜转讜 讻讙讜谉 讬注诇讛 讜讬讘讗 讘注专讘讬转 讜注诇 讛谞住讬诐 诇讗 诪讬讘注讬讗 讗诐 注拽专 专讙诇讬讜 讜驻转讞 讘讘专讻讛 砖诇讗讞专讬讛 讚讗讬谉 诪讞讝讬专讬谉 讗讜转讜 讗诇讗 讗驻讬诇讜 诇讗 注拽专 讗诇讗 砖住讬讬诐 讗讜转讛 讘专讻讛 砖转拽谞讜 讘讛 诇讗讜诪专讛 讗讬谉 诪讞讝讬专讬谉 讗讜转讜 讜诇讗 谞讛讬专讗 诇专讘讬谞讜 讗诇讞谞谉 讚讛讗 讞讝讬谞谉 讘讘专讻转 讛诪讝讜谉 讚讗讜转谉 砖讗诪专讜 讞讻诪讬诐 诪讞讝讬专讬谉 讜讙诐 讗讜转谉 砖讗讬谉 诪讞讝讬专讬谉 砖讜讬谉 讛讬讻讗 讚诇讗 注拽专 专讙诇讬讜 讻讚讗诪专 诇拽诪谉 (讚祝 诪讟.) 讗诐 砖讻讞 砖诇 砖讘转 讜住讬讬诐 讛讘专讻讛 讻讜诇讛 讜注讚讬讬谉 诇讗 讛转讞讬诇 讘讘专讻转 讛讟讜讘 讜讛诪讟讬讘 讗讜诪专 讘专讜讱 讗砖专 谞转谉 砖讘转讜转 诇诪谞讜讞讛 讻讜' 讜拽讗诪专 谞诪讬 讛转诐 讗诐 讟注讛 讜诇讗 讛讝讻讬专 砖诇 专''讞 拽讜讚诐 砖注拽专 专讙诇讬讜 讚讛讬讬谞讜 拽讜讚诐 砖讬转讞讬诇 讘专讻转 讛讟讜讘 讜讛诪讟讬讘 讚讗讜转讛 拽讜专讗 注拽专 专讙诇讬讜 讗讜诪专 讘专讜讱 讗砖专 谞转谉 专讗砖讬 讞讚砖讬诐 讜讻讜' 讗诇诪讗 讛讬讻讗 讚诇讗 注拽专 讗诇讜 讜讗诇讜 砖讜讬谉 讜讗诐 注拽专 专讙诇讬讜 砖讛转讞讬诇 讘讘专讻转 讛讟讜讘 讜讛诪讟讬讘 砖诇 砖讘转 讞讜讝专 诇专讗砖 讜砖诇 专''讞 诪注讜讜转 诇讗 讬讜讻诇 诇转拽讜谉 讜讛讻讬 谞诪讬 讬讞讝讜专 讘讗讜转讛 讘专讻讛 讗诐 诇讗 讛转讞讬诇 讘讘专讻讛 砖诇讗讞专讬讛. 讜诪讬讛讜 讗讬谉 专讗讬讛 诪讛转诐 讚砖讗谞讬 讛转诐 讘讘专讻转 讛诪讝讜谉 砖讻讘专 讘讬专讱 讙' 讘专讻讜转 讜讘专讻转 讛讟讜讘 讜讛诪讟讬讘 诇讗讜 讚讗讜专讬讬转讗 讛讬讗 注诇 讻谉 讗讬谉 诪讞讝讬专讬谉 讗讜转讜 诇讙诪专讬 讻讬 讗讬谉 讚讜诪讛 砖诐 讛驻住拽 讻诇 讻讱 讜讗讬谉 诇讛讘讬讗 诪诪谞讜 专讗讬讛 诇讬''讞 讘专讻讜转 讚讗诐 讬讞讝讬专讜讛讜 讘讚讘专 砖讗讬谉 诇讜 诇讞讝讜专 讛讜讬 讻诪讜 讛驻住拽讛 讜注讜讚 讚讗讬谉 诇讛讘讬讗 专讗讬讛 诇讻讗谉 讚讗诐 讛讬讬转 讗讜诪专 讛讬讻讗 砖诇讗 注拽专 专讙诇讬讜 讘讬''讞 讘专讻讜转 砖讛讬讛 诇讜 诇讞讝讜专 讗''讻 讛讬讛 爪专讬讱 诇讞讝讜专 诇专爪讛 讜讗讬谉 讝讛 讛讙讜谉 讜诪讬讛讜 讗讜诪专 专''讬 讚专讗讛 讗转 专''转 讚讛讬讻讗 讚诇讗 注拽专 专讙诇讬讜 讞讝专 诇专爪讛 讗驻讬' 讘讚讘专讬诐 砖讗讬谉 诪讞讝讬专讬谉 讻讙讜谉 注诇 讛谞住讬诐 讜讻谉 注诪讗 讚讘专: 讗诇 转拽专讬 讘讛讚专转 讗诇讗 讘讞专讚转. 转讬诪讛 讗诪讗讬 诇讗 诪讜讻讞 讘讛讚讬讗 诪讚讻转讬讘 讘转专讬讛 讞讬诇讜 诪诇驻谞讬讜 讻诇 讛讗专抓 讜讬''诇 讛讬讬谞讜 拽专讗 讚讻转讬讘 讘诪讝诪讜专 讛讘讜 诇讛' 讘谞讬 讗诇讬诐 讜诪讛讛讜讗 拽专讗 讘注讬 诇讛讜讻讬讞 讘诪住讻转 诪讙讬诇讛 (讚祝 讬讝:) 砖讗讜诪专讬诐 讗讘讜转 讜讙讘讜专讜转 讜拽讚讜砖转 讛砖诐 讜讬''讞 讘专讻讜转 转拽谞讜 讻谞讙讚 讛讗讝讻专讜转 讜诪砖讜诐 讛讻讬 讚讬讬拽 诪讗讜转讜 拽专讗 砖讻转讜讘 讘讗讜转讛 驻专砖讛 讗讘诇 讗讜转讜 讚讞讬诇讜 讜讙讜' 讗讬谞讜 讻转讜讘 讘讗讜转讛 驻专砖讛:





专砖讘"讗

讛讗 讚讗诪专 专讘讬 讬讜讞谞谉 讘爪讘讜专 砖谞讜. 讗讘诇 讘讬讞讬讚 讞讜讝专, 讬砖 诪驻专砖讬诐: 讘爪讘讜专, 讬讞讬讚 讘爪讘讜专 讜诪砖讜诐 砖砖讜诪注 诪砖诇讬讞 爪讘讜专. 讜讗讬谞讜 诪讞讜讜专 讚讗诐 讻谉 诇讬转谞讬 诪驻谞讬 砖砖讜诪注 诪砖诇讬讞 爪讘讜专 讻讚讗拽砖讬谞谉 诇注讬诇 讙讘讬 讟注讛 讜诇讗 讛讝讻讬专 讙讘讜专讜转 讙砖诪讬诐, 讜注讜讚 诪讗讬 诪驻谞讬 砖讬讻讜诇 诇讗讜诪专讛 讘诪讜住驻讬谉 讚拽讗诪专 讘讗讜转讛 转驻诇讛 注爪诪讛 砖讜诪注 诪砖诇讬讞 爪讘讜专, 讗诇讗 爪讘讜专 讛讬讬谞讜 砖诇讬讞 爪讘讜专 诪驻谞讬 砖诇讗 讛讟专讬讞讜 讗转 讛爪讘讜专 讛讜讗讬诇 讜转驻诇转 讛诪讜住驻讬谉 诇驻谞讬讜. 讜讬讞讬讚 讛讬讬谞讜 讘讬谉 讘诪转驻诇诇 讘讬讞讬讚 讘讬谉 讘诪转驻诇诇 讘爪讘讜专. 讜诪讬讛讜 讗讬诇讜 专爪讛 砖诇讗 诇讞讝讜专 讜诇砖诪讜注 诪砖诇讬讞 爪讘讜专 讛专砖讜转 讘讬讚讜 讻讚讘专讬 讛专讘 讘注诇 讛讛诇讻讜转 讝"诇 砖讻转讘谞讜 诇诪注诇讛.



讻诪讛 讬砖讛讛 讘讬谉 转驻诇讛 诇转驻诇讛 讜讬转驻诇诇 讻讚讬 砖讬转讞讜谞谉 讚注转讜 注诇讬讜. 讜驻讬专砖 讘讬专讜砖诇诪讬 (讘驻专拽讬谉 讛"讜) 讚讛讬讬谞讜 讻讚讬 诪讛诇讱 讚' 讗诪讜转.





专讬讟讘"讗

讜讚讬诇诪讗 诇讗 讻讬讜谉 讚注转讬讛 诪注讬拽专讗. 驻讬' 诪谞讬谉 诇讱 砖讛转驻诇诇 讬讜爪专 讜诪讜住祝 讻讬 砖诪讗 转驻诇转 讬讜爪专 讘诇讘讚 讛讬讗 讜诪转讞诇讛 诇讗 讻讬讜谉 讚注转讜 讘讗讘讜转 讜谞讝讻专 讗讞专 砖讛转驻诇诇 讜讛讜爪专讱 诇讞讝讜专 讜诇讛转驻诇诇 诪专讗砖 讜讛"讛 讗讬 讗讚讻专 讘讗诪爪注 转驻诇讛 讚驻讜住拽, 讗"诇 转讗 讞讝讬 讜讻讜' 讚专' 讬讜讞谞谉 诇讗砖诪注讬谞谉 讗转讗 讚转驻诇转 讛诪讜住驻讬谉 讘讬讞讬讚 讜讻讬讜谉 讚讻谉 讗讬讛讜 讜讚讗讬 讛讜讛 拽讬诐 诇讬讛 讚转驻诇转 讛诪讜住驻讬谉 讛讜讛: 



诇讗 讛讜讜 诪爪诇讜 讗诇讗 讘讬谞讬 注诪讜讚讬. 驻讬' 讜讛讜讜 诪爪诇讬 转驻诇转 讛诪讜住驻讬谉 讘讬讞讬讚 讗祝 讘诪拽讜诐 砖讬砖 讞讘专 注讬专, 讜诪讛讗 诪砖诪注 讚讛诇讻转讗 讻专讘谞谉: 



讜讛转谞讬讗 讟注讛 讜诇讗 讛讝讻讬专 砖诇 专"讞 砖讞专讬转 讗讬谉 诪讞讝讬专讬谉 讗讜转讜 诪驻谞讬 砖讬讻讜诇 诇讗讜诪专讛 讘诪讜住祝. 讜讗讬讻讗 谞讜住讞讬 讚讙专住讬 讟注讛 讜诇讗 讛讝讻讬专 砖诇 专"讞 讘诪讜住祝 讗讬谉 诪讞讝讬专讬谉 讗讜转讜 诪驻谞讬 砖讬讻讜诇 诇讗讜诪专讛 讘诪谞讞讛. 讜诇讗 讙专住讬谞谉 诇讛 讚讛讬讻讬 讗讬驻砖专 讚讬转驻诇诇 诪讜住祝 讜讬讟注讛 讘专"讞 (讜注讜讚 讚讘诪讜住祝 诇讗 砖讬讬讱 诇讜诪专 讟注讛 讚讻讜诇讬 讬讜诪讗 讛讜讗 讝诪谞讬讛:) 



讻讚讬 砖转转讞讜谞谉 讚注转讜 注诇讬讜. 砖转转讬砖讘 讚注转讜 砖讬讜讻诇 诇讛转驻诇诇 诇讗诇讛讬讜 讘诇讘 砖诇诐. 讜专讘 讞住讚讗 讗诪专 讜讻讜'. 讜讛注谞讬谉 讛讜讗 讗讞讚 讗诇讗 砖讞讜诇拽讬谉 讘诇砖讜谉 讜讘讬专讜砖' 讗诪专讜 砖讬砖讛讗 讻讚讬 诪讛诇讱 讚' 讗诪讜转:



诪住转讘专讗 诪讬诇转讬讛 讚专讘 讘讞讜讚砖 诪诇讗. 驻讬' 砖讛讞讜讚砖 砖注讘专 讛讬讛 诪诇讗 讗讬谉 诪讞讝讬专讬谉 讗讜转讜 讗讘诇 专"讞 砖注讘专 讞住专 诪讞讝讬专讬谉 讗讜转讜: 



诪讻讚讬 专讘 讟注诪讗 拽讗诪专 讚讗讬谉 诪拽讚砖讬谉 讛讞讜讚砖 讗诇讗 讘讬讜诐 诪讛 诇讬 诪诇讗 诪讛 诇讬 讞住专. 讜诇注讜诇诐 诇讗 砖谞讗 讚讛诇讬诇讛 讗讬谞讛 讘讻诇诇 讜诇讗 讞砖讬讘讗 诇诪讟专讞 讜诇诪讛讚专 注诇讛:



驻专拽 讗讬谉 注讜诪讚讬谉 
讗讬谉 注讜诪讚讬谉 诇讛转驻诇诇 讗诇讗 诪转讜讱 讻讜讘讚 专讗砖. 驻讬专讜砖 诪转讜讱 讛讻谞注讛 讜讬砖讜讘 讛讚注转 诇讻讜讬谉 讛讚讘专讬诐 砖讬爪讗讜 诪驻讬讜. 讜诇讗讜 讚讜拽讗 讻讜讘讚 专讗砖 讗诇讗 讚专讱 诪砖诇 讛讜讗 讻诇讜诪专 讚诪讬 砖专讗砖讜 砖讛讜讗 注讬拽专 讻诇 讗讘专讬讜 诪讻讘讬讚 注诇讬讜 讻诇 讗讘专讬讜 诪讜讻谞注讬' 讜讬讜砖讘 讘讛讻谞注讛 讜讘转驻诇讛 砖讛讬讗 砖讗诇转 爪专讻讬讜 讜讞诪讜专' 诪谉 讛讘专讻讜转 讜讗祝 诪拽"砖 讚拽"砖 讛讬讗 砖谞讜谉, 爪专讬讱 砖讬砖讘 讘讗讬诪讛 讜讛讻谞注讛 讻讚讬 砖转讛讗 转驻诇转讜 专爪讜讬讛 讜诪拽讜讘诇转: 



[讙诪专讗] 诪谞讗 讛谞讬 诪讬诇讬. 讚讘注讬谞谉 讻讜讘讚 专讗砖 砖谞讗诪专 讜讛讬讗 诪专转 谞驻砖:



讛讜讛 诪爪讬讬谉 谞驻砖讬讛. 砖讛讬讛 诪拽砖讟 注爪诪讜. 讜讻谉 专讗讜讬 诇注砖讜转:



注讘讚讜 讗转 讛' 讘讬专讗讛 讜讙讜'. 讜诪专讬砖讬讛 讚拽专讗 讚讬讬拽 讚诇砖讜谉 注讘讚讜 诪砖诪注 转驻诇讛 讻讚讚专砖讬谞谉 讜诇注讘讚讜 讘讻诇 诇讘讘讻诐 讝讜 转驻诇讛:



诪讗讬 讜讙讬诇讜 讘专注讚讛. 诪讚讗讬讬转讛. 拽专讗 诇专讗讬讛 住讬讬诪讬讬:





讛诪讗讬专讬

讗注"驻 砖讗诪专谞讜 砖讻诇 砖讟注讛 讜诇讗 讛讝讻讬专 讬注诇讛 讜讬讘讗 讘专"讞 砖讛讜讗 讞讜讝专 诇讗 谞讗诪专讜 讛讚讘专讬诐 讗诇讗 讘讬讞讬讚 讘讬谉 讘讘讬转讜 讘讬谉 讘爪讘讜专 讗讘诇 砖诇讬讞 爪讘讜专 讗诐 砖讻讞 讝讛 讘转驻诇讛 砖诪转驻诇诇 讘诇讞砖 讗讬谞讜 讞讜讝专 讗诇讗 住讜诪讱 注诇 砖诪讝讻讬专讛 讘转驻诇转 讛诪讜住祝 讟注讛 讜诇讗 讛讝讻讬专讛 讘转驻诇转 讛诪讜住祝 住讜诪讱 注诇 转驻诇转 讛诪谞讞讛 讜讗讬谉 讙讜专住讬诐 讟注讛 讜诇讗 讛讝讻讬专 讘注专讘讬转 砖住讜诪讱 注诇 砖讞专讬转 讚讛转诐 讟注诪讗 讗讞专讬谞讗 讗讬讻讗 砖讗讬谉 诪拽讚砖讬谉 讗转 讛讞讜讚砖 讘诇讬诇讛 讻诪讜 砖谞讘讗专, 讟注讛 讜诇讗 讛讝讻讬专讛 讘诪谞讞讛 讜讗讬谉 讻讗谉 讬讜诐 砖谞讬 诇住诪讜讱 注诇讬讜 讗讜 砖讟注讛 讘诪谞讞讛 砖诇 讬讜诐 砖谞讬 讞讜讝专 讜讻谉 讛讚讬谉 讘砖诇讬讞 爪讘讜专 讗祝 讘讻诇 砖讛讜讗 讟讜注讛 讘转驻诇讛 讘诇讞砖, 讜讬"讗 砖讗祝 讬讞讬讚 讘爪讘讜专 讗讬谞讜 讞讜讝专 讜住讜诪讱 注诇 转驻诇转 砖诇讬讞 爪讘讜专 讜讛讜讗 砖讬讻讜讬谉 讚注转讜 诇转驻诇转 砖"爪, 讜讬"讗 讻谉 讗祝 讘砖讗诇讛 砖诇 讘专讻转 讛砖谞讬诐, 讜讻谉 讗注"驻 砖讗诪专谞讜 砖讻诇 砖讟注讛 讜诇讗 讛讝讻讬专 讬注诇讛 讜讬讘讗 讞讜讝专 讚讜拽讗 讘砖讞专讬转 讜诪讜住祝 讜诪谞讞讛 讗讘诇 注专讘讬转 讗讬谞讜 讞讜讝专 讘讬谉 爪讘讜专 讘讬谉 讬讞讬讚 诪驻谞讬 砖讗祝 讛诐 诇讗 讛讬讛 诪拽讚讬砖讬诐 讗转 讛讞讚砖 诇注讜诇诐 讘诇讬诇讛, 讗讘诇 注专讘讬转 砖诇 砖讗专 讛讬诪讬诐 砖讬砖 讘讛谉 拽专讘谉 诪讜住祝 讞讜讝专 讛讜讗讬诇 讜转驻诇转 注专讘讬转 拽讘讜注讛 注讻砖讬讜 讻讞讜讘讛:



讻诇 砖讗诪专讜 诪讞讝讬专 讗讜转讜 讗诐 讟注讛 讘讙' 专讗砖讜谞讜转 讞讜讝专 诇专讗砖, 讘讗讞专讜谞讜转 讞讜讝专 诇注讘讜讚讛 讗诐 诇讗 住讬讬诐 讘讗诪爪注讬讜转 讞讜讝专 诇诪拽讜诐 砖讟注讛 讜砖讗专 讛讬诪讬诐 砖诪讝讻讬专讬诐 讘讛诐 诪注谞讬谉 讛诪讗讜专注 讜讗讬谉 讘讛诐 拽专讘谉 诪讜住祝 讗讬谞讜 讞讜讝专 讜诪"诪 讗诐 谞讝讻专 拽讜讚诐 砖讬讗诪专 转讞谞讜谞讬诐 讻讜诇诇谉 讘转讞谞讜谞讬诐 讜讚讬讜:



讻诇 砖讛讜讗 讟注讜谉 诇砖转讬 转驻诇讜转 讗讞转 住诪讜讻讛 诇讞讘专转讛 讻讙讜谉 讬讜爪专 讜诪讜住祝 讗讜 讻讙讜谉 诪讬 砖诇讗 讻讬讜谉 讘专讗砖讜谞讛 讗讜 砖讟注讛 讜爪专讬讱 诇讞讝讜专 诇专讗砖 讬砖讛讗 诪注讟 讘讬谉 转驻诇讛 诇转驻诇讛 讻讚讬 砖转转讬砖讘 讚注转讜 注诇讬讜 讜砖讬注专讜 讘转诇诪讜讚 讛诪注专讘 讻讚讬 讛诇讜讱 讚' 讗诪讜转, 讜诇砖讜谉 砖转转讞讜谞谉 讚注转讜 注诇讬讜 驻讬专讜砖讜 砖讬讛讗 谞讜转谉 讚注转讜 诇讛转讞谞谉, 讜砖转转讞讜诇诇 驻讬专讜砖讜 砖转爪讗 转驻诇转讜 诪讞诇诇 诇讘讜 讜讗诐 讗讬谞讜 砖讜讛讛 爪专讬讱 砖讬拽专讗 诪注讟 诇驻谞讬 讛转驻诇讛 讛砖谞讬讛 讻讙讜谉 讗砖专讬 讜讻讬讜爪讗 讘讜 讜讻谉 讛讚讘专 讛讚讜专 诇讜:



诪讛 砖讻转讘谞讜 砖讗诐 讗讬谉 讗讚诐 诪讜爪讗 注爪诪讜 讘讚注转 诪讻讜讜谞转 砖诇讗 讬转驻诇诇, 讙讚讜诇讬 注讜诇诐 讛讜专讜 砖诇讗 谞讗诪专 讻谉 讗诇讗 讘讚讜专讜转 讛专讗砖讜谞讬诐 砖讛讞住讬讚讜转 爪驻讜谉 讘诇讘诐 讜讛讻讜谞讛 诪爪讜讬讛 诇讛诐 讗讘诇 讘讚讜专讜转 讛诇诇讜 砖讗讬谉 讛讻讜讜谞讛 诪爪讜讬讛 讻诇 讻讱 讬砖转讚诇 讗讚诐 诇讛转驻诇诇 讘讻讜讜谞讛 讻诪讛 讚讗驻砖专 讜讬讞讜砖 诇注爪诪讜 诪注讜谞砖 讛讚讬谉, 讜诪"诪 讗诇 讬驻讟讜专 注爪诪讜 讘讟注谞讛 专注讜注讛 诇讜诪专 砖讗讬谞讜 讬讻讜诇 诇讻讜讬谉 讗诇讗 讬转驻诇诇 讜讬讻讜讬谉 讘诪讛 砖讗驻砖专 诇讜, 讜诇注讜诇诐 讬砖讬诐 讗讚诐 讬专讗转 砖诪讬诐 诇谞讙讚讜 讜讗诐 注砖讛 讻谉 诇讗 讘诪讛专讛 讛讜讗 讞讜讟讗:



讗讬谉 注讜诪讚讬谉 讜讻讜' 讝讛 讛驻专拽 讬讻诇讜诇 讙"讻 注谞讬谞讬诐 讜讬砖诇讬诐 诪讛 砖讛转讞讬诇 诇讘讗专 讘注谞讬谞讬 转驻诇讛 讘驻专拽 砖诇驻谞讬讜 讜专讜讘讜 讬住讜讘 注诇 讙' 注谞讬谞讬诐 讛专讗砖讜谉 诇讘讗专 讘讜 讗讬讱 爪专讬讱 砖讬砖转讚诇 讛讗讚诐 诇讛讬讜转 诇讜 讻讜谞讛 讬转讬专讛 讘注转 讛转驻诇讛, 讜讛砖谞讬 诇讘讗专 讘讜 讛驻专讟讬诐 讛诪转讞讚砖讬诐 讘转驻诇讛 讗讬讱 讬转讞讚砖讜 讜讘讗讬讝讛 讝诪谉 讜讘讗讬讝讛 诪拽讜诐 砖讘转驻诇讛, 讜讗诐 讟讜注讛 讘讛诐 讗讬讱 讬转拽谉 砖讙讬讗转讜 讜讘讗讬讝讛 讝诪谉 讜讘讗讬讝讛 诪拽讜诐 砖讘转驻诇讛, 讜讛砖诇讬砖讬 诇讘讗专 讘讜 注谞讬谉 砖诇讬讞 爪讘讜专 讗讬讱 爪专讬讱 砖讬讝讛专 砖诇讗 讬讻砖诇 讘讚讘专讬 驻讬讜 讗讜 讘砖讗专 讛讻讜谞讜转 讝讜 讛讬讗 讻讜讜谞转 讛驻专拽 讚专讱 讻诇诇 讗诇讗 砖讬转讙诇讙诇讜 讘讜 讚讘专讬诐 讻诪讜 砖讬转讘讗专:



讛诪砖谞讛 讛专讗砖讜谞讛 诪诪谞讜 转讘讗专 诇谞讜 讗讬讱 讛讗讚诐 爪专讬讱 诇讻讜讬谉 讘转驻诇转讜 讜砖诇讗 讬驻谞讛 诇讝讜诇转 讛转驻诇讛 讜砖讬转讘讜谞谉 讘注爪诪讜 诇驻谞讬 诪讬 讛讜讗 注讜诪讚, 讜讗诪专 注诇 讝讛 讗讬谉 注讜诪讚讬谉 诇讛转驻诇诇 讗诇讗 诪转讜讱 讻讜讘讚 专讗砖, 讻诇讜诪专 诪转讜讱 讛讻谞注转 讛诇讘 讜砖讞讬讬转 讛拽讜诪讛 诇讗 讘拽讜诪讛 讝拽讜驻讛 讜讘注讝讜转 诪爪讞.
讞住讬讚讬诐 讛专讗砖讜谞讬诐 讛讬讜 砖讜讛讬谉 砖注讛 讗讞转 讘讘讬转 讛讻谞住转 拽讜讚诐 砖讬转驻诇诇讜 讻讚讬 砖转讝讚讻讱 诪讞砖讘转诐 诪诪讛 砖注住拽讜 讘讜 讻诇 讛讬讜诐 讜转转讬讞讚 诇注讘讜讚转 讘讜专讗讛 讜讛讜讗 注谞讬谉 讻讚讬 砖讬讻讜谞讜 诇讘诐 诇诪拽讜诐.
讗驻讬诇讜 讛诪诇讱 砖讗讜诇 讘砖诇讜诪讜 诇讗 讬砖讬讘谞讜 诇讗 讘讗诪爪注 讘专讻讛 讜诇讗 讘讬谉 讘专讻讛 诇讞讘专转讛, 讗注"驻 砖讘拽"砖 讛转专谞讜 讻讬讜爪讗 讘讝讛 讗讬谞讜 讚讜诪讛 讻讜谞讛 讛爪专讬讻讛 讘拽"砖 诇讻讜谞讛 讛爪专讬讻讛 讘转驻诇讛 讻诪讜 砖讘讬讗专谞讜 砖讞讬讬 讛讗讚诐 讜讘拽砖转 爪专讻讬讜 转诇讜讬诐 讘讛, 讜讛谉 讛谉 讛讚讘专讬诐 讛诪注讻讘讬诐 讘诇讘讘谞讜 讚注转 讗诪转讬 讜注讬讜谉 讛讻专讞讬 注诇 讻诇 诪讛 砖讬讙讬注谞讜 砖讛讻诇 诪讗转讜 讜讛讜讗 诇讘讚讜 讗讚讜谉 讛讻诇 诇讛讟讬讘 诇谞讜 讘讛讟讬讘谞讜 讜诇讙诪诇讬谞讜 讻驻讬 诪注砖讬谞讜 诇讛专注 讗讜 诇讛讟讬讘, 讜驻讬专砖谞讜 讘讙诪' 砖诇讗 谞讗诪专 讻谉 讗诇讗 讘诪诇讻讬 讬砖专讗诇 讗讘诇 讘诪诇讻讬 讗讜诪讜转 讛注讜诇诐 讛讜讗讬诇 讜讬砖 住讻谞讛 讘讻讱 驻讜住拽.
讗驻讬诇讜 谞讞砖 讻专讜讱 注诇 注拽讘讜 诇讗 讬驻住讬拽, 讜驻讬专砖讜 讘讙诪' 讚讜拽讗 谞讞砖 讗讘诇 注拽专讘 驻讜住拽 讻诇讜诪专 诪驻谞讬 砖讬砖 住讻谞讛 讘谞砖讬讻转讜 讜讛讛"讚 诇谞讞砖 讘诪拽诪讜转 砖谞砖讬讻转诐 住讻谞讛, 讻诇诇 讛讚讘专讬诐 讻诇 砖讗讬谉 砖诐 住讻谞讛 诇讗 讬驻住讬拽 诇砖讜诐 讚讘专:



讝讛讜 讘讬讗讜专 讛诪砖谞讛 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛诐, 诪讙讚讜诇讬 讛讞讻诪讬诐 讛讬讜 诪注讟专讬诐 注爪诪诐 讘讘讙讚讬诐 谞讗讬诐 砖诇讛诐 讘砖注转 讛转驻诇讛 讻诪讜 砖讛转讘讗专 讘专讗砖讜谉 砖诇 砖讘转, 讜讗注"驻 砖讗讬谉 讝讜 诪住讜专讛 诇讻诇 诪"诪 专讗讜讬 诇讜 诇讗讚诐 砖诇讗 诇注诪讜讚 讚专讱 讛讚讬讜讟讜转 讜专讗讜讬 诇讜 诇讛讚专 注爪诪讜 讘诪讛 砖诪爪讜讬 诇讜.
砖诪讞讛 砖讘谞讬 讗讚诐 砖诪讞讬诐 诇讗讬讝讜 讚讘专 砖诪讞讛 砖讘讗讛 诇讬讚诐 专讗讜讬 诇讛诐 砖诇讗 诇讛砖转拽注 讘讛 讜砖诇讗 诇讛专讘讜转 讘讛 讬讜转专 诪讚讗讬 讜讗诐 讛专讘讜 讘讻讱 专讗讜讬 诇讬讞讬讚讬诐 砖讘讛诐 诇讛讜讻讬讞诐 讜讛讜转专 诇讛诐 诇注砖讜转 讗讬讝讛 讚讘专 砖诇讗 讘专讗讜讬 讻讚讬 诇诪谞讜注 专讜讘 砖诪讞转诐 砖诇讗 诇讛砖转拽注 讘讛 讬讜转专 诪讚讗讬 讻讙讜谉 砖讘讬专转 讻诇讬诐 谞讗讬诐 讜讻讬讜爪讗 讘讛诐 诪讚讘专讬诐 讛诪注爪讬讘讬诐, 讻诇诇 讙讚讜诇 讗诪专讜 讘诪拽讜诐 讙讬诇讛 砖诐 转讛讗 专注讚讛 砖诪讗 诪转讜讱 专讜讘 讛砖诪讞讛 讛讜讗 讘讗 诇讬讚讬 拽诇讜转 专讗砖, 讜讗诐 讛讬讛 砖诪讞 诇拽讬讜诐 诪爪讜讛 砖讘讗讛 诇讬讚讜 讗讬谉 讘讻讱 讻诇讜诐 讜诇讗 注讜讚 讗诇讗 砖讬驻讛 讛讜讗 注讜砖讛 讜讛讜讗 砖讗诪专讜 讻讗谉 转驻讬诇讬诐 拽讗 诪谞讞谞讗, 讜讬砖 诪驻专砖讬诐 转驻讬诇讬谉 拽讗 诪谞讞谞讛 讻诇讜诪专 讜讗讬谞讬 诪转讬专讗 诇讛转砖拽注 讘砖讜诐 讚讘专 诪讙讜谞讛, 讜讬砖 诪驻专砖讬诐 讘讛 砖谞转专驻讗 诪讞讜诇讬 诪注讬诐 砖讛讬讛 驻讟讜专 诪谉 讛转驻诇讬谉 讜讻砖讞讝专 诇拽讬讜诐 讛诪爪讜讛 讛讬讛 砖诪讞, 讜诪"诪 讗讞专 讞讜专讘谉 爪专讬讱 砖诇讗 诇讛专讘讜转 讘砖诪讞讛 讗祝 诇讚讘专 诪爪讜讛, 讜讛讜讗 砖讗诪专讜 讗住讜专 诇讗讚诐 砖讬诪诇讗 砖讞讜拽 驻讬讜 讘注讜诇诐 讛讝讛 专"诇 注讚 砖讬讘讗 讝诪谉 讛诪砖讬讞 专诪讝 诇讚讘专 讗诐 诇讗 讗注诇讛 讗转 讬专讜砖诇讬诐 注诇 专讗砖 砖诪讞转讬:



讘诪住讻转 住讜讟讛 [诪"讞 注"讗] 讛转讘讗专 砖讻诇 讗讜讝谉 砖砖讜诪注转 诪讬谞讬 讝诪专 转注拽专 讜驻讬专砖讜 讛讙讗讜谞讬诐 讘谞讙讬谞讜转 砖诇 讗讛讘讛 讜砖诇 讞砖拽 讗驻讬诇讜 砖讘讬谉 讗讚诐 诇讞讘讬专讜 讗讘诇 讚讘专讬 砖讬专讜转 讜转砖讘讞讜转 砖诇 讛拽讘"讛 诪讜转专 诇讗诪专谉 讗祝 讘讘讬转 讞转谞讬诐 讜讘讘讬转 诪砖转讗讜转 讜讻讘专 讛讗专讻谞讜 讘讛 讘专讗砖讜谉 砖诇 讙讬讟讬谉 讜讘讗讞专讜谉 砖诇 住讜讟讛:





转讜住驻讜转 专讗"砖

讗谞讬 专讗讬转讬 讗转 专' 讬谞讗讬 讚爪诇讬 讜讛讚专 爪诇讬 讗诪专 诇讬讛 专' 讬专诪讬讛 诇专' 讝讬专讗 讚讬诇诪讗 诇讗 讻讬讜谉 讚注转讬讛 诪注讬拽专讗. 诪讻讗谉 诪砖诪注 砖诪讬 砖诇讗 讻讬讜谉 讚注转讜 诇讻诇 讛驻讞讜转 讘讗讘讜转 砖爪专讬讱 诇讞讝讜专 讜诇讛转驻诇诇:



讟注讛 讜诇讗 讛转驻诇诇 砖诇 专"讞 注专讘讬转 讗讬谉 诪讞讝讬专讬谉 讗讜转讜 诪驻谞讬 砖讬讻讜诇 诇讗讜诪专讛 讘砖讞专讬转. 讛"讛 讚讛讜讛 诪爪讬 诇诪讬转诇讬 讟注诪讗 诪砖讜诐 讚讗讬谉 诪拽讚砖讬谉 讗转 讛讞讜讚砖 讘诇讬诇讛 讻讚讗讬转讗 讘住诪讜讱 讗诇讗 讗讙讘 讗讞专讬谞讬 谞拽讟讬讛:



讻诪讛 讬砖讛讛 讘讬谉 转驻诇讛 诇转驻诇讛. 讗讚诐 砖讟注讛 讜专讜爪讛 诇讞讝讜专 讜诇讛转驻诇诇. 讻讚讬 砖转转讞讜谞谉 讚注转讜 注诇讬讜, 讜诪驻专砖 讘讬专讜砖诇诪讬 讚讛讬讬谞讜 讻讚讬 讛讬诇讜讱 讚' 讗诪讜转:



讗讬谉 诪拽讚砖讬谉 讗转 讛讞讜讚砖 讘诇讬诇讛. 讜讗"转 诇讬诇 砖诇砖讬诐 讜讗讞讚 讗讬谉 (讛讟注诐) 转诇讜讬 讘拽讬讚讜砖 讘"讚 砖讻讘专 拽讚砖讜讛讜 砖诪讬诐 讜诇诪讛 诇讗 讬讞讝讜专 诇讬诇 砖诇砖讬诐 讜讗讞讚, 讜讬"诇 讻讬讜谉 砖讗讬谉 专讗讜讬 诇拽讚砖 讗转 讛讞讚砖 讘诇讬诇讛 讛讬诇讻讱 讗讬谉 诪讞讝讬专讬谉 讗驻讬诇讜 诇讬诇 砖诇砖讬诐 讜讗讞讚.



讛讚专谉 注诇讱 驻专拽 转驻诇转 讛砖讞专



驻专拽 讞诪讬砖讬 讗讬谉 注讜诪讚讬谉



讞住讬讚讬诐 讛专讗砖讜谞讬诐 讛讬讜 砖讜讛讬谉 砖注讛 讗讞转. 砖注"讬 讻谉 讛讬讜 诪讻讜讜谞讬谉 讘诇讘诐 讜诪讞砖讘讬谉 讘讬专讗转 砖诪讬诐 讻讚讬 砖转转讞讜谞谉 讚注转诐 注诇讬讛诐:





砖讬讟讛 诪拽讜讘爪转

讜讚讬诇诪讗 诇讗 讻讬讜谉 讚注转讬讛 诪注讬拽专讗 - 驻讬专讜砖 诪谞讬谉 诇讱 砖讛转驻诇诇 讬讜爪专 讜诪讜住祝 讻讬 砖诪讗 转驻诇转 讬讜爪专 讘诇讘讚 讛讬讗 讜诪转讞诇讛 诇讗 讻讬讜谉 讚注转讜 讘讗讘讜转 讜谞讝讻专 讗讞专 砖讛转驻诇诇 讜讛讜爪专讱 诇讞讝讜专 讜诇讛转驻诇诇 诪专讗砖. 讜讛讜讗 讛讚讬谉 讗讬 讗讚讻专 讘讗诪爪注 转驻诇讛 讚驻讜住拽:


讗诪专 诇讬讛 转讗 讞讝讬 讜讻讜' - 讚专' 讬讜讞谞谉 诇讗砖诪注讬谞谉 讗转讗 讚转驻诇转 讛诪讜住驻讬谉 讘讬讞讬讚 讜讻讬讜谉 讚讻谉 讗讬讛讜 讜讚讗讬 讛讜讛 拽讬诐 诇讬讛 讚转驻诇转 讛诪讜住驻讬谉 讛讜讛:


诇讗 讛讜讜 诪爪诇讜 讗诇讗 讘讬谞讬 注诪讜讚讬 - 驻讬专讜砖 讜讛讜讜 诪爪诇讬 转驻诇转 讛诪讜住驻讬谉 讘讬讞讬讚 讗祝 讘诪拽讜诐 砖讬砖 讞讘专 注讬专 讜诪讛讗 诪砖诪注 讚讛诇讻转讗 讻专讘谞谉:


讜讛转谞讬讗 讟注讛 讜诇讗 讛讝讻讬专 砖诇 专讗砖 讞讚砖 砖讞专讬转 讗讬谉 诪讞讝讬专讬谉 讗讜转讜 诪驻谞讬 砖讬讻讜诇 诇讗讜诪专讛 讘诪讜住祝 - 讜讗讬讻讗 谞讜住讞讬 讚讙专住讬 讟注讛 讜诇讗 讛讝讻讬专 砖诇 专讗砖 讞讚砖 讘诪讜住祝 讗讬谉 诪讞讝讬专讬谉 讗讜转讜 诪驻谞讬 砖讬讻讜诇 诇讗讜诪专讛 讘诪谞讞讛. 讜诇讗 讙专住讬谞谉 诇讛 讚讛讬讻讬 讗讬驻砖专 讚讬转驻诇诇 诪讜住祝 讜讬讟注讛 讘专讗砖 讞讚砖. (讜注讜讚 讚讘诪讜住祝 诇讗 砖讬讬讱 诇讜诪专 讟注讛 讚讻讜诇讬 讬讜诪讗 讛讜讗 讝诪谞讬讛:)


讻讚讬 砖转转讞讜谞谉 讚注转讜 注诇讬讜 - 砖转转讬砖讘 讚注转讜 砖讬讜讻诇 诇讛转驻诇诇 诇讗诇讛讬讜 讘诇讘 砖诇诐. 讜专讘 讞住讚讗 讗诪专 讜讻讜' 讜讛注谞讬谉 讛讜讗 讗讞讚 讗诇讗 砖讞讜诇拽讬谉 讘诇砖讜谉. 讜讘讬专讜砖诇诪讬 讗诪专讜 砖讬砖讛讗 讻讚讬 诪讛诇讱 讗专讘注 讗诪讜转:


诪住转讘专讗 诪讬诇转讬讛 讚专讘 讘讞讜讚砖 诪诇讗 - 驻讬专讜砖 砖讛讞讜讚砖 砖注讘专 讛讬讛 诪诇讗 讗讬谉 诪讞讝讬专讬谉 讗讜转讜 讗讘诇 专讗砖 讞讚砖 砖注讘专 讞住专 诪讞讝讬专讬谉 讗讜转讜:


诪讻讚讬 专讘 讟注诪讗 拽讗诪专 讚讗讬谉 诪拽讚砖讬谉 讛讞讜讚砖 讗诇讗 讘讬讜诐 诪讛 诇讬 诪诇讗 诪讛 诇讬 讞住专 - 讜诇注讜诇诐 诇讗 砖谞讗 讚讛诇讬诇讛 讗讬谞讛 讘讻诇诇 讜诇讗 讞砖讬讘讗 诇诪讟专讞 讜诇诪讛讚专 注诇讛:


住诇讬拽 驻专拽 转驻诇转 讛砖讞专 讘住讬注转讗 讚砖诪讬讗


讗讬谉 注讜诪讚讬谉 诇讛转驻诇诇 讗诇讗 诪转讜讱 讻讜讘讚 专讗砖 - 驻讬专讜砖 诪转讜讱 讛讻谞注讛 讜讬砖讜讘 讛讚注转 诇讻讜讬谉 讛讚讘专讬诐 砖讬爪讗讜 诪驻讬讜. 讜诇讗讜 讚讜拽讗 讻讜讘讚 专讗砖 讗诇讗 讚专讱 诪砖诇 讛讜讗 讻诇讜诪专 讚诪讬 砖专讗砖讜 砖讛讜讗 注讬拽专 讻诇 讗讘专讬讜 诪讻讘讬讚 注诇讬讜 讻诇 讗讘专讬讜 诪讜讻谞注讬诐 讜讬讜砖讘 讘讛讻谞注讛. 讜讘转驻诇讛 砖讛讬讗 砖讗诇转 爪专讻讬讜 讜讞诪讜专讛 诪谉 讛讘专讻讜转 讜讗祝 诪拽专讬讗转 砖诪注 讚拽专讬讗转 砖诪注 讛讬讗 砖谞讜谉 爪专讬讱 砖讬砖讘 讘讗讬诪讛 讜讛讻谞注讛 讻讚讬 砖转讛讗 转驻诇转讜 专爪讜讬讛 讜诪拽讜讘诇转:


诪谞讗 讛谞讬 诪讬诇讬 - 讚讘注讬谞谉 讻讜讘讚 专讗砖. 砖谞讗诪专 讜讛讬讗 诪专转 谞驻砖:


讛讜讛 诪爪讬讬谉 谞驻砖讬讛 - 砖讛讬讛 诪拽砖讟 注爪诪讜. 讜讻谉 专讗讜讬 诇注砖讜转:


注讘讚讜 讗转 讛' 讘讬专讗讛 讜讙讜' - 讜诪专讬砖讬讛 讚拽专讗 讚讬讬拽 讚诇砖讜谉 注讘讚讜 诪砖诪注 转驻诇讛 讻讚讚专砖讬谞谉 讜诇注讘讚讜 讘讻诇 诇讘讘讻诐 讝讜 转驻诇讛:


诪讗讬 讜讙讬诇讜 讘专注讚讛 - 诪讚讗讬讬转讬 拽专讗 诇专讗讬讛 住讬讬诪讬讛:





诪讛专砖"讗 - 讞讬讚讜砖讬 讛诇讻讜转

讙诪专讗 讗"诇 专' 讬专诪讬讛 诇专' 讝讬专讗 讚讬诇诪讗 诪注讬拽专讗 诇讗 讻讜讜谉 讚注转讬讛 讻讜' 拽"拽 讗诪讗讬 诇讗 讛砖讬讘 诇讜 专' 讝讬专讗 讻住讘专转讜 诇拽诪谉 讚诇讬讻讗 诇诪讬诪专 讛讻讬 讚驻专讬讱 诇拽诪谉 讗讬诇讬诪讗 诪砖讜诐 讚诇讗 讻讜讜谉 诪专 讚注转讬讛 讜讛讗 讗专"讗 诇注讜诇诐 讬诪讜讚 注爪诪讜 讗诐 讬讻讜诇 诇讻讜讬谉 讗转 诇讘讜 讻讜' 讜讬"诇 讚讛讻讗 讗讻转讬 诇讗 砖诪注讛 讛讱 讚专"讗 讚诇拽诪谉 讜拽"诇:


转讜住' 讘讚"讛 诇驻讬 砖讗讬谉 讻讜'. 诪砖讜诐 专砖讜转 诪砖谞讬谞谉 讚讛讬讬谞讜 讚讜拽讗 讻讜' 注讜讘专转 讜讬"诪 讚讜拽讗 讘诇讬诇讛 讻讜' 讗讘诇 讘诇讬诇讛 砖谞讬讛 讻讜' 注讻"诇 讜讚拽讗诪专 转诇诪讜讚讗 诪"诇 诪诇讗 诪"诇 讞住专 讛讬讬谞讜 讘诇讬诇讛 专讗砖讜谞讛 讗讘诇 诇讬诇讛 砖谞讬讛 讘诪诇讗 诪讞讝讬专讬谉 讜讛讘"讬 诇驻讜诐 讞讜专驻讗 诇讗 注讬讬谉 讬驻讛 讘讝讛 讛住讜讙讬讗 讜讚讜"拽:


讘讚"讛 诪住转讘专讗 讻讜' 讗诐 注拽专 专讙诇讬讜 讜驻转讞 讘讘专讻讛 讻讜' 注讻"诇 讚讗讬谉 讞讬诇讜拽 讘讬谉 注拽讬专转 专讙诇讬讜 讜讘讬谉 驻转讞 讘讘专讻讛 砖诇讗讞专讬讛 讜讻谉 诇拽诪谉 讙讘讬 讟注讛 讜诇讗 讛讝讻讬专 专"讞 讘讘讛"诪 诇讗 砖讬讬讱 讻诇诇 注拽讬专转 专讙诇讬讜 讗诇讗 讚讛讬讬谞讜 砖驻转讞 讘讘专讻讛 砖诇讗讞专讬讛 讜拽"诇:


讘讗"讚 讛讟讜讘 讜讛诪讟讬讘 诇讗讜 讚讗讜专讬讬转讗 讛讬讗 注"讻 讗讬谉 诪讞讝讬专讬谉 讗讜转讜 讻讜' 注讻"诇 专"诇 讗驻讬诇讜 讘讚讘专 砖爪专讬讱 诇讛讞讝讬专 讗诐 讛转讞讬诇 讛讟讜讘 讜讛诪讟讬讘 讻讙讜谉 讘砖诇 砖讘转 讗诐 诇讗 讛转讞讬诇 注讚讬讬谉 讘讛讟讜讘 讜讛诪讟讬讘 讗讬谉 诇讜 诇讛讞讝讬专 讜讗诪专讜 砖诐 讚讗讬谞讜 专讜讗讛 砖诐 讻"讻 讛驻住拽 讜诪讛"讟 讘讚讘专 砖讗讬谉 诇讜 诇讛讞讝讬专 讗诐 讛转讞讬诇 讘讛讟讜讘 讜诪讟讬讘 讻讙讜谉 专"讞 讗诐 诇讗 讛转讞讬诇 讗讜诪专 谞诪讬 砖诐 诪砖讗"讻 讘讬"讞 讘专讻讜转 讚讗诐 讬讞讝讬专讜讛讜 讻讜' 讜讚讜"拽:





诪讛专砖"讗 - 讞讬讚讜砖讬 讗讙讚讜转

讞谞讛 砖讗谞讬 讚讛讜转 诪专讬专讗 讻讜'. 讗注"讙 讚诪讬诇讬 讟讜讘讗 讚转驻诇讛 讬诇驻讬谞谉 诇拽诪谉 讘砖诪注转讬谉 诪转驻诇转 讞谞讛 诇讙讘讬 讛讱 诪诇转讗 讚讻讜讘讚 专讗砖 讗讬谉 诇讬诇祝 诪诪谞讛 讚诪驻讜专砖 讘讛 讜讛讬讗 诪专转 谞驻砖 诪讛 砖讗讬谉 讻谉 住转诐 讘"讗 讛诪转驻诇诇讬谉 讜讻谉 讘讚讜讚 讚诪爪讬谞讜 讘讬讛 讚讛讜讛 诪爪注专 谞驻砖讬讛 讟讜讘讗 讜诪讚转 讞住讬讚讜转 讛讜讗 讻诪"砖 讻讬 讞住讬讚 讗谞讬 讜讙讜' 讜讗讬谉 诇讬诇祝 诪讬谞讬讛: 


讗诇讗 讘讞专讚转 讻讜'. 诇驻讬 驻砖讜讟讜 讘讛讚专转 拽讜讚砖 讗诪拽讚砖 拽讗讬 砖讛讜讗 讛讜讚谉 讜讛讚专谉 砖诇 讬砖专讗诇 讜诇讻讱 诪讛讛讜讗 拽专讗 讚讻转讬讘 讘转专讬讛 讘讛讚讬讗 讞讬诇讜 诪驻谞讬讜 讻诇 讛讗专抓 诇讗 诪讜讻讞 诪讬讚讬 讚注"讻 讘诪拽讚砖 讗讬讬专讬 讚讻转讬讘 砖诐 讛讘讜 诇讛' 诪砖驻讞讜转 注诪讬诐 讜讙讜' 砖讗讜 诪谞讞讛 讜讙讜' 讛砖转讞讜讜 诇讛' 讘讛讚专转 拽讜讚砖 讜讙讜' 讚谞讻专讬诐 讘谞讬 拽专讘谉 谞讬谞讛讜 讗讘诇 讛讗讬 拽专讗 讚讻转讬讘 讘诪讝诪讜专 讛讘讜 诇讛' 讘谞讬 讗诇讬诐 讜讙讜' 讚讗讬讬专讬 讘转驻诇讛 讻诪"砖 讛转讜住' 诇讗 砖讬讬讱 讘讬讛 讻"讻 讘讛讚专转 拽讜讚砖 讘讘讬转 讛讻谞住转 讜诇讛讻讬 拽讗诪专 讗诇 转拽专讬 讘讛讚专转 讗诇讗 讘讞专讚转 讚讘注讬 讻讜讘讚 专讗砖 讘讘讬转 讛讻谞住转 讘砖注转 转驻诇讛 砖讝讻专 讘讗讜转讜 诪讝诪讜专 讜诪拽砖讛 讚讘讘讬转 讛讻谞住转 谞诪讬 砖讬讬讱 讘讛讚专转 砖讬讛讗 讛诪转驻诇诇 诪讛讚专 注爪诪讜 讘讘讙讚讬讜 讻讬 讛讗 讻讜' 讜讚讜"拽: 


注讘讚讜 讗转 讛' 讘讬专讗讛 讻讜'. 驻讬专砖"讬 转驻诇讛 砖讛讬讗 诇谞讜 讘诪拽讜诐 注讘讜讚讛 讻讜' 注"砖 转驻诇讛 讙讜驻讛 拽专讜讬讛 注讘讜讚讛 讻诪"砖 讘转讜住' 讜诇注讘讚讜 讘讻诇 诇讘讘讻诐 讗讬 讝讜 注讘讜讚讛 砖讛讬讗 讘诇讘 讛讜讬 讗讜诪专 讝讜 转驻诇讛 讗诇讗 讚讛讻讗 注讘讜讚讛 住转诐 讗讬谞讜 讘诪砖诪注 讗诇讗 注讘讜讚转 拽专讘谞讜转 讜讝讛讜 谞讜住讞讗 转讬拽谞讜 讘讘专讻转 讛注讘讜讚讛 讜砖诐 谞注讘讚讱 讘讬专讗讛 讻讬诪讬 注讜诇诐 讜讻砖谞讬诐 讻讜' 专"诇 注转讛 讘讙诇讜转 讗讬谉 诇谞讜 注讘讜讚讛 讘讬专讗讛 专拽 讘转驻诇讛 讗讘诇 讻砖转讞讝讬专 砖讻讬谞转讱 诇讬专讜砖诇讬诐 谞注讘讚讱 砖诐 讘讬专讗讛 讻讬诪讬 注讜诇诐 讻讬诪讬 诪砖讛 讘注讘讜讚转 拽专讘谉 讜讻谉 讻砖谞讬诐 拽讚诪讜谞讬讜转 讘讬诪讬 砖诇诪讛 讻讚讗讬转讗 讘专讘讛 讜讚讜"拽: 


讜讙讬诇讜 讘专注讚讛 讻讜'. 讘诪拽讜诐 讙讬诇讛 讻讜' 注讬讬谉 讘讝讛 讘讗讜专讱 讘转专"讬: 


讗诪专 诇讬讛 讘讻诇 注爪讘 讬讛讬讛 诪讜转专 讻讜'. 注讬讬谉 驻讬专砖"讬 讜注讬"诇 讻讬 讛讜讗 诪讘讜讗专 讻讬 讛讗讚诐 诪讜讘讚诇 诪讛讘讛诪讛 讘谞砖诪讛 砖讘讜 讻讞 讛讚讘讜专 讻诪讛 砖讻转讜讘 谞砖诪转 专讜讞 讞讬讬诐 讜讙讜' 讜转"讗 诇专讜讞 诪诪诇诇讗 讜讝砖"讛 讜诪讜转专 讛讗讚诐 诪谉 讛讘讛诪讛 讗讬谉 讜讙讜' 讜诪讬 讬讜讚注 专讜讞 讘谞讬 讛讗讚诐 讛注讜诇讛 讜讙讜' 讛讬讗 讛注讜诇讛 诇诪注诇讛 讜注讜诪讚转 讘讚讬谉 诪砖讗"讻 讛讘讛诪讛 讜讻驻讬专砖"讬 砖诐 讜讝"砖 讘讻诇 注爪讘 诇讬专讗 诪讬讜诐 讛讚讬谉 讬讛讬讛 诇讜 诪讜转专 诪谉 讛讘讛诪讛 讜讚讘专 砖驻转讬诐 砖诪专讘讛 讘诪讬诇讬 讚讘讚讬讞讜转讗 讬讛讬讛 诇讜 诇诪讞住讜专 诪谉 讛讘讛诪讛 讻讬 注转讬讚 讛讜讗 诇讬转谉 讛讚讬谉 注"讻 讜讚讜"拽:





讞讻诪转 砖诇诪讛

讙诪专讗 专讘 讗诪讬 讜专讘 讗住讬 讻讜' 谞"讘 讛讜讗 注谞讬谉 讘驻谞讬 注爪诪讜 讜讗讬谉 讻讗谉 诪拽讜诪讜 讜讘专讬"祝 讗讬谞讜 讗讘诇 讘转讜住' 诪讬讜砖讘 讬驻讛:


砖诐 砖诇 专"讞 讘注专讘讬转 讻讜' 谞"讘 讻诇 讝讗转 讙讬专住转 讛诇讻讜转 讙讚讜诇讜转 讗讘诇 讛专讬"祝 讜讛专讗"砖 诇"讙 讗诇讗 讙专住讬 讟注讛 讜诇讗 讛讝讻讬专 砖诇 专"讞 讘砖讞专讬转 讗讬谉 诪讞讝讬专讬谉 诪驻谞讬 砖讬讻讜诇 诇讜诪专 讘诪讜住驻讬谉 讜转讜 诇讗 注讬讬谉 讘讟讜专 住讬' 拽讻"讜 讜转讻"讘:


转讜住' 讘讚"讛 诇驻讬 讻讜' 驻讬' 诇注讬诇 讘专讬砖 驻讬专拽讬谉 诪讛 砖诪拽砖讬谉 讻讜' 讻爪"诇:


讘讚"讛 诪住转讘专讗 讻讜' 讜讛"谞 讬讞讝讜专 讘讗讜转讛 讘专讻讛 讻讜' 谞"讘 讻转讘 专讘讬谞讜 讗诇讞谞谉 讘谉 专"讬 讛讝拽谉 讝爪"诇 讚讻"诪 砖讗诪专讜 讗诐 讟注讛 讗讬谉 诪讞讝讬专讬谉 讗讜转讜 讘讞谞讜讻讛 讜驻讜专讬诐 讜注谞谞讜 讜讬注诇讛 讜讬讘讗 讘转驻诇转 讛注专讘 讗诐 谞讝讻专 拽讜讚诐 砖讬驻转讞 讘讘专讻讛 讗讞专转 讞讜讝专 讜讗注"驻 砖住讬讬诐 讗讜转讛 讘专讻讛 讻讚讗诪专讬谞谉 诇拽诪谉 讙讘讬 讬注诇讛 讜讬讘讗 讘讘"讛 讚诇讗 讛讜讛 住讬讜诐 讗讜转讛 讘专讻讛 讻驻讜转讞 讘讘专讻讛 讗讞专转 讻讚讗讬转讗 驻' 砖诇砖讛 砖讗讻诇讜 讜诪讬讛讜 谞专讗讛 讚讗驻讬诇讜 诇驻讬 讚讘专讬讜 诇讗 砖讛讜讗 讞讜讝专 讗讜转讛 讘专讻讛 讗诇讗 砖诪讝讻讬专 讛诪讗讜专注 拽讜讚诐 砖讬驻转讞 讘讘专讻讛 讗讞专转 讚讛转诐 谞诪讬 讗驻讬诇讜 诇讗 驻转讞 讘讛讟讜讘 讜诪讟讬讘 讗讬谞讜 讞讜讝专 讘专讻转 讘讜谞讛 讬专讜砖诇讬诐 讗诇讗 砖诪讝讻讬专 讛诪讗讜专注 拽讜讚诐 砖讬转讞讬诇 讘专讻转 讛讟讜讘 讜讘转讜住' 讗诪专讜 讚讻讬讜谉 砖住讬讬诐 讗讜转讛 讘专讻讛 砖讜讘 讗讬谞讜 讞讜讝专 讻诇诇 讜诪住转讘专讗 讻讜转讬讬讛讜 讚诇讗 讗诪专讜 讗诇讗 讘讻注讬谉 砖讘转 讜专讗砖 讞讜讚砖 砖讛诪讗讜专注 砖诇讛谉 讬砖 诇讜 讛讝讻专讛 拽讘讜注 诪驻谞讬 砖讬砖 讘讛谉 拽专讘谉 诪讜住祝 讜讗注"讙 讚讗讬诇讜 讟注讛 讘专"讞 诇讙诪专讬 讗讬谉 诪讞讝讬专讬谉 讗讜转讜 诪砖讜诐 讚讗讬 讘注讬 诇讗 讗讻诇 诪"诪 讻讬讜谉 砖讛讜讗 诪讗讜专注 砖讬砖 诇讜 讛讝讻专讛 讗驻讬诇讜 讛砖转讗 讚讬谞讗 讛讜讗 讚讻讬讜谉 讚诇讗 驻转讞 讘讘专讻讛 讗讞专转 砖讬讝讻讬专 讗转 讛诪讗讜专注 讘讗诪爪注 讗讘诇 讞谞讜讻讛 讜驻讜专讬诐 讜注谞谞讜 讚讗讬谉 诇讛诐 讛讝讻专讛 拽讘讜注 讗诇讗 讻诇 砖讛讜讗 诪转驻诇诇 讛爪专讬讻讜讛讜 诇讛讝讻讬专 讻诇 砖注讘专 诪拽讜诐 讛讝讻专转讜 讗讬谞讜 爪专讬讱 诇讛讝讻讬专 讜专"讞 谞诪讬 讗注"驻 砖讛讝讻专转讜 拽讘讜注讛 讻讬讜谉 讚讘诇讬诇讛 诪讬讛讜 讗讬谉 诪拽讚砖讬谉 讗讜转讜 讗讬谉 诪讞讬讬讘讬诐 讗讜转讜 讜讗注"讙 讚讘专讻转 讛诪讝讜谉 谞专讗讛 讚讗驻讬诇讜 讘诇讬诇讛 讻诇 砖诇讗 驻转讞 讘讛讟讜讘 讜讛诪讟讬讘 诪讝讻讬专 砖诇 专"讞 讛转诐 讛讜讗 诇驻讬 砖讛讜讗 住讜祝 讘专讻转 砖诇 转讜专讛 讗讘诇 讘转驻诇讛 讻讬讜谉 砖住讬讬诐 讗讜转讛 讘专讻讛 讗讬谞讜 专砖讗讬 诇讛讝讻讬专 讘讗诪爪注 讻诇讜诐 注"讻 诇砖讜谉 讞讚讜砖讬 专砖讘"讗:


讘讗"讚 讗驻讬诇讜 讘讚讘专讬诐 砖讗讬谉 诪讞讝讬专讬诐 讻讜' 谞"讘 讜讛讟讜专 讞讜诇拽 注"砖:





专砖"砖

讙诪专讗 讜讚讬诇诪讗 诪注讬拽专讗 诇讗 讻讜讜谉 讚注转讜 讻讜'. 诇拽诪谉 诇"讙 讘' 讜砖诐. 讜拽"拽 讚讛转诐 诪住讬拽 讞讘专讜转讗 讻诇驻讬 砖诪讬讗 讜讻讜' 讜讬砖 诇讞诇拽:



专砖"讬 讚"讛 讘爪讘讜专 砖谞讜. 诪砖讜诐 讚砖诪注 诇讬讛 诪砖"抓. 讜拽砖讛 诪讚诇注讬诇 (讻"讟 住"注 讗') 讜讻谉 讛讟讜专 住讬' 转讻"讘 诇讗 谞转讞讜讜专 讘驻讬专讜砖讜 讝讛:



转讜住' 讚"讛 讜讛转谞讬讗. 讚讛讗 讗诪专讬' 讘住诪讜讱 讻讜' 专"讞 注专讘讬转 讗"诪 讻讜'. 讻爪"诇:



专砖"讬 讚"讛 转驻诇讬谉. 讜诪砖专转讜 注诇讬. 讘专砖"讬 砖讗爪诇 讛专讬"祝 讛讙讬' 讜诪诇讻讜转讜 讜讙讬' 讚讛讻讗 谞专讗讛 讙"讻 诇驻专砖讜 诪诇砖讜谉 讜转讛讬 讛诪砖专讛 注诇 砖讻诪讜 (讬砖注讬讛讜 讟壮:讛壮):





讘谉 讬讛讜讬讚注

讗值讬谉 注讜止诪职讚执讬谉 诇职讛执转职驻旨址诇旨值诇 讗侄诇旨指讗 '诪执转旨讜止讱职' 讻旨止讘侄讚 专止讗砖讈. 讛讗 讚诇讗 讗诪专 '讘讻讜讘讚 专讗砖', 诇诇诪讚谞讜 讚诇讗 住讙讬 诪专讗讛 讛讛讻谞注讛 讘讗讬讘专讬诐 讛讞讬爪讜谞讬诐, 讗诇讗 爪专讬讱 诇讛转驻诇诇 诪谉 讛转讻讬讜转 砖诇 讻讜讘讚 专讗砖.



讛执砖讈职转旨址讞植讜讜旨 诇址讛' 讘旨职讛址讚职专址转 拽止讚侄砖讈, 讗址诇 转旨执拽职专执讬 "讘旨职讛址讚职专址转 拽止讚侄砖讈", 讗侄诇旨指讗, "讘旨职讞侄专职讚旨址转 拽止讚侄砖讈". 讻诇诇 砖诇 讗诇 转拽专讬 讬讚讜注, 讜谞专讗讛 诇讬 讘住"讚 讘爪讚讬拽讬诐 讻转讬讘 讛值讬讻址诇 讛' 讛值诪指旨讛, 讜讗讬讱 讙讜祝 讛讗讚诐 讬讛讬讛 讛值讬讻址诇 讛'? 注诇 讬讚讬 讞专讚讛, 砖讬讛讬讛 讞专讚 讘讚讘专 砖讘拽讚讜砖讛.



讘旨执诪职拽讜止诐 讙旨执讬诇指讛, 砖讈指诐 转旨职讛值讗 专职注指讚指讛. 诇驻讬 驻砖讜讟讜 专爪讜谞讜 诇讜诪专 讘诇讘 砖砖诐 转转注讜专专 讛砖诪讞讛 讜讛讙讬诇讛, 砖诐 爪专讬讱 诇讛讬讜转 专注讚讛, 讜注讜讚 谞专讗讛 诇讬 讘住"讚 讚讛转驻诇讛 讛讬讗 讬"讟, 讜讙' 专讗砖讜谞讜转 讜讙' 讗讞专讜谞讜转 讛诐 砖讘讞讜 砖诇 诪拽讜诐, 谞砖讗专讜 讬"讙 [13] 讘拽砖讜转 爪专讻讬 讛讗讚诐, 讜讛讟注诐 砖拽讘注讜 诇讝讛 讬"讙 讜诇讗 讬讜转专, 驻专砖转讬 讘住"讚 讘诪拽讜诐 讗讞专, 讚讬讚讜注 砖讗讬谉 诇砖讗诇 讘' 砖讗诇讜转 讘讘转 讗讞转, 讜讗讬讱 转拽谞讜 砖讗诇转 爪专讻讬讜 讻诪讛 砖讗诇讜转 讘讘转 讗讞转, 讗讱 讛讟注诐 讻讬讜谉 讚讛砖讜讗诇 讻讜谞转讜 讘讻讜诇诐 讻讜谞讛 讗讞转, 砖专讜爪讛 讻诇 讗诇讜 讻讚讬 砖讬讜讻诇 诇注讘讜讚 讗转 讛', 谞注砖讛 讻讜诇诐 砖讗诇讛 讗讞转, 讜讻诪讜 砖讗诪专 讚讜讚 讛诪诇讱 注"讛 (转讛讬诇讬诐 讻讝, 讚) 讗址讞址转 砖指讈讗址诇职转执旨讬 诪值讗值转 讛', 讜讗诐 转讗诪专 讜讛诇讗 讻诪讛 砖讗诇讜转 砖讗诇转讬, 诇讝讛 讗诪专 砖执讈讘职转执旨讬 讘职旨讘值讬转 讛' 诇址讞植讝讜止转 讘职旨谞止注址诐 讛', 讻诇 讻讜谞转讬 讘讻讜诇诐 讛讜讗 讚讘专 讗讞讚, 讻讚讬 诇址讞植讝讜止转 讘职旨谞止注址诐 讛', 讜诇讻谉 转讬拽谞讜 讚讗诪爪注讬讜转 砖讛诐 讘拽砖转 爪专讻讬 讛讗讚诐 诪住驻专 '讗讞讚' [13], 诇专诪讜讝 砖爪专讬讱 砖转讛讬讛 讻讜谞转 讛讗讚诐 讘讛诐 讚讘专 讗讞讚, 砖讛讜讗 诪讘拽砖 讻诇 讝讛 讻讚讬 诇注讘讜讚 讗转 讛', 讜诇讗 讬讜讻诇 诇注讘讜讚 讗转 讛' 讻专讗讜讬 讗诇讗 讗诐 讻谉 讬讛讬讛 讻诇 讗诇讛 诇讜, 讜讛谞讛 讘专讗砖讜谞讜转 讜讗诪爪注讬讜转 诇讗 讗爪讟专讬讱 诇诪讬诪专 砖讬讝讻专诐 讘专注讚讛, 讻讬讜谉 砖讛诐 砖讘讞讜 砖诇 诪拽讜诐 讜讚讗讬 讬讛讬讛 诇讜 专注讚讛, 诇讻谉 讘讗 诇诇诪讚谞讜 注诇 讛讝讻专转 讬"讙 讘专讻讜转 讗诪爪注讬讜转, 讜专诪讝诐 讘转讬讘转 '讙旨执讬诇指讛', 砖讛讜讗 '讬"讙 诇讛', 驻讬专讜砖 讘诪拽讜诐 讬"讙 讘专讻讜转 砖讬砖 诇讛 诇转驻诇讛, 砖诐 讙诐 讻谉 转讛讬讛 专职注指讚指讛.



讞址讝职讬值讬讛旨 讚旨址讛植讜指讛 拽指讗 讘旨指讚址讞 讟讜旨讘指讗. 驻讬专砖 专砖"讬 讝"诇 讬讜转专 诪讚讗讬, 讜谞专讗讛 诇讬 讻讜谞转讜 讚诇讗 转讬诪讗 诪讬诇转 讟讜旨讘指讗 拽讗讬 注诇 诪讬诇转 讞址讝职讬值讬讛旨, 砖专爪讜谞讜 诇讜诪专 专讗讛 讗讜转讜 讻诪讛 驻注诪讬诐 砖讛讬讛 讬讜砖讘 讜砖诪讞, 诇讝讛 驻讬专砖 '讬讜转专 诪讚讗讬' 讚拽讗讬 注诇 专讘讜讬 讛砖诪讞讛.



讗指诪址专 诇值讬讛旨: 诇指讗 住指讘址专 诇指讛旨 诪址专: (诪砖诇讬 讬状讚:讻状讙) 讘旨职讻指诇 注侄爪侄讘 讬执讛职讬侄讛 诪讜止转指专? 诪拽砖讬诐 讗诪讗讬 诇讗 讗诪专 诇讜 驻住讜拽 (转讛讬诇讬诐 讘' 讬"讗) 讜职讙执讬诇讜旨 讘旨执专职注指讚指讛? 讜谞专讗讛 诇讬 讘住"讚 讚职讗址讘旨址讬值讬 讻讘专 砖诪注 诇转砖讜讘讛 讚职专址讘旨执讬 讬执专职诪职讬指讛 砖讛砖讬讘 诇职专址讘旨执讬 讝值讬专指讗, 讜专拽 讘讗 诇讛拽砖讜转 诪驻住讜拽 讝讛, 讚诪砖诪注 讗祝 注诇 讙讘 讚讗讬谉 讞砖砖 讞讟讗 讗诐 讬砖诪讞 讘砖注转 讛谞讞转 转驻讬诇讬谉, 注诐 讻诇 讝讛 讟讜讘 砖诇讗 诇讘讚讜讞 讻讚讬 诇拽讘诇 砖讻专, 讜讛砖讬讘 诇讜 转驻讬诇讬谉 拽讗 诪谞讞谞讗, 讜讗谞讬 砖诪讞 注诇 诪爪讜转 讛转驻讬诇讬谉 砖讝讻讬转讬 诇讛谞讬讞讜 讻诇 讛讬讜诐, 讜诇讗 讗讬专注 诇讬 讗讜谞住 讛诪注讻讘 讛谞讞转讜, 讜讗诐 讻谉 注诇 砖诪讞讛 讝讜 讬砖 拽讘诇转 砖讻专. 讗讜 谞专讗讛 诇讬 诇转专抓 讘住"讚 讚讛讻讗 讛转诇诪讬讚 诪拽砖讛 诇专讘讜, 讜诇讻谉 诪讜讻专讞 诇讚讘专 注诪讜 讘讚专讱 讻讘讜讚, 砖诇讗 讬讛讬讛 谞专讗讛 砖讘讗 诇讛讜讻讬讞 讗讜转讜, 讜诇讝讛 讗诪专 诇讗 住讘专 诇讛 诪专, 讜讗诐 讛讬讛 诪讘讬讗 诇讜 驻住讜拽 讜职讙执讬诇讜旨 讘旨执专职注指讚指讛 诇讗 讗驻砖专 诇诪谞拽讟 讛讗讬 诇讬砖谞讗, 讻讬 讝讛 驻住讜拽 诪驻讜专砖 注诇 讻讱, 讜诇讝讛 讛讘讬讗 驻住讜拽 讘旨职讻指诇 注侄爪侄讘, 讻讬 驻住讜拽 驻砖讜讟讜 诇讗讜 诇讛讗讬 讗转诪专, 讗诇讗 拽讗讬 注诇 诪诇讗讻讛, 讜讗讜诪专讜 注侄爪侄讘 专爪讜谞讜 诇讜诪专 '注诪诇', 讜讻诪讜 砖讻转讘讜 讘讜 诪驻专砖讬 讛转谞"讱, 讜专拽 讬砖 讚讜专砖讬谉 讗讜转讜 注诇 '注爪讘讜谉', 讜注诇 讝讛 讬驻讜诇 诇砖讜谉 诇讗 住讘专 诇讛 诪专 讘旨职讻指诇 注侄爪侄讘 讚拽讗讬 注诇 注爪讘讜谉, 讜讛砖讬讘 诇讜 讗驻讬诇讜 诇讚讘专讬讱 讚拽讗讬 注诇 注爪讘讜谉, 诇讗 讚讘专 讛讻转讜讘 注诇 砖注讛 砖讛讗讚诐 注讜砖讛 诪爪讜讛 讜讛讜讗 砖诪讞 注诇 讛诪爪讜讛, 讜讗谞讗 转驻讬诇讬谉 拽讗 诪谞讞谞讗.





讘谞讬讛讜

讜职讞址讚 讗指诪址专: 讻旨职讚值讬 砖讈侄转旨执转职讞讜止诇值诇 讚旨址注职转旨讜止 注指诇指讬讜. 谞"诇 讘住"讚, 诇砖讜谉 诪讞讜诇诇 注诇 讛诪注讜转, 砖讬讞诇讬祝 讘讚注转讜 讗讜转 讛"讗 砖诇 讘职旨讛址讚职专址转 拽止讚侄砖讈 讘讗讜转 讞讬"转, 讜讻诪"砖 诇拽诪谉, 讗址诇 转旨执拽职专执讬 '讘旨职讛址讚职专址转 拽止讚侄砖讈' 讗侄诇旨指讗 '讘旨职讞侄专职讚旨址转 拽止讚侄砖讈', 砖讬爪讬讬专 讘讚注转讜 讞植专指讚指讛.


讗值讬谉 注讜止诪职讚执讬谉 诇职讛执转职驻旨址诇旨值诇 讗侄诇旨指讗 诪执转旨讜止讱职 讻旨止讘侄讚 专止讗砖讈. 讬"诇 讘住"讚, 专诪讝讜 诇驻讬 讚专讻诐 讚讘专 谞住转专, 讜讛讜讗 诪讛 砖讗诪专 专址讘旨执讬 讬讜止讞指谞指谉 讘旨侄谉 讝址讻旨址讗讬: 讚旨职注讜旨 诇执驻职谞值讬 诪执讬 讗址转旨侄诐 诪执转职驻旨址诇职诇执讬诐. 讜驻讬专砖 专讘讬谞讜 讛讗专"讬 讝"诇, 诇执驻职谞值讬 诪执讬 鈥� 讘讬谞讛 讗讬诪讗, 讜'诇执驻职谞值讬' 专"诇: 拽讜讚诐, 讚专诪讝 诇讛诐 砖讬诪砖讬讻讜 诪讜讞讬谉 讚讗讘讗, 讜讻谞讝' 讘驻"注 注"砖. 讜讻讗谉 谞诪讬 专诪讝讜 讚讘专 讝讛 讘讗讜诪专诐: 诪执转旨讜止讱职 讻旨止讘侄讚 专止讗砖讈, 讻讬 转讬讘转 '讻旨止讘侄讚' 讬砖 讘转讜讻讛 讘讬"转, 讜转讬讘转 '专止讗砖讈' 讘转讜讻讛 讗' 讛专讬 讗讜转讬讜转 讗"讘, 砖讛讜讗 诇驻谞讬 诪讬 砖讛讬讗 讗诐, 讜讛讻讜谞讛: 砖讬诪砖讬讻讜 讘转驻讬诇讛 诪讜讞讬谉 讚讗讘讗 讘住讜讚: (讘专讗砖讬转 讻, 讬讘) 讘址转 讗指讘执讬 讛执讜讗.





讙诇讬讜谉 讛砖"住 - 专讘讬 注拽讬讘讗 讗讬讙专

诪转谞讬' 讗驻讬' 讛诪诇讱. 注讬' 讬讜诪讗 讬"讟 注"讘 转讜住' 讚"讛 讘诐:





驻谞讬 讬讛讜砖注

讘讙诪专讗 专讘讬 讗诪讬 讜专讘讬 讗住讬 讗祝 注诇 讙讘 讚讛讜"诇 转诇讬住专 讘讬 讻谞讬砖转讗 讻讜' 讛讬讻讗 讚讛讜讜 讙专住讬. 讜诇讻讗讜专讛 讬砖 诇转诪讜讛 诪讗讬 砖讬讬讱 讛讱 诪讬诇转讗 讛讻讗 讘砖诪注转讬谉 讜注讜讚 讚讛讗 讻讘专 诪讬讬转讬 讛砖"住 诇注讬诇 讘驻"拽 讚祝 讞' 讛讗讬 诪讬诇转讗 讙讜驻讗 讜诇诪讛 讞讝专 讜讻驻诇讜 讻讗谉 讜讛谞专讗讛 讘讝讛 讚诪讬讬转讬 讛讻讗 诇注谞讬谉 转驻诇转 诪讜住祝 讙讜驻讗 讚讗讬讬专讬 讘讬讛 讘砖诪注转讬谉 讚诇讗 诪讬讘注讬讗 讚讘讻诇 讛转驻诇讜转 诇讗 讛讜讜 注讬讬诇讬 诇讘讬 讻谞讬砖转讗 诇讛转驻诇诇 讘专讘讬诐 诪砖讜诐 讚讛讜讬 谞讬讞讗 诇讛诐 讟驻讬 诇讛转驻诇诇 讘讘讛"诪 讛讬讻讗 讚讛讜讜 讙专住讬 讜讛讬讬谞讜 讻讚讗诪专讬谞谉 诇注讬诇 讘讛讱 诪讬诇转讗 讙讜驻讗 诪拽专讗 讗讜讛讘 讛' 砖注专讬 爪讬讜谉 讻讜' 注"砖 讗诇讗 讚讗驻讬诇讜 讘转驻诇转 讛诪讜住驻讬谉 讚诇讗 诪讬讘注讬讗 诇专讗讘"注 讗讬谉 诇讛转驻诇诇 讗讜转讛 讘讬讞讬讚 注讻"驻 讘诪拽讜诐 砖讬砖 讞讘专 注讬专 讚讛讬讬谞讜 讘讘讛"讻 讗诇讗 讚讗驻讬诇讜 诇讞讻诪讬诐 谞诪讬 诪讬讛讜 讗讬讻讗 诪注诇讬讜转讗 讘讞讘专 注讬专 讟驻讬 诪讘砖讗专 转驻诇讜转 诪砖"讛 诪讬讬转讬 讚专"讗 讜专"讗 讛讬讜 诪转驻诇诇讬谉 讛讬讻讗 讚讛讜讜 讙专住讬 讜诪诪讬诇讗 砖诪注讬谞谉 诪讬谞讛 讚住讘讬专讗 诇讛讜 讚讗讬谉 讛诇讻讛 讻专讗讘"注 讻谉 谞"诇 讜谞专讗讛 讚诇讝讛 谞转讻讜讜谉 讙"讻 讛专讗"砖 讝"诇:


砖诐 讗诪专 专讘讬 注谞谉 讻讜' 诇驻讬 砖讗讬谉 讘"讚 诪拽讚砖讬谉 讛讞讚砖 讗诇讗 讘讬讜诐 讜讻转讘讜 讛转讜住' 讚讬砖 诪驻专砖讬诐 讚讜拽讗 讘诇讬诇讛 专讗砖讜谞讛 讻讜' 讗讘诇 讘诇讬诇讛 砖谞讬讛 诪讞讝讬专讬谉 讗讜转讜 砖讻讘专 诪拽讜讚砖 讬讜诐 砖诇驻谞讬讜 讜诇讗 谞专讗讛 诇讞诇拽 注讻"诇. 讜诇讗 讬讚注谞讗 诇诪讛 诇讗 谞专讗讛 诇讛诐 诇讞诇拽 讚讛讗 诇讻讗讜专讛 讟注诪讗 专讘讗 讗讬转 讘讬讛 讜驻砖讟讗 讚诇讬砖谞讗 讚专讘 谞诪讬 讛讻讬 诪砖诪注 砖讝讛 注讬拽专 讛讟注诐 讚诇驻讬 砖讗讬谉 诪拽讚砖讬谉 讛讞讚砖 讗诇讗 讘讬讜诐 诪砖"讛 诇讗 讗讬讻驻转 诇谉 讗诐 诇讗 讛讝讻讬专 砖诇 专"讞 讘注专讘讬转 讜讛讬讬谞讜 讻诪"砖 专砖"讬 讘专"驻 专讗讜讛讜 讘"讚 讚讛诇讘谞讛 讗讬谞讛 谞专讗讬转 讘砖注转 讞讬讚讜砖讛 讗诇讗 住诪讜讱 诇讞砖讬讻讛 讜讗"讻 讘专讜讘 讛驻注诪讬诐 诇讗 讛住驻讬拽讜 讛讘"讚 诇拽讘诇 注讛"讞 讜诇讜诪专 诪拽讜讚砖 讛讞讚砖 诪讘注讜讚 讬讜诐 讗"讻 诪讛"讟 讙讜驻讗 诇讗 砖讬讬讱 诇讛讝讻讬专 砖诇 专"讞 讘转驻诇转 注专讘讬转 讜谞讛讬 砖讛砖讜讜 讞讻诪讬诐 诪讬讚讜转讬讛诐 诇讛讝讻讬专 讙诐 讘砖诇 注专讘讬转 诪"诪 讘讚讬注讘讚 讗讬谉 诪讞讝讬专讬谉 讗讜转讜 诪讛"讟 讙讜驻讗 讜讗"讻 诇驻"讝 讜讚讗讬 诇讗 砖讬讬讱 讛"讟 讗诇讗 讘诇讬诇讛 讛专讗砖讜谞讛 诪砖讗"讻 讘诇讬诇讛 砖谞讬讬讛 诇讗 砖讬讬讱 讛"讟 讜谞"诇 讚讗驻讬诇讜 讛讻讬 讻转讘讜 讛转讜住' 讚诇讗 谞专讗讛 诇讞诇拽 讘砖谞讬 讛讬诪讬诐 砖诇 专"讞 讻诇诇 讻讬讜谉 砖注讜砖讬谉 讗讜转谉 诪住驻拽 讻讬 讛讬讻讬 讚诇讗 诇讝诇讝诇讜 讘讬"讟 砖谞讬 讻讚讗讬转讗 讘驻专拽 讘诪讛 诪讚诇讬拽讬谉 讜讻诪讜 砖讗讻转讜讘 讘讝讛 讘拽讜谞讟专住 讗讞专讜谉 诇注谞讬谉 住驻拽 讗诐 讛讝讻讬专 砖诇 专"讞 讻砖注讜砖讬谉 专"讞 砖谞讬 讬诪讬诐 注"砖 讜讚讜"拽:


讘转讜住' 讘讚"讛 诪住转讘专讗 讻讜' 讜讛"谞 讬讞讝讜专 诇讗讜转讛 讘专讻讛 讗诐 诇讗 讛转讞讬诇 讘专讻讛 砖诇讗讞专讬讛 讻讜'. 注讬讬谉 诪讛 砖讻转讘转讬 讘讝讛 诇注讬诇 讘讚祝 讛拽讜讚诐 诪砖讜诐 专讘讬谞讜 讬讜谞讛 讝"诇 讙诐 诪讛 讻转讘讜 讛转讜住' 讘住讜祝 讛讚讬讘讜专 诪讬讛讜 讗讜诪专 专"讬 砖专讗讛 讗转 专"转 讻讜' 讜讻谉 注诪讗 讚讘专 注讻"诇 注讬讬谉 讘讟讜专 讗"讞 讜砖"注 住讬诪谉 专爪"讚 讜住讬诪谉 转专驻"讘 砖讻诇 讛驻讜住拽讬诐 讻转讘讜 砖讗讬谉 诇谞讛讜讙 讻谉:


讗讬谉 注讜诪讚讬谉 驻专拽 讞诪讬砖讬


讘诪砖谞讛 讗讬谉 注讜诪讚讬谉 诇讛转驻诇诇 讗诇讗 诪转讜讱 讻讜讘讚 专讗砖 讜驻专砖"讬 讚讻讜讘讚 专讗砖 讛讬讬谞讜 讛讻谞注讛 讜专讘讬谞讜 讬讜谞讛 讻转讘 讚诇砖讜谉 讻讜讘讚 专讗砖 诇讗讜 讚讜拽讗 讗诇讗 讚专讱 诪砖诇 讻讜' 注"砖. 讜诇驻讬 驻讬专讜砖诐 讬诇"讚 讘诇砖讜谉 讻讜讘讚 专讗砖 讚讟驻讬 讛讜"诇 诇诪讬诪专 讗讬谉 注讜诪讚讬谉 诇讛转驻诇诇 讗诇讗 讘讻讜讘讚 专讗砖 讻讚诪砖诪注 诪讻诇 讛谞讱 拽专讗讬 讚诪讬讬转讬 讛砖"住 讘住诪讜讱 讗讛讗 诪讬诇转讗 讙讜驻讗 讚诇诪讗讬 讚诪讬讬转讬 诪拽专讗 讚讗砖转讞讜讛 讗诇 讛讬讻诇 拽讚砖讱 讘讬专讗转讬讱 诪砖诪注 讚讗讬讬专讬 讘砖注转 讛转驻诇讛 砖讻讜专注 讜诪砖转讞讜讛 转讞诇讛 讜住讜祝 讜讻讬讜爪讗 讘讝讛 诪拽专讗 讚讛砖转讞讜讜 诇讛' 讘讛讚专转 拽讚砖. 讜讻讛"讙 讘拽专讗 讚注讘讚讜 讗转 讛' 讘讬专讗讛 讜讻诪讜 砖驻专砖"讬 讚讗讬讬专讬 讘转驻诇讛 讙讜驻讗. 诪讬讛讜 讗驻砖专 诇讜诪专 讚注谞讬谉 讛讻谞注讛 讝讜 砖讻转讘讜 专砖"讬 讜专讘讬谞讜 讬讜谞讛 砖讬砖注讘讚 讛诪讜讞 砖讛讜讗 讘专讗砖 诇讛' 诇讘讚讜 讜诇讛住讬专 讻诇 讛诪讞砖讘讜转 讛讝专讜转 砖讛诐 诪注谞讬谞讬诐 讙砖诪讬讬诐 讜爪专讻讬 注讛"讝 讻诪"砖 讛讟讜专 讘讗"讞 住讬诪谉 爪"讞 砖讻讱 讛讬讜 注讜砖讬诐 讞住讬讚讬诐 讛专讗砖讜谞讬诐 砖讛讬讜 诪转讘讜讚讚讬谉 讜诪讻讜讜谞讬谉 注讚 砖讛讬讜 诪讙讬注讬谉 诇讛转驻砖讟讜转 讛讙砖诪讬讜转 讜诇讛转讙讘专讜转 讛专讜讞 讛砖讻诇讬转 注讚 砖讛讬讜 诪讙讬注讬谉 拽专讜讘 诇诪注诇转 讛谞讘讜讗讛. 讜诇讻讗讜专讛 注谞讬谉 诪讞砖讘讛 讜讻讜讜谞讛 讻讝讗转 讗"讗 诇讻讜讜谉 讘砖注转 讛转驻诇讛 诪诪砖 砖讛专讬 讘转驻诇讛 爪专讬讱 诇讻讜讜谉 讘驻讬专讜砖 讛诪诇讜转 讜诇砖讗讜诇 爪专讻讬讜 讻注讘讚 讛诪讘拽砖 驻专住 诪专讘讜 砖专讜讘诐 讻讻讜诇诐 讛诐 诪注谞讬谞讬 讛注讜讛"讝 讜讙砖诪讬讬诐. 诇讻谉 讬讜转专 谞讗讜转 诇注砖讜转 讻讝讗转 拽讜讚诐 讛转驻诇讛 诇砖注讘讚 讛诪讞砖讘讛 诇注讘讜讚转 讛讘讜专讗 注讚 砖讬讚注 诇驻谞讬 诪讬 讛讜讗 注讜诪讚. 讜讘讝讛 讛讬讛 诪转讬讬砖讘 讙"讻 诇砖讜谉 讻讜讘讚 专讗砖 讻诪砖诪注讜 讗诇讗 诇驻讬 砖讛讟讜专 讘注爪诪讜 讻转讘 讚诪讞砖讘讛 讝讜 诇讛转驻砖讟讜转 讛讙砖诪讬讜转 讜诇讛转诇讘砖讜转 讛专讜讞谞讬讜转 谞讻讜谉 诇注砖讜转 讘砖注转 讛转驻诇讛 诪诪砖 讜讗"讻 转讜 诇讗 砖讬讬讱 诇驻专砖 讻谉 讜讻注转 爪"注 诇讬讬砖讘 讛诇砖讜谉 讜讛谞专讗讛 诇注谞"讚 讻转讘转讬:


诪讬讛讜 讘诇讗"讛 诇讗 讬讚注转讬 诇诪讛 讛讜爪专讱 专讘讬谞讜 讬讜谞讛 诇驻专砖 讚讻讜讘讚 专讗砖 讛讜讗 讚专讱 诪砖诇 讚讛讗 诪爪讬谞讜 诇驻专砖 讻驻砖讟讬讛 砖讛讻谞注讛 讝讜 讛讬讬谞讜 砖讬讻讜祝 专讗砖讜 诪注讟 讻讚讬 砖讬讛讬讛 注讬谞讬讜 诇诪讟讛 讜诇讘讜 诇诪注诇讛 讻讚讗讬转讗 讘驻专拽 诪爪讜转 讞诇讬爪讛 讛讜讘讗 讘讟讜专 讜讘砖"注 住讬诪谉 爪"讛 讜讗"讻 诇驻讬 驻讬专讜砖诐 讬砖 诇注砖讜转 讻谉 讗祝 拽讜讚诐 讛转驻诇讛. 讜讗"讻 诇驻"讝 讗"砖 讟驻讬 讛讗 讚诪讬讬转讬 诪转谞讬' 诪诇转讗 讚讞住讬讚讬诐 讛专讗砖讜谞讬诐 讗讛讱 诪诇转讗 讙讜驻讗 诇驻讬 砖讛讻诇 讘注谞讬谉 讗讞讚 讻谉 谞"诇:


讘讙诪专讗 讗诇讗 讗诪专 专讬讘"诇 讻讜' 讗诇 转拽专讬 讘讛讚专转 讗诇讗 讘讞专讚转. 谞专讗讛 诪砖讜诐 讚驻砖讟讗 讚诇讬砖谞讗 讘讛讚专转 拽讜讚砖 诪砖诪注 讚讗讛讬讻诇 拽讗讬 砖谞拽专讗 讛讚专转 拽讚砖讜 讗诇讗 讚讗"讗 诇讜诪专 讻谉 讚诇驻"讝 诇讗 砖讬讬讱 诇讜诪专 讛砖转讞讜讜 诇讛' 讘讛讚专转 拽讚砖 讚讛讗 讻诇 讬砖专讗诇 讛讬讜 诪砖转讞讜讜讬诐 诇讛' 讜讛专讬 讛讝专讬诐 讗住讜专讬诐 诇讬讻谞住 诇砖诐. 讗注"讻 讚讗转驻诇讛 拽讗讬 讜讗讚诇注讬诇 诪讬谞讬讛 拽讗讬 讚讻转讬讘 讛讘讜 诇讛' 讘谞讬 讗诇讬诐 讻诪"砖 讛转讜住' 讜讗"讻 诇驻"讝 诇讗 砖讬讬讱 诇砖讜谉 讘讛讚专转 诪诪砖 讗诇讗 讗"讻 讗谞讜 拽讜专讬谉 讙"讻 讘讞专讚转 讜讛讬讬谞讜 讻讜讘讚 专讗砖 讚诪转谞讬' 讜讻讚诪住讬拽 讚注谞讬谉 讻讜讘讚 专讗砖 讛讬讬谞讜 讻讚讬 砖讬讻讜讜谞讜 诇讘诐 诇讗讘讬讛诐 砖讘砖诪讬诐. 讜诇驻"讝 诪诪讬诇讗 讚爪专讬讱 诇讻讜讜谉 诇讘讜 讙"讻 讻讗讬诇讜 注讜诪讚 讘讘讛"诪 讜讘讘讬转 拽讚砖讬 讛拽讚砖讬诐 讻讚讗讬转讗 讘住讜祝 驻专拽 讚诇注讬诇 讜讻诪"砖 讙"讻 讛讟讜专. 讜讛砖转讗 讗"砖 诇砖讜谉 讘讛讚专转 拽讚砖 讛讬讬谞讜 讛讬讻诇 讜拽讚砖讬 讛拽讚砖讬诐 讚讻诇 砖讛讜讗 诪转驻诇诇 讘讞专讚转 拽专讬谞谉 讘讬讛 谞诪讬 讘讛讚专转 拽讚砖 讻谉 谞专讗讛 诇讬:





爪诇"讞

讗谞讬 专讗讬转讬 讗转 专"讬 讚爪诇讬 讜讛讚专 讜爪诇讬 谞专讗讛 讚讝讛 讛讬' 讘砖讘转 讜诇讻讱 诇讬讻讗 诇诪讬诪专 讚讛讗 讜讛讚专 讜爪诇讬 讛讜讗 诪砖讜诐 砖诇讗 讛讝讻讬专 砖诇 砖讘转 砖讟注讛 讜讛转驻诇诇 转驻诇转 讞讜诇 砖讛专讬 专讗讛 砖爪诇讬 讜讛讚专 爪诇讬 讗"讻 专讗讛 砖讙诪专 转驻诇转讜 讜驻住注 诇讗讞讜专讬讜 讘住讬讜诐 讛转驻诇讛 讜讘讝讛 讗诐 讛讬' 专' 讬谞讗讬 讟讜注讛 讘专讗砖讜谞讛 讜讛转驻诇诇 砖诇 讞讜诇 讛讬' 专' 讬讜讞谞谉 诪专讙讬砖 讘砖讬注讜专 讗讜专讱 讛转驻诇讛 讚砖诇 讞讜诇 讛讬讗 转砖注讛 注砖专 讘专讻讜转 讜砖诇 砖讘转 砖讘注 讘专讻讜转 诪砖讗"讻 诇拽诪谉 讘注讜讘讚讗 讚专讞讘"讗 砖讛讬' 讘专"讞 砖驻讬专 拽讗诪专 专' 讝讬专讗 讚讗讬 诪砖讜诐 讚诇讗 讗讬讚讻专 讚专"讞 讚讘砖讘讬诇 讞住专讜谉 讬注诇讛 讜讬讘讜讗 讘转驻诇转 讬"讞 讗讬谉 讛讛专讙砖 谞讬讻专 讘砖讬注讜专 讛讝诪谉:


讜讚诇诪讗 诪注讬拽专讗 诇讗 讻讜讬谉 讚注转讬'. 讛拽砖讛 诪讛专砖"讗 讛专讬 诇拽诪谉 拽讗诪专 讗讬 诪砖讜诐 讚诇讗 讻讬讬谉 讜讛讗 讗诪专 专"讗 诇注讜诇诐 讬诪讜讚 注爪诪讜 讗诐 讬讻讜诇 诇讻讜讬谉 讜讗诐 诇讗讜 诇讗 讬转驻诇诇. 讜注诇讛 讘诪讞砖讘转讬 诇讜诪专 讚注讚 讻讗谉 诇讗 讛讞诇讬讟 专"讗 诇讜诪专 讜讗诐 诇讗讜 讗诇 讬转驻诇诇 讗诇讗 讘转"注 砖讛讬讗 专砖讜转 讜讚讜诪讛 拽爪转 诇转驻诇转 谞讚讘讛 讚注诇 讝讛 谞讗诪专 诇诪讛 诇讬 专讜讘 讝讘讞讬讻诐 讗讘诇 讘砖讞专讬转 讜诪谞讞讛 砖讛诐 讞讜讘 注"讝 诇讗 讛讞诇讬讟 专"讗 诇讜诪专 讜讗诐 诇讗讜 讗诇 讬转驻诇诇 讜注讜讘讚讗 讚专' 讬谞讗讬 讘砖讞专讬转 讛讜讛 砖讛专讬 讛转驻诇诇 讘讗诪转 讗讞专讬' 诪讜住祝 讜诇讻讱 砖驻讬专 拽讗诪专 讚诇诪讗 诪注讬拽专讗 诇讗 讻讜讬谉 讚注转讬' 诪砖讗"讻 注讜讘讚讗 讚专讞讘"讗 讗讜诇讬 讛讬' 讘注专讘讬转 讜诇讻谉 拽讗诪专 诇' 诪讚专"讗 讚讗诐 诇讗 讬讜讻诇 诇讻讜讬谉 讗诇 讬转驻诇诇 讜讗诪谞诐 诇拽诪谉 讬讘讜讗专 讘讚讘专讬谞讜 讚讙诐 注讜讘讚讗 讚专讞讘"讗 注诇 讻专讞讱 讚诇讗 讛讜讛 讘注专讘讬转 讜讗"讻 讛讚拽"诇. 讜谞专讗讛 讚讚讜拽讗 讘转驻诇转 砖"注 砖注拽专讛 注诇 讘拽砖转 爪专讻讬 讛讗讚诐 讜讗诐 诇讘讜 讘诇 注诪讜 讛诇讗 注"讝 谞讗诪专 讜讬驻转讜讛讜 讘驻讬讛诐 讜讙讜' 讘讝讛 讗诪专 专"讗 讗诇 讬转驻诇诇 讚讗讬讱 讬注讬讝 驻谞讬诐 诇讘拽砖 爪专讻讬讜 讜诇讘讜 专讞拽 诪讘讜专讗讜 讗讘诇 讘转驻诇转 砖讘转 砖讗讬谞讛 诇讘拽砖 爪专讻讬讜 专拽 诇讛讝讻讬专 拽讚讜砖转 讛讬讜诐 讗驻砖专 砖讘讝讛 诇讗 讗诪专讬谞谉 讜讗诐 诇讗讜 讗诇 讬转驻诇诇. 讜诇注讬诇 讛讜讻讞转讬 讚注讜讘讚讗 讚专"讬 讛讬' 讘砖讘转 讜诇讻谉 砖驻讬专 拽讗诪专 讜讚诇诪讗 诪注讬拽专讗 诇讗 讻讜讬谉 讚注转讬':


驻讜拽 讞讝讬 诪讗谉 讙讘专讗 专讘讛 讜讻讜'. 讜讗讬谉 诇讛拽砖讜转 诇诪讛 讛讜爪专讱 专"讬 诇讗住讛讜讚讬 诪砖诪讬' 讚专' 讬谞讗讬 诪讞诪转 砖专讗讛 砖爪诇讬 讜讛讚诇 爪诇讬 讛诇讗 讘驻讬专讜砖 讗诪专 专"讬 驻讜拽 拽专讗 拽专讗讜讱 诇讘专讗 讚讗讬谉 讛诇讻讛 讻专"讬 砖讗诪专 诪砖讜诐 专讗讘"注. 讚讗讬 诪讛讗 讗讻转讬 诇讗 砖诪注讬谞谉 讚讛诇讻讛 讻讞讻诪讬诐 讚讚诇诪讗 讻讜讜谞转讜 砖讗讬谉 讛诇讻讛 讻专"讬 讗诇讗 讻转"拽 讗诇讬讘讗 讚专讗讘"注 讜讬讞讬讚 讗驻讬诇讜 砖诇讗 讘讞讘专 注讬专 驻讟讜专. 诇讻讱 讛讜爪专讱 专"讬 诇讗住讛讜讚讬 砖专讗讛 讚爪诇讬 讜讛讚专 爪诇讬. 讜讗诪谞诐 注讻"驻 诪讚讘专讬 专' 讬谞讗讬 注爪诪讜 讘爪讬专讜祝 讗住讛讚讜转讬' 讚专"讬 诪砖诪讬' 砖诪注谞讜 砖讗讬谉 讛诇讻讛 诇讗 讻转"拽 讗诇讬讘讗 讚专讗讘"注 讜诇讗 讻专"讬 讗诇讬讘讗 讚专讗讘"注 专拽 讻讞讻诪讬诐 讜讞讬讬讘 讛讬讞讬讚 讘讻诇 讙讜讜谞讬 讘转驻诇转 讛诪讜住驻讬谉. 讜注讬讬谉 讘讚讘专讬谞讜 讘讚讘专讬 讛转讜住' 讘讚"讛 讗讬谉 讛诇讻讛:


讜讛转谞讬讗 讟注讛 讜诇讗 讛讝讻讬专 讜讻讜'. 讛谞讛 讗诐 讟注讛 讘诪谞讞讛 讜诇讗 讛讝讻讬专 砖诇 专"讞 诇讗 谞讝讻专 讘讘专讬讬转讗 讝讜 讗祝 诇驻讬 谞讜住讞讗 砖诇驻谞讬谞讜 讚讙专住 讟注讛 讘注专讘讬转 讜讻讜' 讜讻谉 讟注讛 讘诪讜住祝 讜讻讜' 讗讘诇 讟注讛 讘诪谞讞讛 诇讗 谞讝讻专. 讜谞专讗讛 诪砖讜诐 讚讗讬谞讜 讬讻讜诇 诇讜诪专 诪驻谞讬 砖讬讻讜诇 诇讗诪专讜 讘注专讘讬转 砖讛专讬 讘诇讬诇讛 砖讜讘 讗讬谞讜 专"讞 讜讗驻讬诇讜 讗诐 专"讞 砖谞讬 讬诪讬诐 诪"诪 诪诪"谞 讞讚讗 诪讬谞讬讬讛讜 讞讜诇. 讜讗驻讬' 诇驻诪"砖 诇注讬诇 讘讞讬讚讜砖讬谞讜 讚祝 讱"讜 注"讘 讘转讜住' 讚"讛 讟注讛 讜讻讜' 诇住诇拽 讛砖讙转 讛住驻专 讘谞讬谉 讗专讬讗诇 诪注诇 诪讙"讗 讘住"住 拽"讞 讜讻转讘转讬 讚讻砖诐 砖谞转谞讜 诇专讗砖 讛砖谞讛 拽讚讜砖转 讬讜诪讗 讗专讬讻转讗 诪砖讜诐 砖诪讗 讘讗讜 注讚讬诐 诪谉 讛诪谞讞讛 讜诇诪注诇讛 讻谉 讛讜讗 讘讻诇 讛讞讚砖讬诐. 讛讬讬谞讜 诇注谞讬谉 讚讬注讘讚 砖讻讘专 注讘专 讛讬讜诐 专讗砖讬谉 砖诇 专"讞 砖讬转驻诇诇 注专讘讬转 砖转讬诐. 讗讘诇 砖讬住诪讜讱 诇讻转讞诇讛 讜诇讗 讬讞讝讜专 诇讛转驻诇诇 诪讻讞讛 讘注讜讚 讬讜诐 砖讬讝讻讬专 讘注专讘 讜讚讗讬 讗讬谞讜 专讗讜讬 讻讬 砖诪讗 讘诇讬诇讛 讗讬谞讜 专"讞. 讜注讜讚 砖诇注讬诇 讻转讘转讬 诇讚讬讚谉 砖讻讘专 拽讘注讜 诇谞讜 讛讞讚砖讬诐 讻转讘转讬 砖诇讻诇 讞讚砖讬诐 砖转讬拽谞讜 诇讛诐 砖谞讬 讬诪讬诐 谞转谞讜 诇讛诐 讚讬谉 讬讜诪讗 讗专讬讻转讗. 讗讘诇 讛讘专讬讬转讗 谞讬砖谞讬转 讘讬诪讬 讛转谞讗讬诐 讜讗讝 注讚讬讬谉 讛讬讜 诪拽讚砖讬诐 注"驻讬 专讗讬' 讻讬 讛拽讘讬注讜转 砖诇谞讜 诇讗 谞转拽谉 注讚 讛诇诇 讘谞讜 砖诇 专' 讬讛讜讚讛 谞砖讬讗讛 讘谉 讘谞讜 砖诇 专讘讬谞讜 讛拽讚讜砖 讜讻砖讛讬讜 诪拽讚砖讬' 注"驻讬 讛专讗讬' 讜讚讗讬 诪住驻拽 讛讬讜 注讜砖讬诐 砖谞讬 讬诪讬诐 讜诇讻谉 诇讗 谞讝讻专 讘讘专讬讬转讗 讝讜 讟注讛 讜诇讗 讛讝讻讬专 讘诪谞讞讛 讻讬 讘讝讛 讜讚讗讬 诪讞讝讬专讬谉 讗讜转讜:


讘诪讜住驻讬谉 讗讬谉 诪讞讝讬专讬谉 讜讻讜'. 讜讘专讗"砖 讜讘专讬"祝 诇讗 讙专住讬 讘讘讗 讝讜. 讜讛专讗"砖 讻转讘 诇讛讚讬讗 诇讛讬驻讱 砖讗诐 讟注讛 讘诪讜住驻讬谉 诪讞讝讬专讬谉 讗讜转讜 讜讻转讘 讟注诪讜 讚讚讜拽讗 讘砖讞专讬转 住诪讻讬谞谉 注诇 诪讜住祝 诪砖讜诐 砖专讙讬诇讬诐 诇讛转驻诇诇 讻讗讞讚 讛讜讗 讚住诪讻讬' 诪转驻诇讛 诇转驻诇讛 讗讘诇 诇讗 诪诪讜住祝 诇诪谞讞讛 注讬讬谉 讘专讗"砖. 讜诇注谞"讚 讘诇讗"讛 讗讬谉 砖讜诐 住讘专讛 讘诪讜住祝 诇讜诪专 砖讬住诪讜讱 注诇 诪讛 砖讬讝讻讬专 讘诪谞讞讛 讚讘砖诇诪讗 讛谞讬 讙' 转驻诇讜转 讚讛讬讬谞讜 砖诪"注 讛讝讻专转 讛讬讜诐 砖讜讛 讘讛讜 讝讛 讻讝讛 诪讝讻讬专讬谉 拽讚讜砖转 讛讬讜诐 讘注讘讜讚讛 讗讘诇 诪讜住祝 砖注拽专讛 谞转拽谉 诇讛讝讻讬专 拽专讘谉 诪讜住祝 讜讗诐 讟注讛 讜诇讗 讛讝讻讬专 讛拽专讘谞讜转 诪讛 讬讜注讬诇 诇讝讛 讛讝讻专转 讛诪谞讞讛 砖讗讬谉 砖讜诐 讝讻专讜谉 诇讛拽专讘谉. 讜讗诪谞诐 讻讬讜谉 砖专讘讬谞讜 讛专讗"砖 谞转谉 讟注诐 讗讞专 讘讝讛 诪讻诇诇 砖住"诇 诇专讘讬谞讜 讛专讗"砖 砖讙诐 讬讚讬 转驻诇转 诪讜住祝 讬讜爪讗 讘讚讬注讘讚 讗诐 讛讝讻讬专 专拽 拽讚讜砖转 讛讬讜诐 讗驻讬诇讜 诇讗 讛讝讻讬专 诪谉 讛拽专讘谞讜转 讚讘专 讜诪讚讘专讬 讛转讜住' 诪讜讻讞 讚讙专住讬 讻讗谉 讙诐 讟注讛 讘诪讜住驻讬' 砖讛转讜住' 讘讚"讛 讜讛转谞讬' 讜讻讜' 讻转讘讜 讚诇"讙 讟注讛 讜讻讜' 讘注专讘讬转 讜讻讜' 讚讛讗 讗诪专讬' 讘住诪讜讱 讜讻讜' 诇驻讬 砖讗讬谉 诪拽讚砖讬谉 讜讻讜' 讗"谞 讗讬 讗讬转讗 讗讙讘 讗讞专讬谞讬 谞拽讬讟 诇讬' 注讻"诇 讛转讜住驻转 讜讗讬 住"讚 讚讛转讜住' 诇讗 讙专住讬 讛讻讗 讚讟注讛 讘诪讜住驻讬谉 讗"讻 诇讗 谞讝讻专 讘讘专讬讬转讗 讝讜 专拽 讟注讛 讘注专讘讬转 讜讻讜' 讟注讛 讘砖讞专讬转 讜讗讬讱 砖讬讬讱 诇砖讜谉 讗讞专讬谞讬 诇砖讜谉 专讘讬诐 砖讛专讬 讞讜抓 注专讘讬转 诇讬讻讗 讻讗谉 专拽 讟注讛 讘砖讞专讬转 讗"讜 砖讛转讜住' 讙专住讬 讙诐 讟注讛 讘诪讜住驻讬谉 讜讙诐 讘诪讜住祝 讗讬谉 诪讞讝讬专讬谉 讗讜转讜 诪驻谞讬 砖讬讻讜诇 诇讗诪专讛 讘诪谞讞讛 讜讗"讻 诪讜讻讞 砖讙诐 讛转讜住' 住讘专讬 砖讗诐 诇讗 讛讝讻讬专 讘转驻诇转 诪讜住祝 砖讜诐 讝讻专 诪讛拽专讘谞讜转 讜讛讝讻讬专 专拽 拽讚讜砖转 讛讬讜诐 讬讜爪讗. 讜注驻讬"讝 转诪讛 讗谞讬 注诇 讛诪讙"讗 讘住讬' 专住"讞 砖讛诪讞讘专 讘住注讬祝 讜' 讻转讘 讛讟讜注讛 讘转驻诇转 砖讘转 讜讛讞诇讬祝 砖诇 讝讜 讘讝讜 讗讬谞讜 讞讜讝专 讜讬"讗 砖讗诐 讛讞诇讬祝 砖诇 诪讜住祝 讘讗讞专转 讗讜 讗讞专转 讘砖诇 诪讜住祝 讞讜讝专 讜讻转讘 讛诪讙"讗 讘住"拽 讟' 砖诇讗 诪爪讗 诪讞诇讜拽转 讘讝讛 讜谞"诇 砖讛专讘"讬 住"诇 讜讻讜' 讜诪"诪 谞"诇 讚诇讗 讚诪讬 讚讛转诐 注讻"驻 讛讝讻讬专 拽专讘谉 诪讜住祝 讜讻讜' 注"砖 讘诪讙"讗. 讜诇驻诪"砖 讛专讬 讛转讜' 讜讛专讗"砖 砖谞讬讛诐 讞讜诇拽讬诐 注诇 讬"讗 讛诇诇讜 讜住"诇 讚讙诐 讬讚讬 诪讜住祝 讬讜爪讗 讘砖诇 诪谞讞讛 讜讙诐 专砖"讬 讘"讻 讙专住 讻讗谉 讟注讛 讘诪讜住驻讬谉 砖讛专讬 专砖"讬 驻讬专砖 注诇讛 砖讛转驻诇诇 讗转讛 讞讜谞谉:


专砖"讬 讚"讛 讚爪诇讬 讜讛讚专 爪诇讬 讜讻讜' 砖"诪 诇讬转 诇讬' 讚专讗讘"注. 讻讜谞转 专砖"讬 讚讜讚讗讬 讚专"讬 诪砖诪讬' 讚专讗讘"注 讗诪专 专' 讬谞讗讬 讘讛讚讬讗 砖讗讬谉 讛诇讻讛 讻专"讬 讜讛讱 讗住讛讚讜转讬' 讚爪诇讬 讜讻讜' 讛讜讗 诇讛讜讻讬讞 讚诇讬转 讚专讗讘"注 讚讛讬讬谞讜 转"拽 诪砖诪讬' 讚专讗讘"注 讜讻诪讜 砖讘讬讗专谞讜 讘讙诪专讗:


讚"讛 讘爪讬讘讜专 砖谞讜 讜讻讜' 讜讘讛"讙 诪驻专砖 诇讛 讘砖"爪 诪砖讜诐 讟专讞讗 讚爪讬讘讜专讗 讜讻讜'. 讜讚"讛 讟注讛 讜诇讗 讛讝讻讬专 讘诪讜住驻讬谉 砖讛转驻诇诇 讗转讛 讞讜谞谉. 讛谞讛 砖讬谞讛 专砖"讬 讛住讚专 讜专砖诐 转讞诇讛 讚讘讜专 讘爪讬讘讜专 砖讻讜 讛诪讗讜讞专 讘讙诪专讗 讜讗讞"讻 讚讘讜专 讘诪讜住驻讬谉 讛诪讜拽讚诐. 讜讙诐 诪讛 讘注讬 专砖"讬 讘讝讛 砖驻讬专砖 砖讛转驻诇诇 讗转讛 讞讜谞谉 讜驻砖讬讟讗 砖讛讜讗 讻谉 砖讗讬谉 砖诐 讟注讜转 讗讞专 讘诪讜住祝 砖讗诐 讛转讞讬诇 专讗砖讬 讞讚砖讬' 砖讜讘 住专讻讬' 谞拽讟 讜讗转讬. 讜谞专讗讛 讚讛讟讜专 讘住讬' 拽讻"讜 诪讘讬讗 驻诇讜讙转讗 讘讬谉 住诪"讙 讜住诪"拽 讗诐 讛讱 讚讬谞讗 讛讛"讚 讘砖讘转 讜讬讜"讟 讗讜 讚讜拽讗 讘砖诇 专"讞. 讜讻转讘 讛讟讜专 讚诪住转讘专讗 讚讛讛"讚 讘砖讘转 讜讬讜"讟 讚诪"砖. 讜讛讘"讬 讛讻专讬注 讚讚讜拽讗 讘专"讞.. 讜诪讛 砖讛拽砖讛 讟讜专 讚诪"砖 专"讞 诪砖讘转 讜讬讜"讟 转讬专抓 讛讘"讬 讚讘专"讞 讗讬讻讗 讘讬讟讜诇 诪诇讗讻讛 诇注诐 讜讗讬讻讗 讟专讞讗 讚爪讬讘讜专讗 诇讘讟诇诐 诪诪诇讗讻讛 讗讘诇 讘砖讘转 讜讬讜"讟 诇讬讻讗 讘讬讟讜诇 诪诇讗讻讛 诇注诐. 讜讗讜诪专 讗谞讬 讚诇驻讬"讝 讗诐 讞诇 专"讞 讘砖讘转 讜砖讻讞 砖诇 专"讞 讗驻讬' 讛讝讻讬专 砖诇 砖讘转 诪讞讝讬专讬谉 讗讜转讜 砖讛专讬 讘讜 讘讬讜诐 诇讬讻讗 讘讬讟讜诇 诪诇讗讻讛. 讜讛谞讛 讘诇砖讜谉 讛讘专讬讬转讗 讟注讛 讜诇讗 讛讝讻讬专 讜讻讜' 讘砖讞专讬转 讜讻讜' 讘诪讜住驻讬谉 讜讻讜'. 讛谞讛 讘砖讞专讬转 讗转讬 砖驻讬专 砖讛专讬 讛转驻诇诇 砖讞专讬转 讗诇讗 砖讟注讛 讜诇讗 讛讝讻讬专 砖诇 专"讞 讗讘诇 讘诪讜住驻讬谉 讗讬谞讜 诪讚讜讬讬拽 砖讛专讬 诇讗 讛转驻诇诇 转驻诇转 诪讜住祝 讻诇诇 讜讗讬讱 砖讬讬讱 砖讟注讛 讘诪讜住驻讬谉. 讜讗注驻讬"讻 注"讻 诪讜讻专讞讬诐 讗谞讜 诇驻专砖 讻谉 讜讘专讬讬转讗 讚讞拽讛 讜诪讜拽诪讛 谞驻砖讛. 讜讛谞讛 讛讬' 诇谞讜 诪拽讜诐 诇驻专砖讛 讘专讬讜讞 讜诪讬讬专讬 讘专"讞 砖讞诇 讘砖讘转 讜讛转驻诇诇 诪讜住祝 砖诇 砖讘转 讗诇讗 砖讟注讛 讜诇讗 讛讝讻讬专 讘讛 砖诇 专"讞 讜砖讬讬讱 砖驻讬专 诇砖讜谉 讘诪讜住驻讬谉. 讜讗诪谞诐 讻"讝 拽讜讚诐 讚讗转诪专 注诇讛 讘爪讬讘讜专 砖谞讜 讗讘诇 讻讬讜谉 讚讗转诪专 注诇讛 讘爪讬讘讜专 砖谞讜 讜诇驻讬 讝讛 诪讛 砖驻专砖讛 讘讛"讙 诪砖讜诐 讟专讞讗 讚爪讬讘讜专 讜讛讟专讞讗 讛讜讗 讛讘讬讟讜诇 诪诇讗讻讛 讗"讻 注"讻 讚讘专讬讬转讗 讘讞讜诇 讗讬讬专讬 讜诇讗 讘砖讘转 讜注"讻 讗谞讜 诪驻专砖讬诐 讗讜转讛 砖讛转讞讬诇 讗转讛 讞讜谞谉. 讗讘诇 讗诇诪诇讗 驻讬专讜砖讜 砖诇 讘讛"讙 讛讬讬谞讜 诪驻专砖讬诐 讟注讛 讘诪讜住驻讬谉 砖讛转讞讬诇 转讻谞转 砖讘转. 讜讘讝讛 转讘讬谉 讟注诪讜 砖诇 专砖"讬 砖讗讬讞专 诇专砖讜诐 讚讘讜专 讘诪讜住驻讬谉 注讚 讗讞专 砖讛讘讬讗 驻讬专讜砖讜 砖诇 讘讛"讙:


转讜住' 讚"讛 讗讬谉 讛诇讻讛 讻专"讬 讜讻讜' 讜诇讛讻讬 诪讬讬转讬 讚专"讗 讜专"讗 讜讻讜'. 讜讛讗 讚讗讬爪讟专讻讜 诇讛讘讬讗 诪专' 讗诪讬 讜诇讗 住讙讬 诇讛讜 诪讚讘专讬 专' 讬讜讞谞谉 砖讗诪专 讗谞讬 专讗讬转讬 讗转 专"讬 讜讻讜' 讜讗讬 诪砖讜诐 讚砖诪讜讗诇 讗诪专 讛诇讻讛 讻专"讬 诪砖诪讬' 讚专讗讘"注 砖讛专讬 讗诪专 砖诪讜讗诇 讚诇讗 爪诇讬 诪讜住祝 讘谞讛专讚注讗 讜讻谉 专讘 诇拽诪谉 讚讗转诪专 专"讬 讘"讗 诪砖诪讬' 讚专讘讬谞讗 讜讻讜' 诪"诪 讛专讬 讛诇讻讛 讻专' 讬讜讞谞谉 谞讙讚 专讘 讜谞讙讚 砖诪讜讗诇 讜讗驻讬诇讜 专"讬 诇讞讜讚 谞讙讚 转专讜讬讬讛讜 注讬讬谉 讘谞讜讚注 讘讬讛讜讚讛 砖诇讬 讞讬"讚 住讬' 讱"讜 讜讛讜讗 砖诐 讚祝 诪"讗 注"讙 讚"讛 讗诪谞诐 注"砖. 讜专爪讬转讬 诇讜诪专 讚诪讚讘专讬 专"讬 诇讬讻讗 讛讜讻讞讛 专拽 诇住转讜专 讚讘专讬 转"拽 诪砖诪讬' 讚专讗讘"注 讗讘诇 诇讗 讚讘专讬 专' 讬讛讜讚讛 讚讗讜诇讬 讛讱 注讜讘讚讗 讛讜讛 砖诇讗 讘讞讘专 注讬专. 讗讱 讻讘专 讘讬讗专转讬 诇注讬诇 讘讚讘专讬 讛讙诪专讗 讚注讻"驻 诪讚讘专讬 专' 讬谞讗讬 注爪诪讜 讘爪讬专讜祝 住讛讚讜转讬' 讚专' 讬讜讞谞谉 砖驻讬专 诪讜讻讞 讚讛诇讻讛 讻讞讻诪讬诐 讚诪转谞讬转讬谉 讜谞专讗讛 讚讬讜转专 谞讬讞讗 诇讛转讜住' 诇讛讘讬讗 诪住转诐 讙诪专讗 讚诇讛讻讬 住讬讚专讜 诪住讚专讬 讛砖"住 讛讱 讚专' 讗诪讬 讜专' 讗住讬 讻讗谉 诇讛讻专讬注 讻讞讻诪讬诐:


讚"讛 讜讛转谞讬' 讟注讛 讜讻讜' 诇"讙 诇讬' 讜讻讜'. 讛谞讛 讗诐 诇"讙 诇讬' 爪专讬讻讬谉 讗谞讜 诇讞拽讜专 讛讱 注讜讘讚讗 讚专' 讞讬讬讗 讘"讗 讘讗讬讝讛 转驻诇讛 讛讜讛 注讜讘讚讗 讗讬 讘砖诇 砖讞专讬转 讜讘专讬砖 讬专讞讗 讜讚讗讬 讛讜讛 讻讚讗诪专 诇讬' 专"讝 讚诇讗 讗讚讻专 专讬砖 讬专讞讗 讜讻讜' 讜讗"讻 讛讬讗 讙讜驻讛 诪谞"诇 诇专"讝 砖讛转驻诇诇 砖谞讬转 诪砖讜诐 讟注讜转 讜讚诇诪讗 诪讛 讚讛转驻诇诇 砖讘讬转 讛讜讗 转驻诇转 诪讜住祝. 讜讚讜讞拽 诇讜诪专 砖专讗讛讜 诪转驻诇诇 砖诇砖 转驻诇讜转 讚讛专讬 诇讗 拽讗诪专 讗诇讗 讚爪诇讬 讜讛讚专 爪诇讬 讙诐 讚讜讞拽 诇讜诪专 砖讗诐 讛讬' 诪讜住祝 讻讬' 诇讜 诇讜诪专 讛诇诇 讘讬谉 砖讞专讬转 诇诪讜住祝 讚讛专讬 注讜讘讚讗 讘讬讞讬讚 讛讜讛 讚讛专讬 讛砖讬讘 诇专"讝 讘爪讬讘讜专 砖谞讜 讜讛专讬 讛诇诇 讘专"讞 诇讛专讘讛 驻讜住拽讬诐 讗讬谉 讛讬讞讬讚 拽讜专讗 讗讜转讜 讻诇诇. 讜注讜讚 讗讟讜 讝讛 讞讬讜讘 砖讬讗诪专讜 转讻祝 讗讞专 转驻诇转 砖讞专讬转. 讜讗诐 讛讬' 注讜讘讚讗 讚专讞讘"讗 讘转驻诇转 讛诪谞讞讛 拽砖讛 诪讗讬 讛砖讬讘 专"讝 诪讛讱 讘专讬讬转讗 砖诇讗 谞讝讻专 讘讛 转驻诇转 诪谞讞讛. 讜讗驻讬' 诇讚讬谞讗 讻转讘转讬 诇注讬诇 讘讚讘专讬 讛讙诪' 砖讘诪谞讞讛 讗讬谉 诇住诪讜讱 注诇 诪讛 砖讗诪专 讘注专讘讬转 讜注诇 讻专讞讬谞讜 爪专讬讻讬谉 讗谞讜 诇讜诪专 砖注讜讘讚讗 讚专讞讘"讗 讛讬' 讘转驻诇转 注专讘讬转. 讜诇驻讬 讚讘专讬 讛转讜住' 讚诇讗 讙专住讬' 讘讘专讬讬转讗 注专讘讬转 讗"讻 讛讚拽"诇 诪讛 讛砖讬讘讜 专"讝 诪讛讱 讘专讬讬转讗 砖诇讗 谞讝讻专 讘讛 注专讘讬转. 讜讗诐 诪讚讘专讬 专讘 讛讜拽砖讛 诇讜 砖讗诪专 砖讘注专讘讬转 讗讬谉 诪讞讝讬专讬谉 诪砖讜诐 砖讗讬谉 诪拽讚砖讬诐 讛讞讜讚砖 讘诇讬诇讛 讛讬' 诇讜 诇专"讝 诇讛讘讬讗 诪讬诪专讗 讚专讘 讜诇讗 讛讱 讘专讬讬转讗. 讜专爪讬转讬 诇讜诪专 讚讗祝 讚诇讗 讙专住讬 讛转讜住' 注专讘讬转 讘讘专讬讬转讗 讛讬讬谞讜 诪砖讜诐 讚注专讘讬转 讘诇讗讜 讛讗讬 讟注诪讗 讚讘专讬讬转讗 讗讬谉 诪讞讝讬专讬谉 讗讜转讜 诪讟注诪讬' 讚专讘 讗讘诇 诪"诪 诪诪讬诇讗 砖诪注转 诪讬谞讬' 诪讘专讬讬转讗 讚讘注专讘讬转 讗讬谉 诪讞讝讬专讬谉. 讚讗诐 讘砖讞专讬转 砖讛转驻诇讛 讛讜讗 讞讜讘讛 诪诪砖 讜讗谞砖讬 讻谞讛"讙 砖讜讬讜讛 讞讜讘讛 讗讬谉 诪讞讝讬专讬谉 诪讟注诐 砖讬讻讜诇 诇讗诪专讜 讘诪谞讞讛. 注专讘讬转 砖讛讬讗 专砖讜转 诪爪讚 注爪诪讛 讗祝 砖讗谞谉 砖讜讬谞谉 注诇谉 讞讜讘讛 讘诪拽讜诐 砖讗讬谉 诪爪讜讛 讗讞专转 讻谞讙讚讛 诪"诪 拽讬诇 讛讜讗 诪砖讞专讬转 讗讬谞讜 讚讬谉 讚讗"诪 讗讜转讜 诪讟注诐 砖讬讻讜诇 诇讗讜诪专讛 讘砖讞专讬转. 讜讗诪谞诐 转讬谞讞 诇转专抓 讻谉 砖讟转 讛转讜住驻转. 讗讘诇 砖讟转 讛专讗"砖 砖讘诪讜住祝 诪讞讝讬专讬谉 讗讜转讜 讜诇讗 住诪讻讬谞谉 注诇 转驻诇转 诪谞讞讛 诇驻讬 砖讗讬谉 讛转驻诇讜转 住诪讜讻讬诐 讬讞讚讬讜 讝讛 讗讞"讝 讜讗"讻 拽"讜 砖讘注专讘讬转 讗讬谉 诇住诪讜讱 注诇 砖讞专讬转 讗诇讗 砖讘诇讗"讛 讘注专讘讬转 讗讬谉 诪讞讝讬专讬谉 诪讟注诪讬' 讚专讘 讗讘诇 注讻"驻 注诇 专"讝 拽砖讛 诪讛 讛拽砖讛 诪讛讱 讘专讬讬转讗. 讜诇讻谉 讗讘讬 讗讜诪专 讚讙诐 注讜讘讚讗 讚专讞讘"讗 讛讬' 讘爪诇讜转讗 讚砖讞专讬转 讜诪讛 砖讛拽砖讬转讬 诪谞讗 讬讚注 专"讝 讚讛讗 讚讛讚专 爪诇讬 讛讬' 砖爪诇讬 砖讞专讬转 驻注诐 砖谞讬 讚砖诪讗 讛' 转驻诇转 讛诪讜住驻讬谉 谞专讗讛 讚讻讬讜谉 讚注讜讘讚讗 讛讬' 讘专"讞 砖讛讬' 讘讗诪爪注 讛砖讘讜注 讜讬砖 讘转驻诇转 砖讞专讬转 转驻诇转 砖诪谞讛 注砖专讛 讜讘转驻诇转 诪讜住祝 讗讬谉 讘讛 专拽 砖讘注 讘专讻讜转 砖讬注专 专"讝 讘讝诪谉 讛砖讛讜转 砖讛讬' 讘转驻诇讛 砖谞讬' 砖讜讚讗讬 讛讜讗 转驻诇转 砖"注 讘专讻讜转 讜诇讗 砖讘注 讘专讻讜转:


住诇讬拽 驻专拽 专讘讬注讬. 讜谞转讞讬诇 讘注讝讛"讬 驻专拽 讞诪讬砖讬:


驻专拽 讞诪讬砖讬


讗讬谉 注讜诪讚讬谉 讜讻讜' 讻讚讬 砖讬讻讜讜谞讜 诇讘诐 诇诪拽讜诐. 讻谉 讛讜讗 讛谞讜住讞讗 讘诪砖谞讛 砖讘诪砖谞讬讜转. 讜讻谉 讘专讬"祝 讜讘专讗"砖 讜注讬讬谉 讘专讘讬谞讜 讬讜谞讛 讜讘转讜讬"讟. 讜诇注谞"讚 诇讬转谉 讟注诐 注诇 砖讻讬谞讜 砖诐 讛讘讜专讗 讘讻讗谉 诪拽讜诐 讛讜讗 诪讜住专 讙讚讜诇 诇讛诪转驻诇诇 砖讬讚注 诇驻谞讬 诪讬 讛讜讗 注讜诪讚 讜讛谞讛 讛拽"讘讛 谞拽专讗 诪拽讜诐 诇驻讬 砖讛讜讗 诪拽讜诪讜 砖诇 注讜诇诐 讜诪诪讬诇讗 诪诇讗 讻诇 讛注讜诇诐 讻讘讜讚讜 讜讘讻诇 诪拽讜诐 砖讛讗讚诐 注讜诪讚 讛专讬 讛讜讗 注讜诪讚 诇驻谞讬讜 讬转讘专讱 诪诪砖 讜讻砖讛讜讗 诪讚讘专 讘转驻诇转讜 讘专讜讱 讗转讛 讜讻讜' 讜讻讬讜爪讗 讘讝讛 讻诇 讘拽砖讜转 讘讘专讻讜转 讗诪爪注讬转 讛讻诇 讘诇砖讜谉 谞讜讻讞 讗转讛 讞讜谞谉 讜讻讚讜诪讛 讛讜讗 诪讚讘专 注诐 讛诪诇讱 驻谞讬诐 讗诇 驻谞讬诐 讻讘讬讻讜诇 诇谞讜讻讞 讜讘讝讛 转讘讜讗 诪讜专讗 讙讚讜诇 讘诇讘 讗讚诐 讜讻诪讜"砖 专诪"讗 讘专讬砖 讗"讞 砖讜讬转讬 讛' 讜讙讜' 讛讜讗 讻诇诇 讙讚讜诇 讜讻讜' 讻"砖 讻砖讬砖讬诐 讛讗讚诐 讗诇 诇讘讜 砖讛诪诇讱 讛讙讚讜诇 讛拽"讘讛 讗砖专 诪诇讗 讻诇 讛讗专抓 讻讘讜讚讜 注讜诪讚 注诇讬讜 讜讻讜' 诪讬讚 讬讙讬注 讗诇讬讜 讛讬专讗讛 讜讛讛讻谞注讛 讜讻讜' 注"砖 讘专诪"讗 诇讝讛 讻讬讜谞讜 讻讗谉 讘诪砖谞讛 砖讬讻讜谞讜 诇讘诐 诇诪拽讜诐:


讜讘讚专讱 专诪讝 谞诇注"讚 讻讬 诇诪拽讜诐 注讜诇讛 讘诪住驻专 专讬"讜 讜讛讜讗 讙讬诪讟专讬' 讙讘讜专讛. 讜讛讻讜谞讛 讘讝讛 讻讬 讘讗诪转 诪讛 砖谞转谉 专砖讜转 诇讗讚诐 讛谞讘专讗 诪讟驻讛 住专讜讞讛 诪诇讗 讗砖诪讛 砖讬讘讜讗 诇讘拽砖 爪专讻讬讜 诪讛拽"讘讛 诪诇讱 讙讚讜诇 讜谞讜专讗 讜诪讛 讗谞讜砖 讻讬 转讝讻专谞讜 讜诇讗 注讜讚 讗诇讗 砖讬注讬讝 讗谞讜砖 驻谞讬讜 诇讗诪专 讘讘拽砖讛 诪诪讱 转谉 诇讬 讞讬讬诐 转谉 诇讬 诪讝讜谞讜转 谉 诇讬 讞讻诪讛 讜讻讬讜爪讗 讘讝讛 讝讛讜 讛注讝讛 讙讚讜诇讛 诪谉 讛讗讚诐 讜讞讜爪驻讗 讗讬 诇讗讜 砖讛拽"讘讛 讘注爪诪讜 谞转谉 诇谞讜 专砖讜转 讜驻转讞 诇谞讜 砖注专 诇讘讜讗 诇驻谞讬讜 讘讘拽砖讛 讜诇讗 注讜讚 讗诇讗 砖讛讘讟讬讞谞讜 讘转讜专转讜 诇注砖讜转 讘拽砖转讬谞讜 讻诪讜 砖谞讗诪专 讜讘拽砖转诐 诪砖诐 讜讙讜诪专 讜诪爪讗转 讜讻诇 住驻专讬 讛谞讘讬讗讬诐 诪诇讬讗讬诐 诪讝讛 讜讝讛讜 注谞讜讛 讙讚讜诇讛 诪讛拽"讘讛 讜讛谞讛 注"讬 讛讛专讙诇 讛讝讛 讬砖 诇讞讜砖 砖讛讗讚诐 讬砖讻讞 砖驻诇讜转 注爪诪讜 讜专讜诪诪讜转 讘讜专讗讜 讜诪转讜讱 讛讛专讙诇 砖专讙讬诇 注诐 讛诪诇讱 讞讘专讜转讗 谞诪讬 讗讬讻讗 讗讘诇 讘讗诪转 讙讘讜专转讜 砖诇 讛拽"讘讛 讜注谞讜转谞讜转讜 拽砖讜专讬诐 讝讛 讘讝讛 讜讻诪讜 砖讗诪专讜 讘砖诇讛 诪住' 诪讙讬诇讛 讗专"讬 讘讻诇 诪拽讜诐 砖讗转讛 诪讜爪讗 讙讘讜专转讜 砖诇 讛拽"讘讛 (讻讱 讛讜讗 讛谞讜住讞讗 讘讙诪专讗) 砖诐 讗转讛 诪讜爪讗 注谞讜讜转谞讜转讜 讜讛拽"讘讛 诪转讞讬诇 讘讙讘讜专转讜 讗诇讗 砖诪讗 诪转讜讱 讻讱 转转讬讬专讗 诇讘讜讗 诇讘拽砖 专讞诪讬诐 诪诪谞讜 诇讻谉 住讬讬诐 讘注谞讜讛 讜讻转讬讘 讻讛 讗诪专 专诐 讜谞砖讗 讜讙讜诪专 讜讻转讬讘 讘转专讬' 讜讗转 讚讻讗 讜砖驻诇 专讜讞 讜讻讗谉 诪爪讚讬谞讜 砖讗谞讞谞讜 注讜诪讚讬诐 讘转驻诇讛 讜讞砖讜 讞住讬讚讬诐 讛专讗砖讜谞讬诐 驻谉 注"讬 讛转驻诇讛 砖砖诐 专讜讗讬诐 注谞讜讜转谞讜转讜 砖诇 讛拽"讘讛 驻谉 讞"讜 讬讞砖讜讘 讛讗讚诐 讞讘专讜转讗 讻诇驻讬 砖诪讬讗 诇讻谉 讛讬讜 砖讜讛讬诐 砖注讛 砖讬讻讜谞讜 诇讘诐 诇诪拽讜诐 讚讛讬讬谞讜 讙讘讜专转讜 砖诇 讛拽"讘讛 砖讛讬讗 拽砖讜专讛 讘注谞讜转谞讜转讜. 讜讗谞砖讬 讻谞讛"讙 砖转拽谞讜 诇谞讜 讛转驻诇讛 驻转讞讜 讘专讻讛 专讗砖讜谞讛 砖讛讬讗 讘专讻转 讗讘讜转 讜讛讬讗 诪诇讗讛 诪注谞讜讜转谞讜转讜 砖诇 讛拽"讘讛 砖讗谞讜 讗讜诪专讬诐 讗讜"讗 讗诇拽讬 讗讘专讛诐 讜讻讜' 讗讬谉 诇讱 注谞讜讛 讬转讬专讛 诪讝讜 砖诪讬讞讚 砖诪讜 注诇 讘砖专 讜讚诐 诇讛讬讜转 谞拽专讗 讗诇拽讬 驻诇讜谞讬 讻讘讬讻讜诇 讻讗诇讜 讝讛讜 讻讘讜讚讜 砖讛讜讗 讗诇拽讬谞讜 讻诪讚转 诪诇讱 讘"讜 砖诪讬讬讞住 注爪诪讜 砖讛讜讗 诪诇讱 注诇 诪讚讬谞讛 驻诇讜谞讬转 讜讻诇 讘专讻讛 讝讜 讛讬讗 诪诇讗讛 诪注谞讜讜转谞讜转讜 讜诪讞住讚讜 讜讘驻专讟 讘住讬讜诪讛 讜诪讘讬讗 讙讜讗诇 讜讻讜' 诇诪注谉 砖诪讜 讜讻讜' 讻讗诇讜 拽讚讜砖转 砖诪讜 转诇讜讬 讘讙讗讜诇转讬谞讜 讜讘注讘讜专讬谞讜 讻讘讬讻讜诇 讗讬谉 砖诪讜 砖诇诐 讛讬砖 诇讱 注谞讜讛 讙讚讜诇讛 讜讞住讚 讙讚讜诇 诪讝讛 讜讞砖砖讜 讗谞砖讬 讻讘讛"讙 砖注讬"讝 讞"讜 讬砖讻讞讜 专讜诪诪转讜 诇讻谉 住诪讻讜 诇讝讛 讘专讻讛 砖谞讬' 砖讛讬讗 讙讘讜专转讜 讗转讛 讙讘讜专 讜讻讜' 讜讻谉 讘住讜驻讛 诪讬 讻诪讜讱 讘注诇 讙讘讜专讜转 讜讛讻诇 注 驻讬 讚专砖转 专' 讬讜讞谞谉 砖讘诪拽讜诐 讙讘讜专转讜 砖诐 注谞讜讜转谞讜转讜. 讙诐 讬砖 诇讜诪专 砖讬讻讜讜谞讜 诇讘诐 砖讛讜讗 讙讬' 讞住讚 诇诪拽讜诐 砖讛讜讗 讙讬' 讙讘讜专讛 诇讻诇讜诇 讛砖诪讗诇 讘讬诪讬谉 讻诪讜 砖驻讬专砖"讬 讘驻' 讘砖诇讞 讘驻住讜拽 讬诪讬谞讱 讛' 谞讗讚专讬 讜讙讜诪专. 讜讙讘讜讛 诪注诇 讙讘讜讛 讬砖 诇讜诪专 讻讬 诇讘诐 讛讜讗 专讜诪讝 诇诇"讘 谞转讬讘讜转 讛讞讻诪讛 砖讘转讞诇转 住驻专 讬爪讬专讛 讻讬 讙诐 讞讻诪讛 讙讬' 讞住讚 注诐 讛讻讜诇诇 讗讱 砖讛讜讗 讞住讚 注诇讬讜谉 讜讬讻讜讜谞讜 诇讘 讛讜讛 诇诪拽讜诐 专讜诪讝 诇诪讛 讚讻转讬讘 讜讗讬讝讛 诪拽讜诐 讘讬谞讛. 讜诇讝讛 讗转讬 砖驻讬专 讛谞讜住讞 砖讘讙诪专讗 砖讬讻讜讜谞讜 诇讘诐 诇讗讘讬讛诐 砖讘砖诪讬诐 讚讻转讬讘 讛' 讘讞讻诪讛 讬住讚 讗专抓 讻讜谞谉 砖诪讬诐 讘转讘讜谞讛 讜诪砖诐 讘讗 讛讙讘讜专讛 讻讚讻转讬讘 讗谞讬 讘讬谞讛 诇讬 讙讘讜专讛 讜讗讬谉 诇讛讗专讬讱 讘讝讛 讻讬 讻讘讜讚 讗诇拽讬诐 讛住转专 讚讘专:


讜讚专讱 诪讜住专 谞诇注"讚 诇拽讬讬诐 砖谞讬 讛谞讜住讞讗讜转 讛谞讜住讞讗 砖讘诪砖谞讬讜转 砖讬讻讜讜谞讜 诇讘诐 诇诪拽讜诐 注诐 讛谞讜住讞讗 砖讘讙诪' 砖讬讻讜讜谞讜 诇讘诐 诇讗讘讬讛诐 砖讘砖诪讬诐 讜讛诪拽讜诐 讛讝讛 砖讻讬讜讜谞讜 讻讗谉 讛讜讗 讛诪拽讜诐 讚讻转讬讘 讘讬注拽讘 讜讬驻讙注 讘诪拽讜诐 讛讜讗 讛诪拽讜诐 砖讛转驻诇诇讜 讗讘讜转讬讜 注诇 讛诪拽讜诐 讛讝讛 讗诪专 讬注拽讘 讜讝讛 砖注专 讛砖诪讬诐. 讜注诇 讛诪拽讜诐 讛讝讛 讗诪专 砖诇诪讛 讜转转驻诇诇讜 讗诇 讛诪拽讜诐 讛讝讛 讜砖讜诐 转驻诇讛 讗讬谞讛 讬讻讜诇讛 诇注诇讜转 诇诪注诇讛 讻讬 讗诐 讚专讱 砖注专 讛讝讛 砖讛讜讗 砖注专 讛砖诪讬诐 讜讻诇 讛转驻诇讜转 砖诪转驻诇诇讬诐 讘讻诇 讛注讜诇诐 讘诪拽讜诐 砖谞转驻讝专讜 讬砖专讗诇 爪专讬讻讬谉 诇讬诇讱 注讚 讛讙讬注诐 诇诪拽讜诐 讛诪拽讚砖 讜诪砖诐 讬注诇讜 诇讗讘讬谞讜 砖讘砖诪讬诐 讜诇驻讬 专讜讘 诪专讞拽 讛讚专讱 讬砖 诇讛转驻诇讜转 讗讞专讜转 讛讚专讱 讜讛讚专讻讬诐 讘讞讝拽转 住讻谞讛 住讻谞转 砖讜讚讚讬诐 砖讛诐 讛拽诇讬驻讜转 砖谞讘专讗讜 讘注讜谞讜转 讜诇驻讬 专讜讘 专讬讞讜拽 讛讚专讱 爪专讬讱 砖诪讬专讛 讘讚专讱 讜诇讻谉 讛讬讜 讛讞住讬讚讬诐 砖讜讛讬诐 砖注讛 砖讬讻讜讜谞讜 诇讘诐 诇诪拽讜诐 讜砖诐 驻转讜讞 谞讙讚 砖注专 讛砖诪讬诐 砖讬注诇讜 诇专爪讜谉 诇驻谞讬 讗讘讬谞讜 砖讘砖诪讬诐 讜砖讛讜转 砖注讛 讛讜讗 诇注讜专专 注爪诪讜 讘转砖讜讘讛 砖诇讬诪讛 讜讛转砖讜讘讛 讛讬讗 讻转专讬住 讜诪讙谉 诇讬诇讱 讘讟讞 讗讞"讻 讘转驻诇转讜 诇拽讬讬诐 讜拽诪转 讜注诇讬转 讗诇 讛诪拽讜诐 讗砖专 讬讘讞专 讛' 讜讛转驻诇讛 诪转讜讱 诪讞砖讘讛 讝讜 诪转拽讘诇转 讘专爪讜谉:


讗"诇 讘讻诇 注爪讘 讜讙讜'. 讛谞讛 诇注讬诇 讘注讜讘讚讗 讚讗讘讬讬 拽诪讬' 讚专讘讛 讛讘讬讗 拽专讗 讜讙讬诇讜 讘专注讚讛 讜讻讗谉 诪讘讬讗 拽专讗 讘讻诇 注爪讘. 讜注讬讬谞转讬 讘讛诇讻讜转 讛专讬"祝 讜诇讗 讙专讬诐 诇注讬诇 讘注讜讘讚讗 讚讗讘讬讬 讜专讘讛 砖讛砖讬讘 转驻讬诇讬谉 拽诪谞讞谞讗 专拽 讻讗谉 讘注讜讘讚讗 讚专' 讬专诪讬' 讛讘讬讗 砖讛砖讬讘 转驻讬诇讬谉 拽诪谞讞谞讗 讜专讘讬谞讜 讬讜谞讛 讘驻讬专讜砖 讛专讬"祝 讛专讙讬砖 讘讝讛. 讜注讬讬谞转讬 注讜讚 讘专讬"祝 讜诇注讬诇 讘注讜讘讚讗 讚讗讘讬讬 讙专讬住 讗"诇 讜讙讬诇讜 讜讻讜' 讜讻讗谉 讘注讜讘讚讗 讚专"讬 讙专讬住 讗"诇 诇讗 住讘专 诪专 讜讻讜'. 讜谞专讗讛 讚诇注讬诇 讗讘讬讬 讛讜讛 讘讚讞 讜专讘讛 砖讛讜讗 专讘讜 讙注专 讘讜 讚专讱 讙注专讛 诇谞讜讻讞 讜诇讻谉 讗诪专 诇讜 讜讙讬诇讜 讘专注讚讛 砖讛讜讗 诇砖讜谉 爪讬讜讜讬 诇谞讜讻讞 讻砖诪讚讘专 诇专讘讬诐 讻讬 讗讞讝 诇砖讜谉 讛讻转讬讘 讜讘讞专 讘拽专讗 讝讛 砖讛讜讗 诇砖讜谉 爪讬讜讜讬 讜诇谞讜讻讞 讻专讘 讛诪爪讜讛 讗转 转诇诪讬讚讜 讜讗讘讬讬 诇讗 讛砖讬讘 转驻讬诇讬谉 拽诪谞讞谞讗 讚专砖"讬 驻讬专砖 转驻讬诇讬谉 讜讻讜' 讜讛诐 注讚讜转 砖诪诪砖诇转 拽讜谞讬 注诇讬 讜讛讬讬谞讜 讻讬讜谉 砖讗讬谞讜 诪住专 讛转驻讬诇讬谉 讗谞讜 专讜讗讬诐 砖诪讜专讗 砖诪讬诐 注讚讬讬谉 注诇讬讜 讗驻讬诇讜 讘砖注转 讘讚讬讞转讜 讜讘转诇诪讬讚 讛讬讜砖讘 诇驻谞讬 专讘讜 讗讬谉 讝讛 讗讜转 砖诪讜专讗 砖诪讬诐 注诇讬讜 砖讙诐 讗诐 专拽 诪讜专讗 专讘讜 注诇讬讜 讙"讻 讗讬 讗驻砖专 诇讜 诇讞诇讜抓 讛转驻讬诇讬谉 砖讗住讜专 诇讞诇讜抓 转驻讬诇讬谉 讘驻谞讬 专讘讜 讗讘诇 讘注讜讘讚讗 讚专' 讬专诪讬' 讚讛讬讛 讬转讬讘 拽诪讬 讚专"讝 讜专"讝 讛讜讛 拽讘讚讞 讜讗诪专 诇讜 专"讬 诇讗 住讘专 诪专 讚转诇诪讬讚 讛诪讚讘专 诇专讘讜 讜诇讻谉 诇讗 讗诪专 拽专讗 讜讙讬诇讜 讘专注讚讛 砖讛讜讗 诇砖讜谉 爪讜讜讬 诇谞讜讻讞 专拽 讛讘讬讗 拽专讗 讘讻诇 注爪讘 砖讗讬谞讜 诇砖讜谉 爪讜讜讬 讜诇讗 讻诪讚讘专 诇谞讜讻讞 讜讛砖讬讘 诇讜 专"讝 讗谞讗 转驻讬诇讬谉 拽诪谞讞谞讗:





驻转讞 注讬谞讬诐

讜讚讬诇诪讗 诪注讬拽专讗 诇讗 讻讬讜讬谉 讚注转讬讛 讗"诇 讞讝讬 诪讗谉 讙讘专讗 专讘讗 讜讻讜'. 讘诇讗讜 讛讻讬 讬砖 诇讛砖讬讘 讚讗"专 讗诇注讝专 诇注讜诇诐 讬诪讜讚 讗讚诐 讗转 注爪诪讜 讜讻讜' 讻讚诇拽诪谉 讗诇讗 讚转专讬抓 诇讬讛 讗祝 讗讬 讛讜讛 讗驻砖专 诇讜诪专 讚诇讗 讻讬讜讬谉. 讗"谞 讗驻砖专 讘诪"砖 讛转讜住' 住讜祝 驻' 讗讬谉 注讜诪讚讬谉 讚讛讜讬 讘讗讘讜转 讜讗"讻 讛讻讗 讻讜谞转 专讘讬 讬专诪讬讛 讚讜讚讗讬 专讘讬 讬谞讗讬 讻讬讜讬谉 讘讗讘讜转 讜讻讚讗"专 讗诇注讝专 诇注讜诇诐 讬诪讜讚 讗讚诐 讜讻讜' 讗讱 讗驻砖专 讚诇讗 讻讬讜讬谉 讘砖讗专 讜诪讞住讬讚讜转 讞讝专 讜讞讬讚砖 讗讘诇 诇拽诪谉 砖讛讜讗 诪讚讘专 注诐 专' 讞讬讬讗 讘专 讗讘讗 注爪诪讜 砖讛讜讗 讛注讜砖讛 诪注砖讛 讗驻砖专 讚专讘讬 讝讬专讗 讗诪专 诇讬讛 讗讬 诇讗 讻讬讜讬谉 讜讛讗"专 讗诇注讝专 讜讻讜' 砖讛讬讛 专讜爪讛 专' 讝讬专讗 诇讚注转 讚注转讜 讗诐 讛讜讗 住"诇 讚讛讜讗 讘讗讘讜转 讚讜拽讗 讜讬转专抓 诇讜 讚诇讗 讻讬讜讬谉 讘砖讗专 讗讜 讬转专抓 诇讜 转讬专讜抓 讗讞专 讜讚讜拽:


讻讚讬 砖讬讻讜谞讜 诇讘诐 诇讗讘讬讛诐 砖讘砖诪讬诐 驻讬专讜砖 诇讻讜讬谉 诪诇讻讜转' 讚专拽讬注讗 注诐 讚讜讚讛 驻谞讬诐 讘驻谞讬诐 讚诇讘 讛讜讗 讻讬谞讜讬 诇诪' 讜讝"砖 诇讻讜讬谉 诇讘"诐 诇讗讘讬讛诐 砖讘砖诪讬"诐 讜注讬讬谉 诪"砖 讘注谞讬讜转谞讜 讘住讜祝 住' 讛拽讟谉 讘专讻讬 讬讜住祝 讗"讞 专诪讝 讛专讜诪讝 注诇 讛讗专砖 注诇 讚讘专讬 诪讜专"诐 砖讞转诐 讜讟讜讘 诇讘 诪砖转讛 转诪讬讚:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

(讞讬讚讜砖讬 讗讙讚讛)
讙诪'. 讜讝"诇 讻诪讛 讬砖讛讛 讘讬谉 转驻诇讛 诇转驻诇讛 专讘 讛讜谞讗 讜专"讞 讞讚 讗诪专 讻讚讬 砖转转讞讜谞谉 讚注转讜 注诇讬讜 讜讞讚 讗诪专 讻讚讬 砖转讞讜诇诇 讚注转讜 注诇讬讜 诪讗谉 讚讗诪专 讻讚讬 砖转转讞讜谞谉 讚注转讜 注诇讬讜 讚讻转讬讘 讜讗转讞谞谉 讗诇 讛' 讜诪"讚 讻讚讬 砖转转讞讜诇诇 讚注转讜 注诇讬讜 讚讻转讬讘 讜讬讞诇 诪砖讛 注讻"诇. 注讬讬谉 讘专砖"讬 (讚"讛 砖转转讞讜诇诇) 讜讝"诇 诇砖讜谉 讞讬诇讜讬 讜讛讬讗 讛讬讗 讗诇讗 讘诇讬砖谞讗 讘注诇诪讗 驻诇讬讙讬 注讻"诇, 讜爪"讘 诪讛讜 讘讬讗讜专 诪讞诇拽讜转诐. 讜谞专讗讛 诇讘讗专 讚诇砖讜谉 砖转转讞讜谞谉 讚注转讜 注诇讬讜 谞诇诪讚 诪"讜讗转讞谞谉 讗诇 讛'", 讜驻讬专讜砖 讜讗转讞谞谉 讛讬讗 讘拽砖转 诪转谞转 讞谞诐 讜讝讜讛讬 讘拽砖转 讞住讚, 讚讛专诪讘"诐 讘住讜祝 诪讜专讛 谞讘讜讻讬诐 (讞诇拽 讙' 驻专拽 谞"讙) 诪讘讗专 讚讛注谞讬谉 砖诇 讞住讚 讝讜讛讬 诪转谞转 讞谞诐 砖讗讬谉 诇谞讙诪诇 讻诇 讝讻讜转 转讘讬注讛 注诇 讛讙讜诪诇, 诪砖讗"讻 爪讚拽讛 讛讜讗 诪诇砖讜谉 爪讚拽 讚诪讙讬注 注驻"讬 讚讬谉, 讜讻讚讻转讬讘 讘讛讞讝专转 诪砖讻讜谉 "讜诇讱 转讛讬讛 爪讚拽讛" 砖诪讙讬注 诇讜 讛诪砖讻讜谉 注驻"讬 讚讬谉. 讜讻谉 讬砖 诇讛讜讻讬讞 诪砖讬讟转 讛专砖讘"讗 讚讞诇 砖注讘讜讚 谞讻住讬诐 诇讙讘讜转 爪讚拽讛 讚讛讜讬 讻讞讜讘.
讜注谞讬谉 砖转转讞讜谞谉 讚注转讜 注诇讬讜 讛讬讬谞讜 砖讬转驻诇诇 诪转讜讱 讛专讙砖讛 砖讗讬谉 诇讜 讝讻讜转 转讘讬注讛 诪讛' 讬转' 讜专拽 诪讘拽砖 诪诪谞讜 诪转谞转 讞谞诐, 讜讻谞讜住讞 讛住诇讬讞讜转 "讻讚诇讬诐 讜讻专砖讬诐 讚驻拽谞讜 讚诇转讬讱", 砖讗讬谉 诇谞讜 砖讜诐 讝讻讜转 讟注谞讛 诇转讘讜注 诪讛专讘砖"注. 讜讝讛讜 注谞讬谉 "讜讗转讞谞谉 讗诇 讛'", 砖诪砖讛 专讘讬谞讜 讘讬拽砖 诪转谞转 讞谞诐 诇讬讻谞住 诇讗"讬 讜讻讚讻转讬讘 "讗转讛 讛讞讬诇讜转 诇讛专讗讜转 讗转 讙讚诇讱", "讚讙讚诇讱" 讛讬讬谞讜 诪讚转 讛讞住讚, 讜诪讘讜讗专 讚诪砖讛 专讘讬谞讜 讘讬拽砖 诪转谞转 讞谞诐.
讗诪谞诐 讬砖 讘转驻诇讛 讘讞讬谞讛 砖诇 "注讚 砖转转讞讜诇诇 讚注转讜 注诇讬讜" 砖谞诇诪讚 诪讜讬讞诇 诪砖讛 讗转 驻谞讬 讛' 讜讙讜'. 讜注谞讬谉 讜讬讞诇 讛讬讬谞讜 诇讛转驻诇诇 讘诇讬 讛驻住拽, 讜讛讬讗 转驻诇讛 讘转讜专转 转讘讬注讛 诪讛'. 讜谞专讗讛 砖讝讜讛讬 讻讜讜谞转 讛讙诪' (讚祝 诇讘.) "讜讬讞诇 诪砖讛 讗转 驻谞讬 讛' 讗"专 讗诇讬注讝专 诪诇诪讚 砖注诪讚 诪砖讛 讘转驻诇讛 诇驻谞讬 讛拽讘"讛 注讚 砖讛讞诇讛讜", 讚讛讬讬谞讜 砖讛转驻诇诇 讘诇讬 讛驻住拽, 讜讝讜讛讬 转驻诇讛 讘转讜专转 转讘讬注讛 讜讻讚讗讬转讗 讘住讜讙讬讗 砖诐 "讜注转讛 讛谞讬讞讛 诇讬 讜讻讜' 讜讻讜' 讗"专 讗讘讛讜 讗诇诪诇讗 诪拽专讗 讻转讜讘 讗讬 讗驻砖专 诇讗讜诪专讜 诪诇诪讚 砖转驻住讜 诪砖讛 诇讛拽讘"讛 讘讘讙讚讜 讻讗讚诐 砖讛讜讗 转讜驻住 讗转 讘讙讚讜 砖诇 讞讘讬专讜 讜讗诪专 诇驻谞讬讜 专讘砖"注 讗讬谉 讗谞讬 诪谞讬讞讱 注讚 砖转诪讞讜诇 讜转住诇讞 诇讛诐".
讜谞专讗讛 砖讛讞讬诇讜拽 讘讬谉 转驻诇讛 砖讛讬讗 讘拽砖转 诪转谞转 讞谞诐, 砖诪专讜诪讝 讘诇砖讜谉 注讚 砖转转讞讜谞谉 讚注转讜 注诇讬讜, 诇转驻诇讛 砖讗讬谞讛 驻讜住拽转 讜讛讬讗 讻注讬谉 转讘讬注讛 讛讜讗 讗诐 诪转驻诇诇 注诇 讛讬讞讬讚 讗讜 讗诐 诪转驻诇诇 讘注讚 讛爪讬讘讜专. 讚讬讞讬讚 讗讬谉 诇讜 砖讜诐 讝讻讜转 转讘讬注讛 诪讛拽讘"讛, 讜注"讻 讘转驻诇转 诪砖讛 专讘讬谞讜 诇讬讻谞住 诇讗"讬 讻转讬讘 讜讗转讞谞谉 讚讛讬讬谞讜 砖讘讬拽砖 诪转谞转 讞谞诐. 讚讗驻讬诇讜 诪砖讛 专讘讬谞讜 讘转讜专转 讬讞讬讚 讗讬谉 诇讜 讝讻讜转 诇转讘讜注 砖讜诐 讚讘专 诪讛' 讜诇讻谉 讛转驻诇诇 讘诇砖讜谉 讜讗转讞谞谉 讚讛讬讬谞讜 讘转讜专转 诪转谞转 讞谞诐. 讜诪砖讜"讛 诇讗 讛讗专讬讱 诪砖讛 专讘讬谞讜 讘转驻诇转讜 砖讗诪专 专拽 "讗注讘专讛 谞讗 讜讗专讗讛 讗转 讛讗专抓", 讜讻谉 讻砖讛转驻诇诇 讘注讚 诪专讬诐 讗诪专 专拽 "拽诇 谞讗 专驻讗 谞讗 诇讛", 讚讛转驻诇诇 讘转讜专转 讬讞讬讚. 讜讬"诇 讚诇讻谉 转讬拽谞讜 讞讝"诇 砖转驻诇转 讛讬讞讬讚 讬讛讗 讘诇讞砖, 讚转讞谞讜谞讬诐 讬讚讘专 专砖. 诪砖讗"讻 讘转驻诇转 讛砖"爪 砖讛讬讗 转驻诇讛 注讘讜专 讛爪讬讘讜专 讛转诐 讘讞讬谞转 讛转驻诇讛 讛讜讗 讘转讜专转 讜讬讞诇, 讚讛讬讬谞讜 砖诪转驻诇诇 讻"讻 注讚 砖讛转驻诇讛 讛讬讗 讘讘讞讬谞转 转讘讬注讛 诪讛拽讘"讛. 讜讬住讜讚 讛讞讬诇讜拽 讘讝讛 讛讜讗 讚讬砖 讻专讬转转 讘专讬转 注诐 讛爪讬讘讜专, 讜注谞讬谉 砖诇 讘专讬转 讛讜讗 砖讜转驻讜转 讜讛转讞讬讬讘讜转 讘讬谉 讛爪讚讚讬诐 砖诇讗 转讜驻专 讛讘专讬转 讘讬谞讬讛诐, 讜讻讚讻转讬讘 "讜讗祝 讙诐 讝讗转 诇讗 诪讗住转讬诐 诇讻诇讜转诐 诇讛驻专 讘专讬转讬 讗转诐". 讜诇讻谉 讻砖诪转驻诇诇讬诐 注讘讜专 讛爪讬讘讜专 专砖讗讬谉 诇转讘讜注 诪讛拽讘"讛, 讜诇讻谉 诪砖讛 专讘讬谞讜 转讘注 讘转驻诇转讜 "讝讻讜专 诇注讘讚讬讱 讗砖专 谞砖讘注转 诇讛诐", 讜诪砖讜诐 讻讱 诪转驻诇诇讬诐 讞讝专转 讛砖"爪 讘拽讜诇 专诐. 讜诇驻讬"讝 谞专讗讛 讚诇讗 谞讞诇拽讜 讛讗诪讜专讗讬诐 诇讛诇讻讛 讗诇讗 讚讘讬讗专讜 砖讬砖 砖转讬 讘讞讬谞讜转 砖诇 转驻诇讛, 转驻诇讛 讘转讜专转 转讞谞讜谞讬诐 砖讛讬讗 讘拽砖转 诪转谞转 讞谞诐 砖讝讜讛讬 讙讚专 转驻诇转 讬讞讬讚. 讜讬砖 讘讞讬谞讛 砖诇 转驻诇讛 讘转讜专转 转讘讬注讛 讻砖诪转驻诇诇 讘注讚 讛爪讬讘讜专 讜讻转驻诇转 诪砖讛 讘注讚 讛爪讬讘讜专, 讜讻驻讬 砖谞诇诪讚 诪"讜讬讞诇 诪砖讛 讜讻讜' 注讚 砖讛讞诇讛讜 诇讛拽讘"讛".
讙诪' 讜讝"诇 讗诪专 专讘 注谞谉 讗诪专 专讘 讟注讛 讜诇讗 讛讝讻讬专 砖诇 专"讞 注专讘讬转 讗讬谉 诪讞讝讬专讬谉 讗讜转讜 诇驻讬 砖讗讬谉 讘讬转 讚讬谉 诪拽讚砖讬谉 讗转 讛讞讚砖 讗诇讗 讘讬讜诐 讗诪专 讗诪讬诪专 诪住转讘专讗 诪讬诇转讗 讚专讘 讘讞讚砖 诪诇讗 讗讘诇 讘讞讚砖 讞住专 诪讞讝讬专讬谉 讗转讜 讗"诇 专讘 讗砖讬 诇讗诪讬诪专 诪讻讚讬 专讘 讟注诪讗 拽讗诪专 诪讛 诇讬 讞住专 讜诪讛 诇讬 诪诇讗 讗诇讗 诇讗 砖谞讗 注讻"诇.
讘注谞讬谉 讛讝讻专转 专讗砖 讞讜讚砖 讘转驻诇讛
讗.
讜讛谞讛 爪"注 讘注讬拽专 讚讬谞讜 砖诇 专讘 讚讗诐 讟注讛 讜诇讗 讛讝讻讬专 砖诇 专讗砖 讞讜讚砖 讘注专讘讬转 讗讬谉 诪讞讝讬专讬谉 讗讜转讜 诪砖讜诐 砖讗讬谉 诪拽讚砖讬谉 讗转 讛讞讚砖 讘诇讬诇讛, 讚讛专讬 讗讬谉 诇讜诪专 砖讛讟注诐 讚讗讬谉 诪讞讝讬专讬谉 讗讜转讜 讛讜讗 诪砖讜诐 讚砖诪讗 讗讬谉 讛诇讬诇讛 专讗砖 讞讜讚砖 诪讻讬讜谉 讚讗讬谉 诪拽讚砖讬谉 讗转 讛讞讚砖 讘诇讬诇讛, 讚讛专讬 讚讬谞讜 砖诇 专讘 谞讗诪专 讗祝 讻砖诪拽讚砖讬谉 讗转 讛讞讚砖 注驻"讬 讞砖讘讜谉 讜讬讚讜注 讘讜讚讗讬 砖讛诇讬诇讛 专讗砖 讞讜讚砖, (讚讛专讬 讗诪讬诪专 讜专"讗 谞讞诇拽讜 讘住讜讙讬讗 诇注谞讬谉 讚讬谞讜 砖诇 专讘 讜讘讝诪谞讬讛诐 拽讬讚砖讜 讗转 讛讞讜讚砖 注驻"讬 讞砖讘讜谉). 讜讻谉 诪讜讻讞 诪讛讗 讚诇专' 讗砖讬 讚讬谞讜 砖诇 专讘 讞诇 讗祝 讘讞讚砖 诪诇讗, 讜讛讬讻讗 砖讛讞讚砖 砖注讘专 讛讜讗 讞讚砖 诪诇讗 讬讚讜注 讘讜讚讗讜转 砖诇诪讞专 讘讬讜诐 诇"讗 讬讛讗 专"讞, 讚讘砖诇诪讗 讛讬讻讗 砖讛讞讚砖 砖注讘专 讛讜讗 讞住专 讗讝 讘诇讬诇 诇' 诇讞讚砖 砖注讘专 讗讬谞讜 讬讚讜注 讗诐 讬拽讚砖讜 讛讞讚砖 诇诪讞专 讘讬讜诐 诇' 讜讛诇讬诇讛 讛讜讬讗 专讗砖 讞讜讚砖, 讜讬讛讗 讛讞讚砖 砖注讘专 讞讜讚砖 讞住专, 讗讜 讚诇讗 讬拽讚砖讜 讗转 讛讞讚砖 注讚 讬讜诐 诇"讗 讜诇讬诇 诇' 诇讗 讬讛讗 专"讞, 讜诪砖讜诐 讻讱 讗诐 砖讻讞 讘诇讬诇 诇' 讬注诇讛 讜讬讘讜讗 讗讬谉 诪讞讝讬专讬谉 讗讜转讜. 讗诪谞诐 诪讚讘专讬 专"讗 诪讘讜讗专 讚讙诐 讘讞讚砖 诪诇讗 讗诐 砖讻讞 诇讜诪专 讬注诇讛 讜讬讘讜讗 讘注专讘讬转 讗讬谉 诪讞讝讬专讬谉 讗讜转讜, 讜诪讜讻讞 砖讗注"驻 讚讬讚注讬谞谉 砖诇诪讞专 讬拽讘注讜 专讗砖 讞讜讚砖 讜讛诇讬诇讛 讛讬讗 专"讞 讙"讻 讗讬谉 诪讞讝讬专讬谉 讗讜转讜, 讜讛讜讗 讛讚讬谉 讘讝讛"讝 讚诪拽讚砖讬谉 注驻"讬 讛讞砖讘讜谉 讜讬讚讜注 砖讛诇讬诇讛 讛讬讗 专讗砖 讞讜讚砖 讗诐 砖讻讞 诇讜诪专 讬注诇讛 讜讬讘讜讗 讗讬谉 诪讞讝讬专讬谉 讗讜转讜. 讜注讜讚 爪"注 讚讗讬 谞讬诪讗 讚讬住讜讚 讚讬谞讜 砖诇 专讘 砖讗讬谉 诪讞讝讬专讬谉 讗讜转讜 讛讜讗 诪砖讜诐 讚砖诪讗 讗讬谉 讛诇讬诇讛 专讗砖 讞讜讚砖 诪讻讬讜谉 讚讗讬谉 诪拽讚砖讬谉 讗转 讛讞讚砖 讘诇讬诇讛, 诪讗讬 讟注诪讗 转讬拽谞讜 诇讜诪专 讬注诇讛 讜讬讘讜讗 讘注专讘讬转, 讜诪讜讻讞 砖讗讬谉 讛诇讻讛 讝讜 诪砖讜诐 住驻拽 砖诪讗 讗讬谉 讛诇讬诇讛 专讗砖 讞讜讚砖, 讜爪"注 诪讛讜 讛讘讬讗讜专 讘住讘专转 专讘 砖讗诐 讟注讛 讜诇讗 讛讝讻讬专 讬注诇讛 讜讬讘讜讗 讘注专讘讬转 讗讬谉 诪讞讝讬专讬谉 讗讜转讜 诪砖讜诐 砖讗讬谉 诪拽讚砖讬谉 讗转 讛讞讜讚砖 讘诇讬诇讛.
讜注讜讚 讬砖 诇讛拽砖讜转 讚讻转讘 讛讞讬讬 讗讚诐 (讛诇' 转驻诇讛 讻诇诇 讻"讚 住注' 讬') "讜讛讙讗讜谉 诪讜讛专"专 讗讘诇讬 驻讗住讜讜注诇讬专 谞"讬 讗诪专 讻讗谉 讚讬谉 诪讞讜讚砖 砖讗诐 讟注讛 讘诇讬诇 专"讛 讜诇讗 讗诪专 讛诪诇讱 讛拽讚讜砖 讗讬谉 爪专讬讱 诇讞讝讜专 讻讚讬谉 讟注讛 讜诇讗 讛讝讻讬专 讬注诇讛 讜讬讘讜讗 讘诇讬诇 专"讞 砖讗讬谞讜 爪专讬讱 诇讞讝讜专 诪讞诪转 砖讗讬谉 诪拽讚砖讬谉 讗转 讛讞讚砖 讘诇讬诇讛 讗"讻 讙诐 讘诇讬诇 专"讛 讛讚讬谉 讻谉 砖讗讬谞讜 爪专讬讱 诇讞讝讜专", 讜爪"注 讚诪砖诪注 讚住"诇 讚讗讬谞讜 讞讜讝专 诪砖讜诐 讚诇讗 谞转拽讚砖讛 诇讬诇 专"讛 诪砖讜诐 讚讗讬谉 诪拽讚砖讬谉 讗转 讛讞讜讚砖 讘诇讬诇讛, 讜爪"注 讚讛专讬 讘讝讛"讝 诪拽讚砖讬谉 讗转 讛讞讜讚砖 注驻"讬 讞砖讘讜谉 讜讬讚讜注 砖诇讬诇 专"讛 讛讜讬 专讗砖 讛砖谞讛 讜讞诇 讘讬讛 讚讬谉 讬讜"讟, 讜诇讻讗讜专讛 驻砖讜讟 砖讗诐 砖讻讞 讜讛转驻诇诇 转驻诇转 讞讜诇 讘诇讬诇 专"讛 砖爪专讬讱 诇讞讝讜专 讜诇讛转驻诇诇 注专讘讬转 讚专"讛, 讜讗"讻 讗诪讗讬 讗讬谉 爪专讬讱 诇讞讝讜专 讗诐 砖讻讞 诇讜诪专 讛诪诇讱 讛拽讚讜砖.
讜注讜讚 爪"注 讘讚讬谉 讗讝讻专转 专讗砖 讞讜讚砖 讚讬注讜讬讬谉 讘讙诪' (讚祝 诇:) "讟注讛 讜诇讗 讛讝讻讬专 砖诇 专"讞 讘砖讞专讬转 讗讬谉 诪讞讝讬专讬谉 讗讜转讜 诪驻谞讬 砖讬讻讜诇 诇讗讜诪专讛 讘诪讜住驻讬谉, 讘诪讜住驻讬谉 讗讬谉 诪讞讝讬专讬谉 讗讜转讜 诪驻谞讬 砖讬讻讜诇 诇讗讜诪专讛 讘诪谞讞讛", 讜讘讛"讗 讚讛讙诪专讗 住"讚 讚诪讬讬专讬 讗祝 讘讬讞讬讚, 讜爪"注 诪讗讬 砖谞讗 专讗砖 讞讜讚砖 诪砖讘转 讜讬讜诐 讟讜讘, 讚拽讬讬"诇 讘砖讘转 讜讬讜"讟 砖讗诐 诇讗 讗诪专 拽讚讜砖转 讛讬讜诐 讘砖讞专讬转 诪讞讝讬专讬谉 讗讜转讜 讜讗讬谉 住讜诪讻讬诐 注诇 转驻诇转 诪讜住祝.
讜注讬讬谉 讘讙诪' 砖讘转 (讚祝 讻讚.) "讗讬讘注讬讗 诇讛讜 诪讛讜 诇讛讝讻讬专 专"讞 讘讘专讻转 讛诪讝讜谉 讗诐 转讬诪爪讬 诇讜诪专 讘讞谞讜讻讛 讚专讘谞谉 诇讗 爪专讬讱 专讗砖 讞讚砖 讚讗讜专讬讬转讗 爪专讬讱, 讗讜 讚讬诇诪讗 讻讬讜谉 讚诇讗 讗住讜专 讘注砖讬讬转 诪诇讗讻讛 诇讗 诪讝讻专讬谞谉", 讜爪"注 讘讬住讜讚 讛住驻拽 砖诇 讛讙诪' 讚诪砖诪注 讚住"讚 讚诪讻讬讜谉 砖专"讞 诇讗 谞讗住专 讘注砖讬讬转 诪诇讗讻讛 诇讗 谞讗诪专 讚讬谉 诇讛讝讻讬专 专"讞 讘讘专讛诪"讝, 讜爪"注 讚谞讬诪讗 讛讻讬 讗祝 诇注谞讬谉 转驻诇讛. 讜诇讻讗讜专讛 诪讜讻讞 诪讛讗 讚诪讝讻讬专讬谉 讬注诇讛 讜讬讘讜讗 讘转驻诇讛 讗注"驻 砖专"讞 诇讗 谞讗住专 讘诪诇讗讻讛 砖讗讬谉 讛讛讝讻专讛 转诇讜讬讛 讘讗讬住讜专 诪诇讗讻讛, 讜爪"注 诇驻讬"讝 诪讛讜 讬住讜讚 讛住驻拽 诇注谞讬谉 讛讝讻专讛 讘讘专讻转 讛诪讝讜谉 讚诪讗讬 砖谞讗 讛讝讻专讛 讘讘专讛诪"讝 诪讛讝讻专讛 讘转驻诇讛. 讜注讜讚 爪"注 讚讘讞讜诇 讛诪讜注讚 爪专讬讱 诇讛讝讻讬专 讬注诇讛 讜讬讘讜讗 讘讘专讻转 讛诪讝讜谉 讗注"驻 砖诇专讜讘 专讗砖讜谞讬诐 讞讜讛"诪 诇讗 谞讗住专 讘讗讬住讜专 诪诇讗讻讛 诪讛"转 (注讬' 讘诪讙讬讚 诪砖谞讛 驻"讝 诪讛诇' 讬讜"讟 讛"讗) 讜诇讻讗讜专讛 诪讜讻讞 讚讛讝讻专转 诪注讬谉 讛诪讗讜专注 讗讬谞讛 转诇讜讬讛 讘讗讬住讜专 诪诇讗讻讛, 讜爪"讘 诪讛讜 讘讬讗讜专 住驻拽 讛讙诪' 诇讙讘讬 专讗砖 讞讜讚砖.
讘.
讜讻讚讬 诇讬讬砖讘 讗转 讻诇 讛拽讜砖讬讜转 讛谞"诇 讬砖 诇讛拽讚讬诐 讚讬砖 诇注讬讬谉 诪讛讜 讬住讜讚 讞诇讜转 讚讬谉 砖诇 专讗砖 讞讜讚砖 讜讗讝讻专转 专"讞 讘转驻诇讛 讜讘讘专讻转 讛诪讝讜谉. 讜注讬讬谉 讘住讜讙讬讬转 讛讙诪' 讘注专讻讬谉 (讚祝 讬. - 讬 讘) "讚讗诪专 专' 讬讜讞谞谉 诪砖讜诐 专"砖 讘谉 讬讛讜爪讚拽 砖诪讜谞讛 注砖专 讬诪讬诐 砖讛讬讞讬讚 讙讜诪专 讘讛谉 讗转 讛讛诇诇 砖诪讜谞讛 讬诪讬 讛讞讙 讜砖诪讜谞讛 讬诪讬 讞谞讜讻讛 讜讬讜"讟 讛专讗砖讜谉 砖诇 驻住讞 讜讬讜"讟 砖诇 注爪专转 讜讻讜' 诪讗讬 砖谞讗 讘讞讙 讚讗诪专讬谞谉 讻诇 讬讜诪讗 讜诪讗讬 砖谞讗 讘驻住讞 讚诇讗 讗诪专讬谞谉 讻诇 讬讜诪讗, 讚讞讙 讞诇讜拽讬诐 讘拽专讘谞讜转讬讛谉 讚驻住讞 讗讬谉 讞诇讜拽讬谉 讘拽专讘谞讜转讬讛谉, 砖讘转 讚讞诇讜拽讛 讘拽专讘讜谞讬讛 诇讬诪讗 诇讗 讗讬拽专讬 诪讜注讚, 专"讞 讚讗讬拽专讬 诪讜注讚 诇讬诪讗 诇讗 讗讬拽讚讬砖 讘注砖讬讬转 诪诇讗讻讛, 讚讻转讬讘 讛砖讬专 讬讛讬讛 诇讻诐 讻诇讬诇 讛转拽讚砖 讞讙 诇讬诇讛 讛诪拽讜讚砖 诇讞讙 讟注讜谉 砖讬专讛 讜砖讗讬谉 诪拽讜讚砖 诇讞讙 讗讬谉 讟注讜谉 砖讬专讛", 讜诇讻讗讜专讛 诪讘讜讗专 诇讛讚讬讗 讘住讜讙讬讗 砖诪注讬拽专 讛讚讬谉 讗讬谉 讛讬讞讬讚 讙讜诪专 讗转 讛讛诇诇 讘专"讞 诪砖讜诐 砖诇讗 谞讗住专 讘注砖讬讬转 诪诇讗讻讛, 讜爪"注 讚诪讗讬 砖谞讗 专讗砖 讞讜讚砖 诪讞讜诇 讛诪讜注讚, 讚讛专讬 讗讬谉 讗讬住讜专 诪诇讗讻讛 讘讞讜诇 讛诪讜注讚 讜讗注驻"讻 讬讞讬讚 讙讜诪专 讘讜 讗转 讛讛诇诇 (讜讗祝 讘讞讜讛"诪 驻住讞 讛讬讛 讙讜诪专 讗转 讛讛诇诇 讗讬 诇讗讜 诪砖讜诐 讚讗讬谉 讞诇讜拽讬诐 讘拽专讘谞讜转讬讛诐). 讜诇讻讗讜专讛 诪讜讻讞 诪讝讛 讚讞诇讜转 讞讬讜讘 讛诇诇 砖诇诐 讗讬谞讜 转诇讜讬 讘讗讬住讜专 诪诇讗讻讛 讗诇讗 讘拽讚讜砖转 讛讬讜诐, 讜诪讻讬讜谉 砖讞讜讛"诪 谞转拽讚砖 讘拽讚讜砖转 讛讬讜诐 砖诇 讬讜"讟 讞诇 讘讜 讞讬讜讘 诇讙诪讜专 讗转 讛讛诇诇, 讜讗"讻 谞讬诪讗 讛讻讬 讙诐 诇注谞讬谉 专讗砖 讞讜讚砖.
讜谞专讗讛 讚讞诇讜拽讬诐 专讗砖 讞讜讚砖 讜讞讜讛"诪 诪讛讚讚讬, 讚讘讞讜诇 讛诪讜注讚 讞诇讛 拽讚讜砖转 讛讬讜诐 讙诪讜专讛 砖诇 讬讜诐 讟讜讘 讗诇讗 讚讬砖 讘讛 讛讬转专 诪诇讗讻讛. 讚讛专讬 拽讚讜砖转 讛讬讜诐 砖诇 讬讜诐 讟讜讘 诪讞讬讬讘 讗专讘注讛 讚讘专讬诐: 讗) 讗讬住讜专 诪诇讗讻讛, 讘) 拽专讘谉 诪讜住祝, 讙) 拽专讘谞讜转 讛专讙诇, 讚) 诪爪讜讜转 讛专讙诇 讻诪讜 砖诪讞讛, 讜讘讞讜讛"诪 讞诇讬谉 讻诇 讚讬谞讬 讬讜"讟 讞讜抓 诪讗讬住讜专 诪诇讗讻讛. 讜驻砖讬讟讗 砖讗讬谉 讗专讘注 拽讚讜砖讜转 讛讬讜诐 砖讜谞讜转 讞诇讬谉 讘讬讜"讟, (讚讛讬讬谞讜 讚讬砖 拽讚讜砖转 讛讬讜诐 讘驻"注 讚讗讬住讜专 诪诇讗讻讛 讜拽讚讜砖转 讛讬讜诐 讚诪爪讜讜转, 讜拽讚讜砖转 讛讬讜诐 诇注谞讬谉 拽专讘谞讜转 诪讜住祝 讜讛专讙诇) 讚讘讬讜"讟 讞诇讛 拽讚讜砖转 讛讬讜诐 讗讞转 讛诪讞讬讬讘转 讛讚' 讚讘专讬诐 讛谞"诇. 讜诇驻讬"讝 诪住转讘专 诇讜诪专 讚诪讗讞专 讚讘讞讜讛"诪 讞诇讬谉 讻诇 讚讬谞讬 讬讜"讟 诪诇讘讚 讗讬住讜专 诪诇讗讻讛, 讚讘讞讜讛"诪 谞诪讬 讞诇讛 拽讚讜砖转 讛讬讜诐 讙诪讜专讛 砖诇 讬讜"讟 讗诇讗 砖讛讜转专 讞讜讛"诪 讘诪诇讗讻讛. 讜讛谞讛 驻住拽 讛诪讞讘专 (讗讜"讞 住讬' 诇"讗 住注' 讘') 讜讝"诇 讘讞讜讛"诪 讙"讻 讗住讜专 诇讛谞讬讞 转驻讬诇讬谉 诪讛讟注诐 讛讝讛 讘注爪诪讜 砖讬诪讬 讞讜讛"诪 讙诐 讛诐 讗讜转 注讻"诇, 讜讻转讘 注诇 讝讛 讛专诪"讗 讘讛讙讛讛 "讜讬"讗 砖讞讜讛"诪 讞讬讬讘 讘转驻讬诇讬谉 讜讻谉 谞讜讛讙讬诐 讘讻诇 讙诇讬诇讜转 讗诇讜 诇讛谞讬讞诐 讘诪讜注讚 讜诇讘专讱 注诇讬讛诐".
讜驻注诐 砖讗诇 讛讙专"诪 讝爪"诇 讗转 讗讘讬讜 讛讙专"讞 讝爪"诇 诪讚讜注 讗讬谞讜 诪谞讬讞 转驻讬诇讬谉 讘讞讜讛"诪, (讚谞讛讙 讻驻讬 诪谞讛讙 讛讙专"讗 讜讘讬转 讛专讘 讚讗讬谉 诪谞讬讞讬谉 转驻讬诇讬谉 讘讞讜讛"诪, 注讬' 讘诪注砖讛 专讘 讗讜转 拽"注), 讜讛专讬 讛专诪"讗 (讗讜"讞 住讬' 诇"讗 住注' 讘') 讛讻专讬注 砖讗驻讬' 诪讘专讻讬诐 注诇讬讛谉, 讜讗注"驻 砖讛讙专"讗 (砖诐) 驻住拽 诇讗 诇讛谞讬讞谉, 诪"诪 讘讚讬谉 讛讬讛 诇讛谞讬讞谉 讘诇讗 讘专讻讛 砖讛专讬 讬砖 讘讚讘专 住驻拽讗 讚讗讜专讬讬转讗. 讜讛砖讬讘 诇讜 讛讙专"讞 讝爪"诇 砖讗讬谉 诇讛谞讬讞 转驻讬诇讬谉 讘讞讜诇 讛诪讜注讚 诪砖讜诐 砖讛讜讗 拽讚讜砖 讻诪讜 讬讜"讟 注爪诪讜 讚谞转拽讚砖 讘拽讚讜砖转 讛讬讜诐 讙诪讜专讛 讚讬讜"讟 讗诇讗 砖讬砖 讘讜 讛讬转专 诪诇讗讻讛, 讜讛驻讟讜专 砖诇 转驻讬诇讬谉 讘砖讘转 讜讬讜"讟 讗讬谞讜 诪讞诪转 讛讚讬谉 讚讗讬住讜专 诪诇讗讻讛, 讚谞讬诪讗 诇驻讬"讝 讚讞讜讛"诪 讬讛讗 讞讬讬讘 讘转驻讬诇讬谉, 讗诇讗 讛驻讟讜专 讚转驻讬诇讬谉 讘讬讜"讟 讞诇 诪讞诪转 讞诇讜转 拽讚讜砖转 讛讬讜诐 讚讬讜"讟 注爪诪讛, 讜讛拽讚讜砖讛 讛讛讬讗 讞诇讛 讗祝 讘讞讜诇 讛诪讜注讚. 讜谞专讗讛 砖讝讛讜 讛讘讬讗讜专 讘讚讘专讬 讛讙专"讗 (砖诐) 砖讘讬讗专 讗转 讚讘专讬 讛诪讞讘专 讚讗讬谉 诪谞讬讞讬诐 转驻讬诇讬谉 讘讞讜诇 讛诪讜注讚 讚讛讜讬讬谉 讗讜转, 讜讻转讘 讛讙专"讗 "专"诇 讘诪爪讛 讜讘住讜讻讛", 讜讻讜讜谞转讜 讛讬讗 讚诪讻讬讜谉 砖讞诇讬谉 诪爪讜讜转 讛专讙诇 讘讞讜诇 讛诪讜注讚 诪讜讻讞 讚讗讬转 诇讬讛 诇讞讜诇 讛诪讜注讚 拽讚讜砖转 讛讬讜诐 讙诪讜专讛 砖诇 讬讜"讟 讗诇讗 砖讛讜转专 讘注砖讬讬转 诪诇讗讻讛, 讜诪讻讬讜谉 砖讞诇讛 讘讞讜诇 讛诪讜注讚 拽讚讜砖转 讛讬讜诐 讙诪讜专讛 砖诇 讬讜诐 讟讜讘 讗讬谉 诪谞讬讞讬诐 转驻讬诇讬谉 讘讞讜诇 讛诪讜注讚.
讜住诪讜讻讬诐 诇讚讘专讬 讛讙专"讞 讝爪"诇 讚讘讞讜讛"诪 讞诇讛 拽讚讜砖转 讛讬讜诐 讙诪讜专讛 砖诇 讬讜"讟 讜专拽 讚讛讜转专 讘注砖讬讬转 诪诇讗讻讛, 讬砖 诇讛讘讬讗 诪砖讬讟转 讛专诪讘"谉 (讘驻住拽讬 讚讬谞讬 诪诇讗讻转 讞讜讛"诪 讘专讬砖 诪住' 诪讜"拽 讜讛讜讘讗 谞诪讬 讘诪讙讬讚 诪砖谞讛 驻"讝 诪讛诇' 讬讜"讟 讛"讗) 砖住讜讘专 讚诪诇讗讻讛 砖诇讗 诇爪讜专讱 讜砖讗讬谞讛 讚讘专 讛讗讘讚 讗住讜专讛 诪讛"转 讘讞讜讛"诪 讜诪诇讗讻转 讚讘专 讛讗讘讚 诪讜转专转 诪讛"转 诪砖讜诐 讚诪住专谉 讛讻转讜讘 诇讞讻诪讬诐. 讜谞专讗讛 讚讗祝 诇砖讬讟转 讛专诪讘"谉 讚诪诇讗讻讛 砖诇讗 诇爪讜专讱 讗住讜专讛 讘讞讜讛"诪 诪讛"转 诪"诪 讛注讜砖讛 诪诇讗讻讛 讛讗住讜专讛 讘讞讜讛"诪 讗讬谞讜 注讜讘专 讘诇讗讜 讚诪诇讗讻讛 讘讬讜"讟, 讗诇讗 讚诪诇讗讻讛 讗住讜专讛 讘讞讜讛"诪 诪砖讜诐 讚讛讜讬讗 讘讬讟讜诇 诪爪讜转 注砖讛 讚砖讘讬转讛. 讻诇讜诪专 诇砖讘讜转 讘讬讜诐 砖谞转拽讚砖 讘拽讚讜砖转 讛专讙诇. 讜谞诪爪讗 讚讘讞讜讛"诪 讞诇讛 拽讚讜砖转 讛讬讜诐 讙诪讜专讛 讚讬讜"讟 讜专讙诇 讗诇讗 砖讛讜转专 讘诪诇讗讻讛, 讜诇讻谉 讘讞讜讛"诪 诪转拽讬讬诪转 诪爪讜转 砖讘讬转讛 诪诪诇讗讻讛 讻讘讬讜"讟 注爪诪讜.
讜谞专讗讛 讚砖讗谞讬 专讗砖 讞讜讚砖 诪讞讜讛"诪 讚讞诇讜转 拽讚讜砖转 专讗砖 讞讜讚砖 讗讬谞讛 讞诇讛 讗诇讗 诇注谞讬谉 砖诪拽专讬讘讬谉 讘讜 拽专讘谉 诪讜住祝 讘诇讘讚, 讜诇驻讬讻讱 讻诇 讞诇讜转 拽讚讜砖转 讛讬讜诐 讚专"讞 讗讬谞讛 讗诇讗 讘诪拽讚砖 砖诪拽专讬讘讬谉 讘讜 拽专讘谉 诪讜住祝 讜诇讗 讘讙讘讜诇讬谉. 讚专"讞 讘讙讘讜诇讬谉 讛讜讬 讬讜诐 讞讜诇 讙诪讜专, 讚讻诇 讞诇讜转 拽讚讜砖转 讛讬讜诐 讚专"讞 讗讬谞讛 讞诇讛 讗诇讗 讘诪拽讚砖.
讜诇驻讬"讝 谞专讗讛 诇讬讬砖讘 讗转 住讜讙讬讬转 讛讙诪' 讘注专讻讬谉, 讚讬"诇 讚讬住讜讚 讛讚讬谉 砖诇 讞讜讘转 讛诇诇 讗讬谞讜 转诇讜讬 讘讗讬住讜专 诪诇讗讻讛 讗诇讗 讘拽讚讜砖转 讛讬讜诐. 讜诇驻讬讻讱 讗讜诪专讬诐 讛诇诇 讘讞讜诇 讛诪讜注讚 讗注"驻 砖讗讬谉 讘讜 讗讬住讜专 诪诇讗讻讛 诪讻讬讜谉 砖讞诇 讘讜 讞诇讜转 拽讚讜砖转 讛讬讜诐 讙诪讜专讛. 诪砖讗"讻 讘专讗砖 讞讜讚砖 讘讙讘讜诇讬谉 讚诇讬讻讗 讘讜 讞诇讜转 拽讚讜砖转 讛讬讜诐 讻诇诇, 讚拽讚讜砖转 讛讬讜诐 讚专"讞 转诇讜讬讛 讘拽专讘谉 诪讜住祝 讚讗讬谞讛 讞诇讛 讗诇讗 讘诪拽讚砖 讘诇讘讚, 讜诇驻讬讻讱 诪注讬拽专 讛讚讬谉 讗讬谉 讞讬讜讘 诇讜诪专 讛诇诇 讘专"讞 讘讙讘讜诇讬谉. 讗诪谞诐 谞"诇 讚讘诪拽讚砖 讛讬讜 讗讜诪专讬诐 讛诇诇 砖诇诐 讘专讗砖 讞讜讚砖 诪注讬拽专 讛讚讬谉, 讚讘诪拽讚砖 讞诇讛 讞诇讜转 拽讚讜砖转 讛讬讜诐 讚专讗砖 讞讜讚砖 诪讞诪转 砖诪拽专讬讘讬谉 讘讜 诪讜住祝, 讜讞诇 讞讬讜讘 讛诇诇 诪讞诪转 拽讚讜砖转 讛讬讜诐. 讜讬住讜讚 讝讛 诪讘讜讗专 诇讛讚讬讗 讘讚讘专讬 讛专诪讘"谉 砖讻转讘 诇转专抓 讗转 砖讬讟转 讛讘讛"讙 (住讛"诪 砖讜专砖 讗') 砖诪谞讛 讗诪讬专转 讛讛诇诇 讻诪爪讜讛 诪谉 讛转讜专讛 讜讝"诇 讜讛谞专讗讛 讻讜' 砖讛讜讗 诪谉 讛转讜专讛 讻讜' 讜讬讛讬讛 讛诇诇"诪 讗讜 砖讛讜讗 讘讻诇诇 讛砖诪讞讛 砖谞爪讟讜讬谞讜 讘讛 讻诪讜 砖讻转讜讘 讜讘讬讜诐 砖诪讞转讻诐 讜讘诪讜注讚讬讻诐 讜讘专讗砖讬 讞讚砖讬讻诐 讜转拽注转诐 讘讞爪讜爪专讜转 (讘诪讚讘专 讬, 讬) 讻讬 注讬拽专 讛砖讬专讛 讘驻讛 讜讻诇讬 诇讘住讜诪讬 拽诇讗 讛讜讗, 讜谞爪讟讜讬谞讜 讘砖诪讞转 讛砖讬专 注诇 讛拽专讘谉, 讜砖诇讗 讘注转 讛拽专讘谉 讘讻诇诇 讛砖诪讞讛, 讗诇讗 砖诪讬注讟讜 专讗砖讬 讞讚砖讬诐 讘讙讘讜诇讬谉 诪驻谞讬 讚讗讬谞讜 诪拽讜讚砖 诇讞讙 讜讗讬谞讜 讟注讜谉 砖讬专讛 讜砖诐 讘诪住' 注专讻讬谉 (讬讗:) 讗诪专讜 诪谞讬谉 诇注讬拽专 砖讬专讛 诪谉 讛转讜专讛 诪讛讻讗 转讞转 讗砖专 诇讗 注讘讚转 讗转 讛' 讗诇拽讬讱 讘砖诪讞讛 讜讟讜讘 诇讘讘 讜讻讜' 讛讜讬 讗讜诪专 讝讜 砖讬专讛, 讗"讻 讗驻砖专 砖谞讚专讜砖 讘讬诪讬诐 讟讜讘讬诐 砖讻转讜讘 讜谞转专讘讜 讻诇 诪讬谞讬 砖诪讞讜转 砖转讛讗 讛砖讬专讛 诪讻诇诇谉 注讻"诇.
讜诪讘讜讗专 诇讛讚讬讗 讘讚讘专讬 讛专诪讘"谉 讚专"讞 谞转诪注讟 诪讛诇诇 讘讙讘讜诇讬谉 讗讘诇 讘诪拽讚砖 讛讬讜 讗讜诪专讬诐 讛诇诇 讘专"讞 讚讛讜讬 讘讻诇诇 诪爪讜转 砖诪讞讛 讜砖讬专讛 诪讻诇诇 讛砖诪讞讛. 讜诪拽讜专讜 诪拽专讗 讚"讜讘讬讜诐 砖诪讞转讻诐 讜讘诪讜注讚讬讻诐 讜讘专讗砖讬 讞讚砖讬讻诐 讜转拽注转诐 讘讞爪讜爪专讜转 注诇 注讜诇讜转讬讻诐 讜讝讘讞讬 砖诇诪讬讻诐".
讜诇驻讬 讝讛 讬砖 诇转专抓 诪讚讜注 诇讗 谞住转驻拽讛 讛讙诪' 讘砖讘转 (讚祝 讻讚.) 诇注谞讬谉 讗诐 诪讝讻讬专讬谉 讬注诇讛 讜讬讘讜讗 讘讘专讻转 讛诪讝讜谉 讚讞讜讛"诪 讗注"驻 砖谞住转驻拽讛 诇讙讘讬 专"讞 诪砖讜诐 砖讗讬谉 讘讜 讗讬住讜专 诪诇讗讻讛, 讚讻讜讜谞转 讛讙诪' 讛讬讗 讚诪讻讬讜谉 讚讘专"讞 讘讙讘讜诇讬谉 诇讬讻讗 讞诇讜转 拽讚讜砖转 讛讬讜诐 讻诇诇 - 讜讛讜讬 讬讜诐 讞讜诇, 讗驻砖专 讚诇讬讻讗 讞讬讜讘 诇讛讝讻讬专 专讗砖 讞讜讚砖 讘讘专讻转 讛诪讝讜谉. 诪砖讗"讻 讘讞讜诇 讛诪讜注讚 讚讗注"驻 砖诇讗 谞讗住专 讘诪诇讗讻讛 诪"诪 讗讬转 讘讬讛 讞诇讜转 拽讚讜砖转 讛讬讜诐 讙诪讜专讛 讚讬讜"讟 讜诪砖讜诐 讛讻讬 讞讬讬讘 诇讛讝讻讬专 诪注讬谉 讛诪讗讜专注 讘讘专讻转 讛诪讝讜谉.
讙.
讜讛谞讛 讗讬转讗 讘诪住' 转注谞讬转 (讚祝 讻讞:) "专讘 讗讬拽诇讗 诇讘讘诇 讞讝讬谞讛讜 讚拽讗 拽专讬 讛诇讬诇讗 讘专讬砖 讬专讞讗 住讘专 诇讗驻住讜拽讬谞讛讜, 讻讬讜谉 讚讞讝讗 讚拽讗 诪讚诇讙讬 讚诇讜讙讬 讗诪专 砖诪注 诪讬谞讛 诪谞讛讙 讗讘讜转讬讛诐 讘讬讚讬讛诐, 转谞讗 讬讞讬讚 诇讗 讬转讞讬诇 讜讗诐 讛转讞讬诇 讙讜诪专", 讜爪"注 讚讘砖诇诪讗 讗讬 讗讬讻讗 讞诇讜转 拽讚讜砖转 专讗砖 讞讜讚砖 讘讙讘讜诇讬谉 砖驻讬专 讬"诇 讚讛谞讛讬讙讜 诇讜诪专 讘讜 讛诇诇, 讗诪谞诐 诇驻讬 诪讛 砖谞转讘讗专 讚诇讬讻讗 讞诇讜转 拽讚讜砖转 专"讞 讘讙讘讜诇讬谉 讜讛讜讬 讬讜诐 讞讜诇, 诪讛讜 讛讬住讜讚 讙讚专 讛诪谞讛讙 诇讜诪专 讞爪讬 讛诇诇 讘专讗砖 讞讜讚砖 讘讙讘讜诇讬谉.
讜谞专讗讛 讚注"讻 讻讜讜谞转 讛讙诪' 讗讬谞讛 砖讛谞讛讬讙讜 诪谞讛讙 诇讜诪专 讛诇诇 讘专讗砖 讞讜讚砖, 讗诇讗 讚诪砖讜诐 诪谞讛讙 谞讛讙讜 拽讚讜砖转 专"讞 讗祝 讘讙讘讜诇讬谉 讜诪诪讬诇讗 谞转讞讬讬讘讜 讘拽专讬讗转 讛讛诇诇. 讜讬住讜讚 诪谞讛讙 专"讞 讘讙讘讜诇讬谉 讛讜讗 讻讚讬谉 讬讜诐 讟讜讘 砖谞讬 砖诇 讙诇讜讬讜转 砖讛讞讬诇讜 讘讜 拽讚讜砖转 讛讬讜诐 诪讞诪转 诪谞讛讙, 讜诪诪讬诇讗 砖驻讬专 诪讘专讻讬诐 注诇 诪爪讜转 讛讬讜诐 讘讬讜"讟 砖谞讬 砖诇 讙诇讜讬讜转 讗注"驻 砖讗讬谉 诪讘专讻讬诐 注诇 讛诪谞讛讙. 讜讻谉 诪讘讜讗专 讘转讜住' (住讜讻讛 讚祝 诪讚: 讚"讛 讻讗谉) 讘讘讬讗讜专 讛讟注诐 砖诪讘专讻讬诐 注诇 讗诪讬专转 讛讛诇诇 讘专讗砖 讞讜讚砖 讗注"驻 砖讗讬谞讜 讗诇讗 诪谞讛讙, 讜讝"诇 讜讚讻讜讜转讬讛 讗砖讻讞谉 讚诪讘专讻讬谉 讗砖谞讬 讬讜"讟 砖诇 讙诇讜讬讜转 讜讗讬谞讜 讗诇讗 诪谞讛讙 讘注诇诪讗 注讻"诇, 讜讚讘专讬讛诐 爪"注 讚诪讛讜 讛讚诪讬讜谉 诪讬讜"讟 砖谞讬 砖诇 讙诇讜讬讜转 砖诪讘专讻讬诐 讘讜 注诇 讗讻讬诇转 诪爪讛 诇诪谞讛讙 讗诪讬专转 讛诇诇 讘专讗砖 讞讜讚砖, 讚砖讗谞讬 讬讜"讟 砖谞讬 讚诪讻讞 讛诪谞讛讙 讞诇讛 讘讜 讞诇讜转 拽讚讜砖转 讛讬讜诐, 讜诪诪讬诇讗 诪转讞讬讬讘讬诐 讘诪爪讜转 讛讬讜诐 讜诇讻谉 诪讘专讻讬谉 讘讬讜"讟 砖谞讬 注诇 讗讻讬诇转 诪爪讛, 讜诪讛讬 讛讛讜讻讞讛 诪讝讛 讚讻诪讜 讻谉 诪讘专讻讬谉 注诇 讛诪谞讛讙 讚讗诪讬专转 讛诇诇 讘专讗砖 讞讜讚砖. 讜注诇 讻专讞讱 爪"诇 讚诪讘讜讗专 讘转讜住' 讻讬住讜讚 讛谞"诇 讚诪砖讜诐 诪谞讛讙 讞诇讛 讞诇讜转 拽讚讜砖转 专"讞 讘讙讘讜诇讬谉 讜诪诪讬诇讗 讗讜诪专讬诐 讘讜 讗转 讛讛诇诇, 讗讱 讞诇讜转 拽讚讜砖转 专"讞 讘讙讘讜诇讬谉 注驻"讬 诪谞讛讙 讚讘讘诇 讗讬谞讜 讞诇讛 讗诇讗 诇注谞讬谉 转驻诇转 诪讜住祝 讜讗诪讬专转 讛诇诇, 讚讗讬谞讛 讞诇讛 诇注谞讬谉 砖讗专 讚讬谞讬 拽讚讜砖转 讛讬讜诐 讚讬讜"讟 讜专讙诇. (讗讱 讬砖 诪谞讛讙讬诐 谞讜住驻讬诐 讗爪诇 讗讞专讬诐 讘讙讘讜诇讬谉 诇注砖讜转 住注讜讚转 专"讞 讜谞砖讬诐 诪诪注讟讬谉 诪诪诇讗讻转谉 讜讻讚讜诪讛 讜诇谞讛讜讙 讘专"讞 诪注讬谉 拽讚讜砖转 讞讜讛"诪).
讜注讜讚 谞专讗讛 诇讜诪专 讚拽讚讜砖转 专讗砖 讞讜讚砖 讜讛诪讜注讚讬诐 讞诇讛 注"讬 讬砖专讗诇, 讜讘讝诪谉 讛专讗讬讬讛 讘讬转 讚讬谉 拽讬讚砖讜 讗转 专讗砖 讞讜讚砖 注"讬 讗诪讬专转 诪拽讜讚砖 诪拽讜讚砖 (讜讻诪讘讜讗专 讘诪砖谞讛 讜讘讙诪' 专"讛 (讚祝 讻讚.)). 讗诪谞诐 讘讝讛"讝 讻诇诇 讬砖专讗诇 拽讜讘注 讜诪拽讚砖 讗转 讛讞讚砖 注"讬 谞讬讛讜讙 专"讞. 讜讻谉 讬砖 诇讛讜讻讬讞 诪诪讛 砖驻住拽 讛专诪讘"诐 (驻"讛 诪讛诇' 拽讬讚讜砖 讛讞讜讚砖 讛"讗) 讜讝"诇 讻诇 诪讛 砖讗诪专谞讜 诪拽讘讬注讜转 专讗砖 讞讜讚砖 注诇 讛专讗讬讬讛 讜讻讜' 讗讬谉 注讜砖讬谉 讗讜转讜 讗诇讗 住谞讛讚专讬谉 砖讘讗"讬 讜讻讜' 讗讘诇 讘讝诪谉 砖讗讬谉 砖诐 住谞讛讚专讬谉 讘讗专抓 讬砖专讗诇 讗讬谉 拽讜讘注讬谉 讞讚砖讬诐 讜讗讬谉 诪注讘专讬谉 砖谞讬诐 讗诇讗 讘讞砖讘讜谉 讝讛 砖讗谞讜 诪讞砖讘讬谉 讛讬讜诐 注讻"诇, 讜诪讘讜讗专 砖讗祝 讘讝诪谉 讛讝讛 讞诇讜转 拽讚讜砖转 专讗砖 讞讜讚砖 转诇讜讬讛 讘讞砖讘讜谉 砖诇 讘谞讬 讗专抓 讬砖专讗诇, 讜讻谉 讻转讘 讛专诪讘"诐 (驻"讛 诪讛诇' 拽讬讚讜砖 讛讞讜讚砖 讛诇' 讬"讙) 讜讝"诇 讝讛 砖讗谞讜 诪讞砖讘讬谉 讘讝讛"讝 讻诇 讗讞讚 讜讗讞讚 讘注讬专讜 讜讗讜诪专讬诐 砖专"讞 讬讜诐 驻诇讜谞讬 讜讬讜"讟 讘讬讜诐 驻诇讜谞讬, 诇讗 讘讞砖讘讜谉 砖诇谞讜 讗谞讜 拽讜讘注讬谉 讜诇讗 注诇讬讜 讗谞讜 住讜诪讻讬谉 砖讗讬谉 诪注讘专讬谉 讜拽讜讘注讬谉 讞讚砖讬诐 讘讞讜爪讛 诇讗专抓 讜讗讬谉 讗谞讜 住讜诪讻讬谉 讗诇讗 注诇 讞砖讘讜谉 讘谞讬 讗专抓 讬砖专讗诇 讜拽讘讬注转诐 讜讻讜' 讜拽讘讬注转 讘谞讬 讗"讬 讗讜转讜 讛讬讜诐 砖讬讛讬讛 专"讞 讗讜 讬讜"讟, 诇讗 诪讛谞讬 讞砖讘讜谉 砖讗谞讜 诪讞砖讘讬谉 注讻"诇. 讜诪讘讜讗专 砖讗祝 讘讝讛"讝 讞诇讜转 拽讚讜砖转 专"讞 讞诇讛 注"讬 拽讘讬注讜转 专"讞 注"讬 讘谞讬 讗专抓 讬砖专讗诇.
讜诇驻讬"讝 讬"诇 讚讬住讜讚 讚讬谉 讛讝讻专转 专"讞 讘转驻诇讛 讗讬谞讛 讗诇讗 诪砖讜诐 讛讝讻专转 诪注讬谉 讛诪讗讜专注 讙专讬讚讗, 讚讛专讬 讘讞谞讜讻讛 讜驻讜专讬诐 讗讜诪专讬诐 注诇 讛谞讬住讬诐 讘转驻诇讛 诪砖讜诐 讛讝讻专转 诪注讬谉 讛诪讗讜专注, 讜拽讬讬"诇 讚讗诐 砖讻讞 诇讜诪专 注诇 讛谞讬住讬诐 讗讬谞讜 讞讜讝专 讜诪转驻诇诇, 讜诪讜讻讞 讚诪讚讬谉 讛讝讻专转 诪注讬谉 讛诪讗讜专注 讗讬谞讜 爪专讬讱 诇讞讝讜专, 讜讗注驻"讻 拽讬讬"诇 讚讘砖讻讞 讬注诇讛 讜讬讘讜讗 讞讜讝专 讜诪转驻诇诇. 讜讗讬谉 诇讜诪专 讚讞讜讝专 讜诪转驻诇诇 诪砖讜诐 讚讛讜讬 讻讛讝讻专转 拽讚讜砖转 讛讬讜诐 讜讚讬谞讜 讻讗讝讻专转 砖讘转 讜讬讜"讟 砖讗诐 砖讻讞 诇讜诪专 诪拽讚砖 讛砖讘转 讞讜讝专 讜诪转驻诇诇, 讚砖讗谞讬 砖讘转 讜讬讜"讟 讚讗讬转 讘讛讜 拽讚讜砖转 讛讬讜诐 诪砖讗"讻 讘专"讞 讘讙讘讜诇讬谉 砖讗讬谉 讘讜 拽讚讜砖转 讛讬讜诐, 讜爪"注 讗"讻 诪讚讜注 讞讬讬讘 诇讞讝讜专 讜诇讛转驻诇诇 讻砖砖讻讞 讬注诇讛 讜讬讘讜讗.
讜谞专讗讛 讚讬住讜讚 讚讬谉 讛讝讻专转 专"讞 讘转驻诇讛 讞诇 诪讚讬谉 拽讘讬注讜转 讚专讗砖 讞讜讚砖, 讚注讬"讝 砖诪讝讻讬专讬谉 砖讛讬讜诐 讛讜讗 专"讞 讞诇 诪注砖讛 谞讬讛讜讙 讚专讗砖 讞讜讚砖 讜谞转讙诇讛 拽讘诇转 讛讞砖讘讜谉 讜讛拽讘讬注讜转 讚专讗砖 讞讜讚砖 注"讬 讻诇诇 讬砖专讗诇. 讜诇驻讬讻讱 讗诐 砖讻讞 诇讛讝讻讬专 讬注诇讛 讜讬讘讜讗 讘转驻诇讛 爪专讬讱 诇讞讝讜专 讜诇讛转驻诇诇, 讚讗祝 注诇 驻讬 砖讬爪讗 讬讚讬 讞讜讘转 转驻诇讛 爪专讬讱 诇讞讝讜专 讜诇讛转驻诇诇 讜诇讛讝讻讬专 专讗砖 讞讜讚砖 讘转驻诇转讜 讻讚讬 诇拽讘讜注 讗转 专讗砖 讞讜讚砖. 讜讗注"驻 砖讛讞讜讚砖 诪拽讜讚砖 讜拽讘讜注 诇驻谞讬 砖讗谞讜 诪转驻诇诇讬诐 讜讗讜诪专讬诐 讬注诇讛 讜讬讘讜讗, 诪讻诇 诪拽讜诐 诪讻讬讜谉 砖讬砖 讚讬谉 拽讘讬注讜转 专讗砖 讞讜讚砖 注"讬 讻诇诇 讬砖专讗诇, 讛转拽讬谞讜 砖拽讘讬注讜转 讝讜 转转拽讬讬诐 谞诪讬 注"讬 讛讝讻专转 讬注诇讛 讜讬讘讜讗 讘转驻诇讛, 讜注"讻 讛讝讻专转 专"讞 诪注讻讘转 讜爪专讬讱 诇讞讝讜专 讜诇讛转驻诇诇.
讚.
讜诇驻讬"讝 诪讬讜砖讘 讛讬讟讘 诪讛 砖讛拽砖讬谞讜 注诇 专讘 讚讗诪专 讚讗诐 砖讻讞 诇讜诪专 讬注诇讛 讜讬讘讜讗 讘注专讘讬转 讗讬谞讜 讞讜讝专 讜诪转驻诇诇 诇驻讬 砖讗讬谉 诪拽讚砖讬谉 讗转 讛讞讜讚砖 讘诇讬诇讛, 讚讟注诪讗 讚专讘 讗讬谞讜 诪砖讜诐 讚砖诪讗 讗讬谉 讛诇讬诇讛 专"讞, 讚讛专讬 专讘 诪讬讬专讬 讗驻讬诇讜 讘讝讛"讝 砖诪拽讚砖讬谉 讗转 讛讞讜讚砖 注驻"讬 讞砖讘讜谉, 讜讗驻讬诇讜 讘讞讜讚砖 诪诇讗 讻砖讬讚讜注 砖讛诇讬诇讛 讘讜讚讗讬 专"讞. 讗诇讗 讬住讜讚 讚讬谞讜 砖诇 专讘 讛讜讗 讚诪讻讬讜谉 砖转讬拽谞讜 讗诪讬专转 讬注诇讛 讜讬讘讜讗 讘转驻诇讛 诪讚讬谉 拽讘讬注讜转 专讗砖 讞讜讚砖 诪砖讜"讛 讛讝讻专转 专"讞 讘转驻诇讛 诪注讻讘转, 讚讘注讬 诪注砖讛 拽讘讬注讜转 讚专"讞. 讗讱 诪讻讬讜谉 砖讗讬谉 诪拽讚砖讬谉 讜拽讜讘注讬谉 讗转 讛讞讜讚砖 讘诇讬诇讛 讚讬谉 讝讛 讗讬谞讜 讞诇 讘诇讬诇讛. 讜讞诇讜拽 讛讝讻专转 讬注诇讛 讜讬讘讜讗 讘注专讘讬转 诪砖讗专 讛转驻讬诇讜转, 讚讘注专讘讬转 讛讝讻专转 讬注诇讛 讜讬讘讜讗 讗讬谞讛 讗诇讗 诪讚讬谉 讗讝讻专转 诪注讬谉 讛诪讗讜专注 砖讗讬谞讛 诪注讻讘转 讜讻诪讜 讘讞谞讜讻讛 讜驻讜专讬诐.
讜诇驻讬"讝 谞诪讬 讬砖 诇讬讬砖讘 讗转 诪讛 砖讚讬讬拽谞讜 讘住讜讙讬讬谉 诇驻讬 讛讛"讗 (讚祝 诇:) 砖讗诐 讟注讛 讜诇讗 讛讝讻讬专 砖诇 专讗砖 讞讜讚砖 砖讞专讬转 讗讬谉 诪讞讝讬专讬谉 讗讜转讜 诪驻谞讬 砖讬讻讜诇 诇讗讜诪专讛 讘诪讜住驻讬谉, 讚讚讬谉 讝讛 诇讗 谞讗诪专 讗诇讗 诇注谞讬谉 讞诇讜转 拽讘讬注讜转 砖讛讬讜诐 专讗砖 讞讜讚砖, 砖转讬拽谞讜 讞讝"诇 砖注"讬 讛讝讻专转 专"讞 讘转驻诇讛 诪转拽讬讬诐 讛拽讘讬注讜转 讚专"讞, 讜诇讝讛 住讙讬 讛讛讝讻专讛 砖讬讗诪专 讘诪讜住祝. 诪砖讗"讻 诇讙讘讬 讛讝讻专转 拽讚讜砖转 讛讬讜诐 讘转驻诇转 砖讘转 讜讬讜"讟 讛转诐 讛讝讻专转 拽讚讜砖转 讛讬讜诐 讞诇拽 讛讬讗 诪注爪诐 讛转驻诇讛 讜讗诐 诇讗 讛讝讻讬专讛 诇讗 讬爪讗 讬讚讬 讞讜讘转讜, 讜注"讻 爪专讬讱 诇讞讝讜专 讜诇讛转驻诇诇.
讜诇驻讬 讚讘专讬谞讜 谞诪讬 讬砖 诇讬讬砖讘 讗转 诪讛 砖讛拽砖讬谞讜 注诇 讛讙诪' 砖讘转 (讚祝 讻讚.) 讚谞住转驻拽讛 讗讬 讗诪专讬谞谉 讬注诇讛 讜讬讘讜讗 讘讘专讻转 讛诪讝讜谉 讚专讗砖 讞讜讚砖 诪讻讬讜谉 讚讗讬谉 讘讜 讗讬住讜专 诪诇讗讻讛, 讜爪"注 讚讛专讬 诪讝讻讬专讬谉 讬注诇讛 讜讬讘讜讗 讘转驻诇讛 讚专讗砖 讞讜讚砖 讗注"驻 砖讗讬谉 讘讜 讗讬住讜专 诪诇讗讻讛. 讜谞专讗讛 讚砖讗谞讬 讛讝讻专转 讬注诇讛 讜讬讘讜讗 讘转驻诇讛 讚讞诇 诪讚讬谉 讛拽讘讬注讜转 砖诇 专讗砖 讞讜讚砖 讜讗讬谞讛 专拽 讛讝讻专讛 诪砖讜诐 拽讚讜砖转 讛讬讜诐, 诪砖讗"讻 讛讝讻专转 讬注诇讛 讜讬讘讜讗 讘讘专讻转 讛诪讝讜谉 转诇讜讬讛 讘拽讚讜砖转 讛讬讜诐, 讜诪住驻拽讗 诇讛 诇讛讙诪专讗 诪砖讜诐 讚诇讬讻讗 拽讚讜砖转 讛讬讜诐 讘专"讞 讘讙讘讜诇讬谉. 讜诇讗 拽砖讬讗 诪讛讗 讚诪讝讻讬专讬谉 讬注诇讛 讜讬讘讜讗 讘讘专讻转 讛诪讝讜谉 讚讞讜诇 讛诪讜注讚 讚讛转诐 讞诇讛 讞诇讜转 拽讚讜砖转 讛讬讜诐 讙诪讜专讛 砖诇 讬讜诐 讟讜讘.

